
INTRODUCERE 


Halofitele reprezintă un grup ecologic de plante foarte complex, ale căror 
adaptări histoanatomice, la care ne referim în lucrarea de faţă, prezintă o mare 
plasticitate şi diversitate structural-funcţională. 

încă este discutabil şi contradictoriu dacă ceea ce noi numim în mod 
conştient şi „tradiţional” adaptare reprezintă de fapt o sumă firească de trăsături 
anatomice, o expresie a unei vătămări din partea unui agent ambiental care a 
depăşit o anumită intensitate, periculoasă pentru plantă, sau un simptom, prin care 
planta semnalizează o disfuncţionalitate în ciclul ei vital. 

Ca în multe alte situaţii, delimitările între concepte şi abordări sunt foarte 
fragile, depăşind simplele preocupări de anatomie descriptivă, la care am fi putut 
subscrie, pur şi simplu. în plus, credem că apariţia (sau mai bine spus preluarea şi 
adaptarea) conceptului de stres la plante nu a făcut altceva decât să complice 
modul de înţelegere şi tratare a unor probleme legate de anatomia lor adaptativă. 

Ceea ce părea „dogmatic” şi de la sine înţeles pentru anatomiştii sfârşitului de 
secol XIX şi începutul secolului XX a devenit actualmente o sursă sinergică de 
întrebări şi, îndrăznim să afirmăm, de continuă punere sub semnul întrebării a ceea 
ce era considerat clasic şi înscris în regula generală. 

într-o lucrare anterioară (Grigore, 2008a) am adus în discuţie doar câteva din 
adaptările histoanatomice ale halofitelor, într-o manieră introductivă, menită să 
familiarizeze cititorii cu principalele aspecte implicate în biologia anatomică a 
halofitelor. încă de atunci am avut în vedere reluarea şi extinderea fiecărei strategii 
a halofitelor, abordată atunci într-o manieră restrânsă. 

Lucrarea de faţă o dedicăm structurilor secretoare de săruri, strategie 
adaptativ-evolutivă foarte interesantă, comună şi pentru alte grupe de organisme 
care s-au confruntat, de-a lungul istoriei timpului cu salinitatea ridicată a 
habitatelor. 

Termenul de strategie îl folosim cu sensul de totalitatea mijloacelor, privite 
sistemic-ierarhic (pornind deci de la acizi nucleici la organe de plante), a 
proceselor şi fenomenelor care însoţesc aceste mijloace, toate având o funcţie 
fiziologică bine precizată; strategia este linia adaptativă pe care evoluţia a selectat-o 
pentru a permite unui grup de plante să se impună într-un anumit habitat. 

Titlul lucrării este Structuri secretoare de săruri la halofite. O abordare 
integrativă. După cum se poate observa, am ales sintagma „structuri secretoare”, 
deşi puteam să o folosim pe cea de glande, peri secretori, trichomi sau altă 
exprimare. Am preferat această formulă tocmai pentru a „certifica” larga 
diversitate structurală şi funcţională a acestor formaţiuni şi pentru a acoperi o 
paletă cât mai largă de asemenea subsisteme din cadrul unei strategii a halofitelor. 
Adesea, formularea aleasă este mai puţin importantă; trebuie lăsat liber şi spaţiul 
necesar detaliilor. 

în plus, aşa cum vom discuta în capitolele următoare, există multe diferenţe 
terminologice şi la autorii străini; uneori am putut constata inconsecvenţe din acest 
punct de vedere, chiar în cadrul aceleiaşi lucrări pe care le-am consultat. 

Este simplu şi complicat, în egală măsură, să exprimăm într-o frază 
importanţa structurilor secretoare de săruri la halofite; implicaţiile prezenţei acestor 
formaţiuni sunt deosebit de interesante din foarte multe puncte de vedere. Amintim 
numai situaţia speciei Tamarix ramosissima, posesoare de glande salifere, care în 
SUA este considerată o plantă invazivă; în acest lanţ ecologic al salinizării intervin 
şi aceste formaţiuni secretoare, aşa cum vom putea constata la momentul respectiv. 

Ne dorim ca această încercare să fie tot în spiritul anatomiei integrative, a 
cărei definiţie am precizat-o într-o lucrare anterioară (Grigore, 2008a), adică o 
corelare a structurii cu funcţia, cu implicaţia ei ecologică, cu evoluţia acesteia. 
Intenţionăm, deci, să includem această lucrare în seria lucrărilor de Halofitologie, 
ale cărei baze ne-am dorit să le punem în ţara noastră. 

Structurile secretoare de săruri le-am tratat referindu-ne la familii botanice 
diferite, ale căror specii posedă astfel de formaţiuni, dorind în acest fel să avem o 
viziune de ansamblu asupra caracterelor generale ale familiilor respective. Excepţie 
de la regulă am făcut în cazul mangrovelor, ecosisteme cu totul particulare, 
heterogene în ceea ce priveşte compoziţia floristică şi diversitatea factorilor 
ecologici, motiv pentru care le-am tratat ca pe un întreg. 

Pentru a facilita citirea textului, alături de figurile şi imaginile microscopice 
ale glandelor am adăugat, acolo unde a fost posibil, şi figuri de ansamblu ale unor 
specii, mai ales dacă nu se regăsesc în flora ţării noastre; am avut în vedere, astfel, 
crearea unui cadru optim de percepţie vizuală şi de înţelegere a conţinutului. 

Am inclus în lucrarea de faţă şi un capitol legat de posibilele căi evolutive pe 
care halofitele le-au urmat, selectând şi edificând structuri secretoare de săruri; 
fiind o problemă relativ nouă şi destul de delicată, puţin explorată până acum, 
invităm cititorii să parcurgă capitolul respectiv mai degrabă ca pe un eseu referitor 
la biologia halofitelor. 

Lucrând, documentându-ne şi redactând acest text, am trăit totodată şi un 
sentiment aparte, pe care dorim să-l împărtăşim şi cititorilor: am descoperit 
literatura botanică mai veche, mai ales cea din perioada secolelor XVIII-XX, în 
special cea din secolul XIX, anglo-saxonă mai ales. Am privit această iniţiativă şi 
ca pe o dovadă de respect pentru botanişti, care lucrau cu interes, pasiune, descriau 
şi figurau specii de plante, făceau corelaţii ecologice, sau iniţiau expediţii botanice 
în cele mai îndepărtate colţuri ale lumii. 

Unii dintre ei, pionieri ai ecologiei plantelor, aşa cum o înţelegem şi 
îmbrăţişăm şi noi (în spiritul anatomiei ecologice), trebuie să fie acum redescoperiţi 
şi recunoscuţi ca spirite vizionare în ceea ce priveşte anumite probleme legate de 
corelaţiile dintre factorii de mediu şi adaptările plantelor. 

Gândurile şi atenţia noastră se îndreaptă în primul rând asupra lui 
E. Warming (1841-1924), fitoecolog danez, ale cărui preocupări, inclusiv în 

domeniul halofitelor, le considerăm de o înaltă precizie şi deosebită acurateţe 
anatomo-ecologică. 

Intr-o epocă a geneticii moleculare şi a biologiei celulare, o astfel de 
iniţiativă, a restabilirii contactelor cu trecutul, poate fi revigorantă şi chiar 
salvatoare pentru identitatea Botanicii, ca ştiinţă, ameninţată de pierderea 
contactului cu tradiţiile sale istorice. 

Dorim să mulţumim referenţilor ştiinţifici ai acestei cărţi, prof. dr. Leontin 
Ştefan Peterfi, membru corespondent al Academiei Române, de la Universitatea 
„Babeş-Bolyai” Cluj-Napoca şi prof. dr. Marin Andrei, de la Universitatea 
Bucureşti, pentru sugestiile şi recomandările făcute, precum şi pentru revizuirea 
manuscrisului. 




1 

LOCUL ŞI ROLUL STRUCTURILOR SECRETOARE 
DE SĂRURI ÎN CADRUL STRATEGIILOR GENERALE 
ALE HALOFITELOR. 

PRECIZĂRI TERMINOLOGICE 


Mai mult decât abordarea acestor structuri ca pe o simplă trăsătură histo- 
anatomică, trebuie precizat că prezenţa acestor glande la unele halofite delimitează 
o categorie aparte din acest grup, şi anume, crino-lwlof iţele, numite uneori şi salt- 
recreting halophytes (crino-halophytes) (Breckle, 2002). 

Despre structurile secretoare de săruri ale halofitelor s-a discutat foarte mult 
de-a lungul timpului; ele sunt identificate, după cum spuneam, cu o strategie 
majoră a crino-halofitelor, cu o direcţie evolutivă separată de celelalte, la care 
halofitele au „apelat” pentru a face faţă unui conţinut ridicat de săruri. 

Mecanismele cu ajutorul cărora halofitele rezistă unui conţinut ridicat de 
săruri sunt numeroase; ele au fost trecute în revistă de foarte mulţi autori, dintre 
care vom cita doar câţiva (Gorham, 1995; Breckle, 1995; Glenn, Brown şi Khan, 
1997; Jacoby, 1999; Orcutt şi Nilsen, 2000; Batanouny, 2001; Sairam, Tyagi, 
Chinnusamy, 2006; Rai şi Takabe, 2006; Oztiirk et al., 2006; Dajic, 2006; Larcher, 
2008; Koyro şi Lieth, 2008). 

Au fost propuse mai multe scheme generale privind mecanismele care 
conferă halofitelor rezistenţă la salinităţi ridicate; în fiecare dintre acestea, secreţia 
sărurilor are o poziţie bine pecizată. Trebuie spus, referitor la aceste scheme, că 
literatura anglo-saxonă foloseşte termeni uneori dificil de tradus şi echivalat în 
limba română. 

Astfel, rezistenţa la săruri (salt resistance ) este definită ca fiind reacţia 
oricărui organism la stresul salin (Koyro şi Lieth, 2008). 

Rezistenţa poate implica: 

1. fie toleranţa la săruri ( salt tolerance ), care presupune adaptări fiziologice 
şi biochimice pentru a menţine viabilitatea protoplasmatică, pe măsură ce 
celulele acumulează electroliţi; toleranţa mai este privită şi ca abilitatea 
protoplasmei de a rezista stresului (Larcher, 2008); 

2. fie evitarea sării ( salt avoidance 1 ), care necesită adaptări structurale şi 
fiziologice, în vederea micşorării concentraţiilor de săruri din celule, sau 
excluderea sării de către membranele celulelor radiculare; prin avoidance 
se mai înţeleg mecanismele protective şi cu efect-tampon (de amortizare a 
stresului) (Larcher, 2008). 

In principiu, toleranţa la săruri poate fi dobândită prin excluderea ( exclusion ) 
sau incluziunea ( inclusion ) sării. 


1 Avoidance se traduce prin evitare, dar şi prin anulare (termen juridic); prima traducere este mai 
potrivită, în contextul discutat. 



12 


Marius-Nicuşor Grigore, Constantin Toma 


Cercetările au arătat că rezistenţa la săruri a halofitelor depinde de gradul de 
adaptare a acestora, implicând anumite aspecte fizoiologice, cum ar fi: sechestrarea 
ionilor, producerea de osmoliţi, adaptarea osmotică, suculenţa, absorbţia şi 
transportul selective ale ionilor, răspunsuri enzimatice, excreţia sării şi controlul 
genetic. 

Batanouny (2001) a propus următoarea schemă a mecanismelor care intervin 
ca strategii la halofite: 

1. Mecanisme de evitare a sării ( avoidcince mechanisms ): 

a. creşterea numai în perioada sezoanelor care favorizează salinitatea 
scăzută, fiind vorba de plante care au un ciclu scurt de viaţă; 

b. creşterea numai în habitate cu salinitate scăzută; 

c. limitarea creşterii rădăcinii şi a absorbţiei apei din straturi 
diferite ale profilului solului. 

2. Mecanisme de limitare a conţinutului de săruri ( evasion mechanisms 2 ): 

a. selectivitatea ionilor, în detrimentul celor de Na + şi CT; 

b. separarea (îndepărtarea) sării din ţesuturile asimilatoare; 

c. sechestrarea sării în celule, ţesuturi şi organe; 

d. retranslocarea sării către rădăcini şi eliminarea ulterioară a 
acesteia; 

e. filtrarea sării în afara părţilor aeriene; 

f. îndepărtarea ţesuturilor şi organelor saturate (încărcate) cu săruri; 

g. secreţia sării prin glande salifere sau peri; 

h. producerea de rădăcini adventive. 

3. Mecanisme de toleranţă a sării ( tolerance mechanisms ): 

a. mărirea rezistenţei la săruri a ţesuturilor, celulelor, organitelor 
celulare; 

b. producerea de proteine protectoare; 

c. reglarea osmotică; 

d. adaptarea selectivă a citoplasmei faţă de anumiţi ioni; 

e. mărirea suculenţei tulpinii sau frunzei. 

Adesea, halofitele sunt clasificate în două tipuri: excretoare şi suculente, sau 
de tipurile excluders şi includers (Koyro, Lieth, 2008); aceasta este o clasificare 
foarte interesantă, care susţine şi o mai veche ipoteză de-a noastră, conform căreia 
o halofită, în general vorbind, nu prezintă ambele strategii evolutive, concomitent. 
In anumite situaţii, plantele care evită efectele salinităţii crescute (cum ar fi cele 
care-şi desăvârşesc ciclul vital în sezonul ploios, când salinitatea este scăzută) sunt 
considerate halofite facultative. 

Mecanismul rezistenţei halofitelor la stresul salin de tip NaCl este prezentat, 
schematic, în schema de la pagina 7; observăm, şi în această situaţie, că secreţia 
sărurilor joacă un rol important în strategiile halofitelor. 


2 Ne este aproape imposibil să traducem în româneşte acest termen, pentru a-1 deosebi de cel de 
avoidance; traducerea ambilor termeni, din dicţionare, indică faptul că aceste sintagme sunt sinonime; 
acesta este motivul pentru care oferim, adesea, şi termenii originali, din engleză, aşa cum apar în 
lucrările pe care le-am consultat. 



2 

DEFINIŢIA ŞI CLASIFICAREA STRUCTURILOR 
SECRETOARE DE SĂRURI 


O altă problemă legată de structurile secretoare de săruri la halofite este, după 
cum afirmam mai sus, cea legată de terminologie, respectiv de limbajul folosit de 
autorii care tratează aceste structuri dintr-o perspectivă sau alta. 

Ideea principală de la care pornim, când punem în discuţie aceste aspecte 
legate de secreţie, este următoarea: plantele (în cazul de faţă halofitele) au la 
dispoziţie următoarele modalităţi de a descreşte conţinutul ionic intern (Stenlid, 
1958), care devine toxic, dacă depăşeşte o anumită valoare): 

1 . translocarea ionilor către alte părţi ale plantei; 

2. efectele spălării (diluţiei) de către apa de precipitaţii; 

3. efectele spălării (diluţiei) soluţiei solului; 

4. secreţia şi pierderile gazoase din diferitele părţi ale plantei; 

5. căderea frunzelor şi, în general, îndepărtarea părţilor saturate în săruri. 


Schema 

simplificată 


Consecinţe 

(efecte) 

negative 


Răspunsul 

plantei 


Reglarea la salinitatea de tip 



Schema mecanismelor care asigură rezistenţa halofitelor la salinitatea ridicată (preluată şi adaptată 
după Koyro şi Lieth, 2008) (ROS - reactive oxygen species, adică ioni sau molecule foarte mici, care 
conţin oxigen, radicali liberi, peroxizi şi ale căror niveluri cresc foarte mult, în condiţii de stres, ceea 
ce poate produce distrugeri în structurile celulare; este vorba de aşa-numitul stres oxidativ, n.n.). 

în limbajul de specialitate din străinătate a persistat şi mai persistă o oarecare 
inconsecvenţă în delimitarea unor termeni; astfel, circulă sintagme ca: excreţie, 
secreţie, recreţie, exudaţie, exosmoză, gutaţie. 

Eliminarea sărurilor este numită, uneori, de autorii străini (Breckle, 1995) 
recreţie', în alte situaţii, unii autori folosesc termenul de excreţie (Thomson, 1975; 
Sharma şi Gupta, 1986; Ingrouille, 1992) sau pe cel de secreţie (Koyro et al., 2006; 
Marcum, 2006; Naidoo şi Naidoo, 2006). 

Realitatea este că lipseşte şi o definiţie a glandelor salifere; multă vreme, a 
existat o confuzie între glandele salifere şi hidatode. în general, hidatodele sunt 
considerate structuri care elimină apă şi soluţii minerale la suprafaţa plantei. 
Haberlandt (1914) a împărţit hidatodele în două tipuri funcţionale: 

1. hidatode pasive, care au o conexiune directă cu sistemul conducător, la 
care secreţia este un proces de filtrare, aflat sub presiune; 

2. hidatode active, care nu au nici o legătură cu sistemul conducător, fiind 
active în procesul secretor. 

Thomson (1975) foloseşte termenul de glandă cu sensul de hidatodă activă, 
precizând că glandele sunt structuri specializate pentru secreţia ionilor 
(substanţelor minerale). 

Fahn (1988) definea glandele salifere ca: „celule epidermice specializate sau 
trichomi specializaţi, care joacă un rol activ în secreţia soluţiilor de săruri minerale, 
conţinând adesea şi substanţe organice”. 

Cât priveşte mecanismul producerii şi eliminării substanţelor la exteriorul 
plantei, Frey-Wyssling (1935 a,b) a deosebit trei situaţii distincte, recomandând 
folosirea a trei termeni: 

a. excreţie, pentru produşii fazei catabolice (dezasimilatorii) a metabo- 
lismului plantei; 

b. secreţie, pentru substanţele formate în faza anabolică (asimilatoare) a 
metabolismului plantei; 

c. recreţie, pentru substanţele eliminate în aceeaşi stare în care au fost 
absorbite, deci nemodificate. 

Dintre aceşti termeni, cel mai potrivit pentru a descrie activitatea glandelor 
salifere este cel de recreţie; Fahn (1988) era şi el de aceeaşi părere că aceste 
structuri (ca şi hidatodele) elimină substanţele nemodificate metabolic, sau doar 
puţin modificate. 

Cu toate acestea, aşa cum arăta şi Stenlid (1958), aceste diferenţe de nuanţă 
nu prea au mai fost luate în consideraţie de către autorii de după Frey-Wyssling; 
pentru Stenlid, termenul de secreţie pare să fie folosit în cazul substanţelor 
eliminate prin mecanisme speciale (glande), şi nu neapărat pentru o clasă anume de 
substanţe. 

Secreţia se referă deci la eliminarea substanţelor anorganice (subl. n.) din 
plantă, iar secreţia se referă, în consecinţă, la recreţia substanţelor prin intermediul 
glandelor salifere sau a altor structuri specializate. 

în contextul acestor precizări de nuanţă se impune o precizare: într-o lucrare 
anterioară de halofitologie, de-a noastră (Grigore, 2008a), am afirmat, în cadrul 
unei paranteze, că sarea, ca denumire generică, ar fi un produs al întregului 
metabolism al plantei. în lumina acestor detalieri şi în sfera conceptului de recreţie, 
credem că afirmaţia pe care am făcut-o atunci trebuie reconsiderată şi privită cu 
rezervele de rigoare. Dacă ne referim la activitatea glandelor ca la un proces de 
recreţie, atunci sărurile sunt eliminate în stare nemodificată, nemetabolizată, deci 
aşa cum sunt (aproximativ) absorbite. 

în acest sens, noi am vom folosi, pe parcursul lucrării, termenul de secreţie în 
exprimări generale, în sens larg, cu cel precizat mai sus, de recreţie; uneori, când 
cităm o lucrare ştiinţifică, folosim sintagma care apare în textul respectiv, fără a-i 
anula sensul. 

Formaţiunile secretoare au fost privite ca nişte structuri morfologice care sunt 
avantajoase pentru halofite, datorită faptului că facilitează reducerea concentraţiilor 
de săruri, fapt util mai ales pentru ţesuturile fotosintetizante, sau cele de depozitare 
(Koyro et al., 2006). în egală măsură, aceste structuri secretoare sunt privite ca 
fiind sediul mecanismului de eliminare a ionilor în exces, la unele halofite profund 
(subl. n.) specializate (Sharma şi Gupta, 1986). 

Glandele salifere au fost identificate şi descrise încă de la mijlocul secolului 
XIX. Considerate la început hidatode sau chiar glande ce secretă calcar (cretă), 
acestea erau considerate ca fiind o raritate în lumea plantelor. Se pare că primul 
care a evidenţiat şi a caracterizat aceste glande a fost Licopoli (1865) 
(cf. Vuillemin, 1887). Ulterior, autori ca Marloth (1887), Volkens (1884) sau 
Vuillemin (1887) se ocupă de glande, primul la Tamaricaceae, al doilea la 
Plumbaginaceae, iar cel de-al treilea la Plumbaginaceae, Frankeniaceae şi 
Tamaricaceae. Asta numai dacă ne referim la „pionierii”, din secolul al XlX-lea, ai 
acestui subiect. Ulterior, cercetări din secolul al XX-lea, precum cele ale lui 
Schtscherback (1910) sau ale lui Ruhland (1915), aprofundează acest domeniu, 
accentul începând să fie treptat deplasat spre structura mai detaliată, spre funcţia şi 
semnificaţia ecologică a acestora. 

Aceste structuri secretoare se găsesc la specii de halofite, din mai multe 
familii; dintre acestea, unele par să fie mai specializate decât altele: 
Plumbaginaceae, Frankeniaceae, Tamaricaceae, Poaceae. Redăm, în tabelul de 
mai jos, familiile botanice care cuprind specii ce posedă structuri secretoare 
(glande şi peri secretori) (după Breckle, 1995; Gorham, 1995; Breckle, 2002; 
Grigore, 2008 a,b). 

Familie botanică 

Taxoni 

Observaţii 

Glande (în sens restrâns) 

Plumbaginaceae 

Statice gmelini, Limonium 
latifolium, Plumbago 
capensis, P. europaea, 
Armeria maritima, Aegialitis*. 
Limoniastrum 

* specie de mangrove 

Tamaricaceae 

Tamarix sp., Reaumuria 
palaestina, Myricaria* 

*specie rară pe soluri saline 

Avicenniaceae 

Avicennia marina* 

* specie de mangrove 

Rhizophoraceae 

Ceriops sp.. Bruguiera sp*. 

* specii de mangrove, la care 
prezenţa glandelor este 
controversată 

Primulaceae 

Glaux maritima 


Frankeniaceae 

Frankenia sp., Hypericopsis 


Combretaceae 

Laguncularia * 

* specie de mangrove 

Acanthaceae 

Acanthus, Neuracanthus, 


Convolvulaceae 

Cressa, Ipomoea* 

* numai la anumite specii, 
care vegetează pe soluri 
saline 

Myrsinaceae 

Aegiceras * 

*specie de mangrove 

Scrophulariaceae 

Cordylanthus, Castelleja* 

* numai la anumite specii, care 
vegetează pe soluri saline 

Poaceae 

Aeluropus, Distichlis, 

Spartina, Bouteloa, Buchloe, 
Cynodon, Coelochrym, 
Ctypsis, Dactyloctenium, 
Dinebra, Eleusine indica, 
Enteropogon, Sporobolus, 
Tetranche, Tetrapogon, 
Andropogon, Brachiaria, 
Cenchrus, Chrysopogon, Coix, 
Dichanthium, digitaria, 
Echinochloa, Erianthus, 
Hyparrhenia, Panicum, 
Paspalum, Paspalidium, 
Saccharum, Setaria, Sorghum, 
Tricholaena, Porteresia 
coarctata, Zoisia 


Peri secretori (veziculari) 

Mesembryanthemaceae 

Dorothecanthus *, 
Mesembryanthemum *, 
Psilocaulon*° 

* numai la anumite specii, 
care vegetează pe soluri 
saline; *° rară pe soluri 
saline 

Chenopodiaceae 

Atriplex*, Chenopodium, 
Halimione*, Salsola 

* unele specii au fost 
investigate şi de noi 

Oxalidaceae 

Oxalis * (?) 

* numai la anumite specii, 
care vegetează pe soluri saline 




Structuri secretoare de săruri la halofite 


17 


Formaţiunile secretoare de săruri la aceşti taxoni sunt considerate ca fiind un 
mecanism eficient pentru secreţia excesului de săruri care se acumulează în 
ţesuturile plantelor (Haberlandt, 1914; Helder, 1956; Scholander, 1968; Scholander 
etal., 1962; 1965; 1966). 

Oricum, există multe alte plante care au trichomi, glande, structuri 
glandulare, însă numai cercetări amănunţite care să stabilească exact natura 
produşilor secretaţi vor putea să precizeze dacă aceste structuri pot sau nu să fie 
catalogate drept formaţiuni secretoare de săruri. 

Stocking (1956) sugera ca hidatodele active să fie asimilate cu glandele 
salifere; uneori, însă, nu se face o distincţie clară între glandele salifere şi cele care 
secretă calcar (cretă) (Metcalfe şi Chalk, 1972). 

Oricum, trebuie spus de la bun început că există o mare diversitate structurală 
şi funcţională a structurilor secretoare de săruri, întâlnite la speciile de halofite. 

Ele au fost grupate de către Sharma şi Gupta (1986) în trei mari categorii, 
din punct de vedere structural şi chiar ultrastructural, şi anume: 

1. Prima categorie include glandele de la Tamarix, Frankenia, Limonium 
şi multe specii de mangrove. Una din trăsăturile comune ale acestor 
glande este faptul că ele sunt aproape în totalitate delimitate de un strat 
cuticular, cu excepţia unor mici regiuni, zonele de transfuzie, între 
celulele glandulare cele mai interne şi celulele sub-bazale. Cuticula este 
adesea separată de pereţii celulelor secretoare de-a lungul suprafeţei 
externe a glandei, creând o cavitate mare, electrono-transparentă 
(i compartiment colector), localizată deci între celulele secretoare şi 
cuticulă. Ca o particularitate, menţionăm faptul că între celulele 
secretoare şi cele colectoare din zona de transfuzie sunt prezente 
numeroase plasmodesme. La rândul lor, celulele secretoare ale glandei 
sunt şi ele interconectate prin plasmodesme. La anumite glande pot să 
apară protuberanţe de-a lungul pereţilor celulari ai celulelor secretoare. 
Celulele secretoare principale prezintă un conţinut dens; vacuolele apar 
în aproape toate celulele secretoare, variind considerabil ca mărime 
chiar şi în cadrul aceleiaşi celule. Plastidele apar în toate celulele 
secretoare ale glandei; sistemul lor membranar intern este puţin 
dezvoltat, fiind constituit cu precădere din vezicule mici şi lamele 
localizate mai ales în regiunile periferice ale organitului. 

2. Glandele bicelulare de la graminee (de tipul Spartina ) pot fi incluse în 
cel de-al doilea tip structural. Suprafaţa externă a glandei este acoperită 
de o cuticulă groasă, dar pereţii celulelor bazale sunt necuticularizaţi. 

3. A treia categorie de glande este reprezentată de perii secretori de la 
specii de Atriplex 3 . Aceşti peri sunt acoperiţi de un strat cuticular, 


3 Aceşti peri secretori sunt trataţi de unii autori separat de glandele propriu-zise, deşi noi le privim 
tot ca pe nişte glande (în sens larg); de pildă, Lambers, Chapin III şi Pons (2008) vorbesc de glande 
saline veritabile („true salt glands”, orig., p. 299), în opoziţie cu trichomii de la specii de Atriplex', 

având pereţii laterali ai celulei - pedicel complet cutie ularizaţi şi / sau 
suberificaţi. Plasmodesmele pot să fie localizate în pereţii dintre 
celulele epidermice şi cele ale celulei - pedicel, precum şi în pereţii 
dintre celulele - pedicel şi cele ale celulelor veziculare. Vezicula 
matură are o vacuolă centrală mare, cu citoplasmă periferică, conţinând 
mitocondrii, vezicule mici, dictiozomi şi cloroplaste. 

Fahn (1988) a împărţit glandele salifere în: 

1. Glande care elimină sărurile în vacuolă, fiind situaţia de la 
speciile de Atriplex ; după cum vom mai discuta, sarea este 
eliminată şi acumulată în vacuola celulei veziculare ( bladder ), 
care se află în vârful unui pedicel ( stalk ), format din 1-3 celule. 
Vacuola progresează în volum pe măsură ce sarea se acumulează 
în ea; 

2. Glande care elimină sărurile în afara celulelor; în această 
categorie sunt incluse două tipuri de glande: 

a. bicelulare, întâlnite la graminee; 

b. pluricelulare, precum cele de la: Limonium, Tamarix, 
Avicennia, Frankenia. 

Glande pluricelulare prezintă şi speciile Cressa eretica şi Lavatera arborea, 
care nu se găsesc incluse în clasificările prezentate mai sus, deoarece au fost 
descoperite şi descrise relativ recent, aşa cum vom vedea când le vom trata pe larg; 
ele ar trebui însă incluse în prima categorie, alături de glandele de la Limonium, 
Tamarix, Avicennia. 

O situaţie specială şi discutabilă o au celulele veziculare de la 
Mesembryanthemum crystallinum , specie care vegetează în habitatele saline şi 
aride ale deşerturilor. Noi le-am inclus în această lucrare în primul rând datorită 
faptului că specia este recunoscută ca o halofită, prezentând şi alte mecanisme 
interesante, corelate cu adaptarea la asemenea habitate. 

In al doilea rând, „premizele” includerii acestor celule veziculare în categoria 
structurilor secretoare ţin şi de corelarea structurii cu funcţia: celulele acumulează 
apă şi săruri minerale. 

Nu putem fi categorici nici în privinţa terminologiei pe care ar trebui s-o 
adoptăm şi s-o folosim; am fi tentaţi să-i numim peri secretori (veziculari), cum 
procedează şi alţi autori (Breckle, 1995; Gorham, 1995; Breckle, 2002) care îi 
includ alături de perii de la Atriplex. Insă, trebuie să admitem că la 
Mesembryanthemum, nu este vorba de peri, în sens strict, din punct de vedere 
structural: nu există o celula bazală, un pedicel şi un coip al părului, aşa cum 
suntem obişnuiţi să privim o asemenea structură histologică. 

Este posibil ca autorii sus citaţi să fi inclus aceste celule veziculare alături de 
perii de la Atriplex, Chenopodium, tocmai pentru a sugera diferenţa structurală faţă 


însă, glande cu structură de trichomi se întâlnesc şi la unele specii din familia Plumbaginaceae (a se 
vedea în rândurile următoare), deşi autorii respectivi le privesc tot ca pe nişte glande propriu-zise. 

de glandele propriu-zise, tipice (cum ar fi cele de la Limonium, Avicennia, 
Tamarix ), intenţie ce corespunde, într-adevăr, realităţii. însă, diferenţele faţă de perii 
de la Chenopodiaceae sunt destul de mari, atât ca structură, cât şi ca funcţie. 

Părerea noastră este că trebuie să vorbim, de fapt, de celule epidermice 
veziculare (CEV, abreviere pe care o vom folosi în text), celule cu funcţie de bază 
acviferă. Deci, ar fi vorba de celule epidermice, pentru că ele aparţin, de fapt, 
epidermei, dar au căpătat o funcţie specială în decursul timpului şi veziculare, 
pentru că au un volum mult mărit faţă de restul celulelor epidermice şi rol 
acumulator. Forţând mult lucrurile, am putea spune că CEV de la 
Mesembryanthemum sunt analoage doar cu celula veziculară ( bladder ) de la 
speciile de Atriplex. 

Dacă este să vorbim strict structural, putem afirma că este cea mai simplă 
configuraţie, dintre toate formaţiunile secretoare de săruri (deşi trebuie spus că 
funcţia CEV ste mai curând predominant acumulatoare). 

Şi în legătură cu perii veziculari de la speciile din familia Chenopodiaceae 
( Atriplex , Chenopodiaceae) putem face o precizare. Monteil (1906), în remarcabila 
sa teză de doctorat referitoare la anatomia foliară de la Chenopodiaceae, clasifica 
perii întâlniţi la speciile acestei familiei în următoarele categorii: 

1. peri capitaţi veziculoşi acviferi; 

2. peri tectori; 

3. peri glandulari şi oxaliferi. 

După cum putem observa din această clasificare, numai perii din prima 
categorie sunt susceptibili de a fi trataţi în lucrarea de faţă; este vorba de perii care 
în literatura anglo-saxonă sunt numiţi, aşa cum vom mai discuta, vesicular hairs 
sau, simplu, bladders. 

Facem această precizare pentru a-i deosebi de cealaltă categorie de peri 
glandulari, pentru că trebuie spus că, în cadrul chenopodiaceelor, unii peri 
glandulari secretă şi alţi compuşi în afară de ceea ce numim, convenţional, săruri; 
de pildă, uleiuri esenţiale, cum este cazul speciilor aparţinând genului 
Camphorosma. 

Noi trecem în revistă aceşti peri veziculari (salini), în cadrul formaţiunilor 
secretoare de săruri la halofite, în spiritul titlului lucrării de faţă; este foarte posibil 
ca limbajul de specialitate să producă mici confuzii, cel puţin în cazul de faţă, 
pentru că, aşa cum vom mai discuta şi în capitolul dedicat acestor structuri, chiar şi 
expresiile din alte limbi pot fi, în unele situaţii, lipsite de coerenţă (situaţia lui 
Monteil, 1906). 

Nu în ultimul rând, se mai impune o remarcă foarte interesantă: întreg 
conţinutul acestei lucrări se referă la structuri secretoare de săruri, despre care se 
ştie, într-adevăr, prin multiple studii realizate (şi nu numai de anatomie) că ele 
secretă săruri. Noi le abordăm ca pe un „adevăr ştiinţific” dovedit şi „consacrat”, ca 
pe o strategie bine definită a halofitelor. 

Facem această afirmaţie dintr-un motiv foarte întemeiat: am sesizat la unii 
cercetători (Garcia, Jauregui şi Medina, 2008) care au investigat halofitele, tendinţa 
de a considera orice structură secretoare, întâlnită la unele din aceste specii, drept 
secretoare de săruri ([...] poseen tricomas secretors, que podrian estar 
involucrados en la secrecion de sales). 

Asemenea afirmaţii trebuie făcute şi privite cu prudenţă, deoarece, pe de o 
parte, nu orice structură gladulară 4 întâlnită la halofite secretă săruri, iar pe de altă 
parte, numai studii complementare celor de anatomie pot certifica, cu siguranţă, 
dacă este vorba despre o secreţie salină sau de altă natură. Este, de fapt, un 
fenomen des întâlnit în rândul cercetătorilor, la care există intenţia de a extrapola 
părţilor componente anumite trăsături care aparţin clasei, şi invers; nu este o 
greşeală, dar nici un adevăr ştiinţific universal, dovedit. 

Practic, structurile secretoare ar trebui împărţite şi după produsul secretat, 
ceea ce ar corespunde mai bine realităţii pe care o aducem în discuţie. Mai mult 
decât atât, dacă este să privim subtil şi obiectiv lucrurile, în contextul dat, trebuie 
să ţinem cont şi de eficacitatea (randamentul) glandelor salifere în ciclul biologic al 
plantei. Din acest motiv este posibil ca, uneori, chiar şi pe parcursul acestei lucrări, 
relevanţa tratării unor structuri secretoare să fie puţin neclară; noi le tratăm pe toate 
în sensul ideii de evoluţie şi adaptare. 

Pentru noi, nu este ca şi cum am „aştepta” ca o structură să fie „consacrată” 
în secreţia sărurilor, pentru a o aduce în discuţie, ci să fie certificată, într-un fel sau 
altul, de studii care să certifice produsul secreţiei. 

In această accepţiune generală, credem că este foarte probabil să mai existe 
structuri secretoare de săruri mai puţin cunoscute şi la alte specii de halofite, dar 
numai investigaţii viitoare vor putea tranşa această problemă. 


4 Şi în limba română, dar mai ales în cea franceză, de unde aproape sigur limba noastră a 
împrumutat mulţi termeni de specialitate, există nuanţe în deosebirea unor tenneni, cum ar fi, de 
pildă, câmpul semantic: secretor-glandular-glandulos-vezicular (vezi şi pasajul dedicat tezei lui 
Monteil, 1906). 

STRUCTURA ANATOMICĂ A FORMAŢIUNILOR 
SECRETOARE DE SĂRURI 

3.1. GLANDE SALIFERE LA SPECII DIN FAMILIA PLUMBAGINACEAE 

Referindu-ne la familia Plumbaginaceae, trebuie subliniat că una dintre 
trăsăturile cele mai evidente ale reprezentanţilor ei este tocmai prezenţa acestor 
glande epidermice, localizate pe frunze şi tulpini. De multe ori, structura acestor 
glande este interpretată diferit de unii autori, deşi aceste controverse ţin mai 
degrabă de detaliu şi nu neapărat de structura lor fundamentală. Aceste formaţiuni 
au atras atenţia botaniştilor încă din a doua jumătate a secolului al XlX-lea, aşa 
cum vom vedea în cele ce urmează. 

Atunci când se referă la glandele secretoare ale speciilor de Plumbaginaceae, 
Metcalfe şi Chalk (1972) le împart pe acestea în două categorii: 

1 . Glande de cretă (secretoare de cretă), cunoscute şi ca glande Mettenius sau 
glandele Licopoli, în general prezente pe sau în depresiunile de pe faţa inferioară a 
frunzei şi tulpinii; uneori, acestea sunt înconjurate de grupe de celule epidermice 
alungite sau de către peri simpli. Glandele individulale de acest fel sunt alcătuite 
din 4 sau 8 celule epidermice, dispuse în palisadă, înconjurate de 1 sau 2 straturi, 
fiecare compus din 4 celule „anexe”. Pereţii dintre celulele secretoare ale glandei şi 
celulele înconjurătoare („anexe”) sunt cutinizaţi. „Organele” secretoare de acest tip 
au fost descrise în general ca glande de cretă, pentru că ele exudează depozite de 
săruri de calciu şi apă, sărurile de calciu fiind uneori dispersate pe suprafaţa frunzei 
sau a tulpinii prin picăturile de ploaie. Cantitatea de săruri de calciu secretată 
depinde de natura solului, deşi, de exemplu, speciile britanice de Limonium 
investigate de către de Fraine (1916) nu secretă substanţe calcaroase. 

2. Glande mucilagigene, bombate, sunt prezente la unii reprezentanţi ai 
familiei Plumbaginaceae', cele din axila frunzei bazale şi de la faţa ei superioară de 
la Limonium bellidifolium şi L. binervosum, descrise de către de Fraine (1916), sunt 
formate dintr-un cap ce stă pe o bază compusă din câteva celule cu pereţii foarte 
groşi şi acoperiţi de cuticulă. 

Noi o să încercăm să trecem în revistă aceste formaţiuni secretoare de săruri 
în ordinea în care au fost descoperite şi descrise, insistând şi făcând corelaţii ori de 
câte ori este posibil. 

Putem spune, de fapt, că secreţia şi depozitul de cretă de pe suprafaţa 
organelor au fost observate chiar cu mult timp mai înainte de evidenţierea şi 
descrierea acestor glande. Astfel, Braconnot (1830) (cf. Maury, 1886) a fost primul 
care a încercat să analizeze această substanţă minerală secretată de glande, 
semnalând totodată existenţa acestor „formaţiuni” speciale de secreţie. Tratând 

frunzele mai multor specii de Statice cu acid clorhidric, el a obţinut o disoluţie a 
substanţei secretate, pe care a identificat-o ca fiind carbonat de calciu, în care se 
aflau în suspensie formaţiuni transparente, despre care credea că sunt tocmai 
„organele” ce ar fi produs această substanţă carbonată. A fost însă o observaţie care 
a rămas mult timp necunoscută botaniştilor de mai târziu. 

Primul care a făcut o descriere histologică a acestor „organe” secretoare de 
carbonat de calciu a fost Licopoli (1867) (cf. Maury, 1886). El a descris într-o 
manieră completă modul de formare a acestor „organe” la Limoniastrum 
monopetalum, numind producţiile calcaroase ale acestor „organe” macchie 
bianche. Către extremitatea frunzelor foarte tinere a observat mici mameloane 
formate din 4 celule, deasupra nivelului epidermei, care circumscriu un spaţiu 
pătrat. Intr-un stadiu mai avansat de dezvoltare a plantei a putut constata un număr 
mai mare de celule. Ca urmare a creşterii în grosime a frunzei, aceste celule par să 
se afunde în mezofil şi spaţiul circumscris de acestea devine, de fapt, o cavitate. In 
centrul şi în partea bazală a acestei cavităţi, care constituie astfel partea externă a 
„organului”, se găsesc 4 celule provenind din două diviziuni succesive ale unei 
celule-mamă primitivă, care vor forma „organul” propriu-zis. Aceste 4 celule se 
alungesc perpendicular pe epidermă; defmitivându-şi întreaga dezvoltare, acestea 
se separă unele de altele, în aşa fel încât lasă între ele un meat deschis spre exterior, 
închis spre interior de pereţii celulelor care rămân alipite la partea inferioară. 
Rezultă astfel un „buzunar” ( borsetta ) cu pereţii dubli; aceştia sunt mai mult sau 
mai puţin apropiaţi unii de alţii. 

De Bary (1877, 1884) a legat glandele plumbaginaceelor de secreţia 
carbonatului de calciu, care se găseşte adesea sub formă de depozite de mase 
granulare pe suprafaţa frunzelor unor specii de Plumbago, Statice, Armeria; acest 
„sediment” pare să nu fie în legătură directă cu extremităţile fasciculelor 
vasculare 5 . El a descris acest „organ” secretor într-o manieră diferită; era de părere 
că acesta este format din 8 celule, provenite din diviziunile unei singure celule- 
mamă primitivă, care are, în secţiune superficială, formă rotundă sau pătratică. 
Prin două diviziuni ale peretelui celular, perpendicular pe suprafaţă şi unul pe 
celălalt, această celulă este împărţită în patru. Fiecare din acestea se divide la 
rândul ei din nou, în aşa fel încât una din noile celule are formă triunghiulară şi este 
internă, iar cealaltă este dreptunghiulară şi periferică. Celulele grupului nou- 
constituit au pereţii subţiri, conţinând o protoplasmă densă, cu granulaţii foarte 
fine. La multe specii, pereţii lor externi se termină la suprafaţă; la altele, cum ar fi 
la Statice alata, S. purpurea, S. monopetala, ei formează baza unor depresiuni 
adânci. 


5 Observaţie în spiritul clasificării lui Haberlandt (1914) şi a asimilărilor (chiar confuziilor) 
ulterioare dintre glande şi hidatodele active, neaflate în relaţie cu sistemul vascular. 

Volkens (1884) şi Woronin (1885) au preluat descrierile făcute de De Bary 
(1877), precum şi interpretările acestuia. Se pare că nu cunoşteau rezultatele lui 
Licopoli de vreme ce nu se pomeneşte nimic despre interpretările acestuia. Volkens 
(1885) a păstrat structura de bază, cu 8 celule, a acestor glande, arătând că sunt 
dispuse neregulat şi că au rol de eliminare a apei, fiind „ventile de siguranţă” care 
intră în acţiune atunci când raportul absorbţie/transpiraţie se modifică. După 
părerea acestuia, eliminarea surplusului de săruri de calciu are loc sub formă de 
carbonat acid. La Statice limonium, celulele adiacente glandei devin proeminente, 
formând nişte denivelări conice. Putem urmări reprezentările grafice ale acestor 
glande, la diferite specii de Plumb aginaceae, în figurile 1-7. 



Fig. 1. Structura glandei la Statice limonium, 
văzută de faţă (după Volkens, 1884). 

Maury (1886) încearcă să explice structura glandelor de la Plumbaginaceae, 
arătând posibilele motive pentru care alţi autori au fost de părere că la baza acestor 
structuri stau 8 şi nu 4 celule. „Organul”, văzut prin faţa sa superioară, pe o mică 
porţiune a epidermei, se prezintă sub forma unui cerc divizat în patru sectoare de 
două diametre perpendiculare unul pe altul. Fiecare din aceste sectoare pare (subl. 
lui Maury, în text) divizat el însuşi în două de o linie tangenţială, mai puţin netă 
decât a celorlalte sectoare. De fapt, este vorba chiar de peretele intern al fiecărei 
celule secretoare, care mărgineşte spaţiul intercelular central; acest perete 
corespunde, deci, acestei linii (ceea ce se observă cel mai bine pe o secţiune 
longitudinală a „organului”). 

Fig. 5. Structura glandei la Statice pruinosa: văzută de faţă 
(după Volkens, 1884). 


Fig. 6. Structura glandei la Statice rhodia: văzută în secţiune transversală 
(după Volkens, 1884). 

Fig. 7. Structura glandei la Plumbago larpentae : 
a - văzută de faţă; b - văzută în secţiune transversală (după Volkens, 1884). 


Celulele secretoare sunt curbate, unite între ele prin părţile lor inferioare, dar 
libere, în rest, pe toată lungimea lor. Deşi substanţa produsă se amestecă în acest 
spaţiu intercelular, acesta se dilată pe la mijlocul înălţimii celulelor, ale căror 
capete superioare rămân apropiate, astfel încât cantitatea de substanţă secretată nu 
este foarte mare. Tensiunea internă a acestor 4 celule provoacă ieşirea produsului 
prin presiunea exercitată de pereţii spaţiului intern asupra lichidului. Acest 
mecanism al eliminării lichidului este corelat de Maury numai cu o structură 
construită pe 4 celule. Părerea acestui autor este că, dacă ar fi 8 celule, substanţa ar 
fi pur şi simplu exudată de faţa externă a „organului”. în altă ordine de idei, de 
Bary (1877), Volkens (1884) şi Woronin (1855) erau de părere că lichidul calcifer 
este eliminat la exterior printr-un simplu fenomen osmotic. 

Maury a făcut şi o serie de experimente pe unele specii de Plumbaginaceae, 
în special cu privire la formarea şi natura eflorescenţelor albe, alcătuite din 
filamente foarte fine de săruri, de pe suprafaţa organelor de la Plumbago capensis 
şi P. zeylanica. în urma acestor experimente au fost formulate şi câteva concluzii: 

1. substanţa minerală secretată de „organele” Licopoli ia forma unor 
filamente ca urmare a presiunii exercitate asupra cavităţii centrale a 
organului de către cele 4 celule secretoare; 

2. în condiţiile unei atmosfere umede sau în prezenţa apei (de ploaie, 
stropiri), substanţa minerală se hidratează, nemaipăstrându-şi forma de 
filamente, ci luând forma unui mic disc la suprafaţa epidermei; 

3. rolul acestei substanţe minerale nu poate fi asimilat decât cu cel al perilor 
de la alte plante; autorul opinează că este vorba de un rol de reglare a 
transpiraţiei. 

Acest din urmă aspect este argumentat astfel de Maury: plumbaginaceele care 
trăiesc în medii deşertice sau maritime sunt obligate să suplinească absenţa perilor 
prin acumularea la suprafaţa lor a unei substanţe minerale. Speciile deşertice, cele 
de Limoniastrum , un anumit număr de specii de Statice sunt acoperite de un înveliş 
calcaros, care le protejează de o transpiraţie prea ridicată. Dovadă că ar putea fi aşa 
ar fi că speciile de Armeria, Acantholimon, care trăiesc în zona de munte, sunt 
afectate într-o măsură mai mică de aceste influenţe. Speciile de Plumbago 
vegetează în cea mai mare parte în locuri umbrite şi astfel „organele” lor Licopoli 
sunt mai puţin abundente. 

Dacă Maury (1886) era foarte convins că poate demonstra structura bazată pe 
4 celule a acestor „organe” Licopoli, Vuillemin (1887) afirma că structura cu 
8 celule secretoare este foarte uşor de argumentat. Pereţii acestor celule, deşi 
subţiri, se dizolvă uşor în reactivi; celulele anexe sunt persistente şi limitele lor 
sunt marcate de margini rezistente şi cutinizate, care se reunesc la baza glandei. 
Aceste margini sunt carenate şi urmate de două expansiuni laterale, aplicate exact 
pe linia de legătură care separă celulele anexe. Acestea din urmă formează astfel o 
barieră neîntreruptă între celulele glandulare, pe de o parte, şi parenchim şi 
epidermă, pe de altă parte; nicio substanţă nu trece de la unele la altele fără a trece 
de celulele anexe. Crestele cutinizate au o dispoziţie destul de constantă la 
diversele genuri ale familiei Plumbaginaceae; fiecare dintre acestea este formată 
dintr-o parte laterală şi una profundă. Partea laterală formează un triunghi cu vârful 
îndreptat spre interiorul glandei; cele 4 segmente profunde, dispuse în cruce, se află 
aproape într-un plan paralel cu suprafaţa epidermei. 

Spre deosebire de Maury (1886), care afirma că „organele” de la 
Limoniastrum monopetalum sunt pline cu substanţe calcaroase, Vuillemin (1887), 
investigând aceeaşi specie, nu a pus în evidenţă acest fapt. El a folosit altă metodă 
de investigaţii: a ars un fragment de frunză în potasiu; această acţiune, chiar şi un 
timp îndelungat, nu modifică produsul calcaros. Epiderma se disociază cu uşurinţă 
şi fiecare glandă izolată rămâne aderentă la masa excretată. Procesul de dizolvare a 
făcut să dispară pereţii subţiri care separă celulele glandulare; celulele anexe 
persistă adesea împreună cu crestele cutinizate care le susţin şi le separă. 
Examinând acest tip de „schelet” (la Limoniastrum monopetalum - fig. 8 şi Statice 
latifolia - fig. 9) se poate observa glanda complet liberă, goală, deşi calcarul 
acoperă faţa externă. Concreţiunea mulată pe diverticulele camerei interne 
(spaţiului intern), care precede glanda, este formată din două părţi unite printr-o 
strangulaţie (constricţie); partea externă, etalată la suprafaţa epidermei, şi cea 
internă, de formă cvadrilobată, amintind chiar de forma glandei propriu-zise. 

Fig. 8. Structura glandei la 
Limoniastrum monopetalum. 

A: glandă văzută de sus, 
debarasată de masa calcaroasă; 
B: scheletul glandei, lipsit de 
celulele anexe; C: a - limita 
externă a cadrului cutinizat ce 
formează marginea camerei 
interne; b - orificiul camerei la 
baza căreia se deschide glanda; 
c - baza diverticulelor camerei; 
d - margini cutinizate care susţin 
glanda; e - extremitatea feţei 
libere a celulelor anexe 
(după Vuillemin, 1887). 


La Statice imbricata (fig. lOa-e) există 6 celule, separate de pereţi oblici 
foarte subţiri. De fapt, sunt 4 celule glandulare flancate de două celule anexe. 
Pereţii celulozici subţiri, care se întind între celulele anexe şi elementele secretoare, 
sunt aproape întotdeauna mascaţi, în parte, de margini cutinizate. De regulă, 
celulele glandulare proemină la suprafaţa frunzei, deoarece celulele anexe sunt 
afundate între glandă şi porţiunile adiacente ale epidermei. 

Celulele parenchimatice capătă o formă alungită şi o dispoziţie în palisadă 
(cu meaturi foarte reduse) la nivelul glandei (fig. 10b). Celulele anexe, în porţiunea 
unită cu epiderma au adesea o grosime mult mai mare decât în porţiunea profundă. 
Celulele epidermice sunt prevăzute cu punctuaţii atât pe feţele lor laterale 
(fig. lOd), cât şi pe faţa lor profundă (fig. lOe). Aceste punctuaţii sunt răspândite 
uniform pe feţele laterale şi grupate pe cea profundă în suprafeţe rotunjite (aceste 
suprafeţe corespund inserţiei celulelor parenchimatice), cele opace corespund 
meaturilor intercelulare. 

Fig. 9. Statice latifolia. Epiderma etalată, văzută de faţă. în figură sunt reprezentate atât glande 
„libere” (gl), cât şi glande însoţite de peri (după Vuillemin, 1887). 

Fig. 10. Glandă secretoare la Statice imbricata : a - reţeaua cuticulară a feţei profunde a epidermei, 
continuată în vecinătatea unei stomate; b - glanda în secţiune transversală (cu 4 celule secretoare şi 
două celule anexe); c - secţiune transversală evidenţiind dispoziţia cuticulei în vecinătatea unei 
stomate; d - faţa profundă a unei celule epidemice izolate prin disocierea şi îndepărtarea cuticulei; 
e - faţa laterală a unei celule epidermice) (după Vuillemin, 1877). 

Cuticula este întreruptă la nivelul camerelor hipostomatice (fig. 10c), deşi 
este fenestrată în restul întinderii sale. 

In general, structura de bază a glandelor evidenţiate şi studiate de Vuillemin 
la speciile de Plumbaginaceae se menţine constantă. Din cele 8 celule glandulare, 

numai 4 sunt excretoare. Cele două şiruri de celule sunt uneori asemănătoare prin 
conţinutul lor închis şi fin granular, ceea ce le deosebeşte clar de celulele anexe şi 
de elementele epidermice sau corticale. Schimburile se realizează cu uşurinţă între 
ele, datorită faptului că pereţii lor sunt subţiri. Celulele secretoare externe 
comunică cu uşurinţă cu celulele anexe, prin osmoză, de-a lungul pereţilor, care 
sunt de asemeni subţiri, dar sunt izolate de acestea din urmă prin alte ţesuturi ale 
frunzei. Crestele cutinizate împiedică orice comunicare între celulele 
parenchimului şi celulele glandulare, în spaţiul interstiţial care separă celulele 
anexe; asigurând o sudură precisă a acestora din urmă, ele previn formarea unui 
meat la nivelul lor. La speciile la care celulele anexe sunt foarte dezvoltate şi 
sudate lateral pe o porţiune din întinderea lor, ca la Limoniastrum guyonianum 
(fig. 1 1), o placă cuticulară pătrunde între ele şi se bifurcă la faţa lor externă, în aşa 
fel încât să prevină dezlipirea pereţilor. Celulele anexe sunt în legătură cu celulele 
epidermice şi cu celulele parenchimatice; reprezentând puntea de legătură între 
ţesuturile frunzei şi glandă; din acest punct de vedere se comportă ca şi celulele 
bazale ale perilor glandulari. 

Autorul sus citat consideră cele două structuri anatomice, glanda şi părul, ca 
fiind omoloage. Celulele anexe ar corespunde piciorului, iar celulele secretoare, 
capului unui păr glandular, însă unul care a suferit o scurtare extremă. 



Fig. 11. Structura glandei la Limoniastrum guyonianum: a - cadrul ce delimitează suprafaţa liberă a 
celulelor secretoare; b - creste cutinizate care susţin glanda; c - prelungirea crestelor între celulele 
anexe; d - orificiul camerei la baza căreia se deschide glanda; 
e - limita externă a cadrului cutinizat ce formează marginea camerei; f- baza diverticulelor camerei; 
g - porţiunea cea mai externă a celulelor anexe) (după Vuillemin, 1887). 

în 1866 (potrivit relatării lui Wilson), Licopoli era de părere că aceste organe 
sunt asemănătoare cu stomatele de la Marchantia, dar în 1878 (cf. Wilson, 1890), 
îşi schimbă părerea despre natura secreţiei lor şi le numeşte, în consecinţă, glande 
calcigene („ calciferous glands”, în traducerea lui Wilson). Acesta este motivul 
pentru care Wilson foloseşte în studiul său termenul de „glandele (lui) Mettenius” 
atunci când tratează despre glandele ce secretă carbonat de calciu. 

Revenind la studiul lui Wilson, trebuie spus că numărul taxonilor luaţi în 
studiu este de-a dreptul impresionant: aproape 100 de specii, aparţinând genurilor 
Aegialitis 6 , Acantholimon, Statice, Armeria, Limoniastrum, Plumbago, 
Ceratostigma, Vogelia. Acesta este motivul principal pentru care ne vom opri mai 
pe larg asupra studiului lui Wilson. 

Cât priveşte glandele Mettenius, descrierea făcută de către de Bary (1877, 
1884) i se pare lui Wilson cea corectă; Wilson nu a putut evidenţia acea cavitate 
centrală, figurată de Maury. 

La Statice pruinosa, în fiecare din cele patru celule interne ale glandei se 
găseşte, de regulă, un corpuscul întunecat, presupus a fi nucleul (fig. 13). Celulele 
care înconjoară orificiul glandei sunt de obicei asemănătoare cu celulele 
epidermice. La glandele localizate pe pedicelul floral al acestei specii are loc 
următorul fenomen: celulele care înconjoară glanda se lărgesc progresiv, formând o 
„rozetă” evidentă. Treptat, se pot surprinde diferite stadii ale acestor transformări, 
în aşa fel încât glanda ajunge să fie mărginită de trei sau mai multe şiruri de celule 
radiare (fig. 13). 

La Statice roşea , pe ambele feţe ale frunzei se formează glande asemănătoare 
cu cele descrise la specia precedentă. în figura 14 se poate observa o astfel de 
glandă, cu diametru de 4 mm, care este mărginită la partea sa inferioară de un 
depozit de carbonat de calciu, rezultat din dezorganizarea celulelor cu pereţi groşi 
(celule figurate cu negru mai închis pe figură). 

O situaţie oarecum asemănătoare este întâlnită şi la Statice articulata 
(fig. 15), la care celulele epidermice din jurul glandei sunt adesea supraînălţate sub 
forma unor papile de formă conică. Dispoziţia lor este de obicei neregulată şi pot să 
apară fie solitar, fie grupate, însă fără nicio legătură cu glanda. 

La Statice cordata, glandele de pe faţa superioară a limbului sunt delimitate 
de celule mari, mai proeminente în partea lor inferioară decât în cea superioară 
(fig. 16). 

La genul Limoniastrum, reprezentat prin speciile L. monopetalum şi 
L. guyonianum, glandele Mettenius au o formă caracteristică, funcţionând în mod 
evident ca „organe” secretoare de carbonat de calciu („cretă”). 


6 Aegialitis annulata este o specie de mangrove; o tratăm şi aici, pentru a avea o viziune de 
ansamblu asupra familiei Plumbaginaceae, dar şi la secţiunea dedicată glandelor speciilor de 
mangrove, care reprezintă un grup heterogen de halofite. 

Fig. 13. Glandă Mettenius propriu-zisă (a) la Statice pruinosa : b-e: stadii succesive ale fonnării 
„rozetelor” din jurul glandei propriu-zise (după Wilson, 1890). 



Fig. 14. Glandă Mettenius la Statice roşea : gl. - glandă; dep. - depozit de carbonat de calciu; 
st. - celule stomatice (după Wilson, 1890). 

Fig. 15. Glandă Mettenius la Statice articulata : gl. - glandă; dep. - depozit de carbonat de calciu; 
st. - celulă stomatică (după Wilson, 1890). 



Fig. 16. Glandă Mettenius la Statice cordata: gl. - glandă; dep. - depozit de carbonat de calciu 

(după Wilson, 1890). 

Aceste glande se termină afundat la baza unor depresiuni cupuliforme. 
Depozitele de carbonat de calciu, rezultate în urma secreţiei acestor glande sunt 
evidente la Statice macrorrhabdos (fig. 17). 



Fig. 17. Statice macrorrhabdos. Depuneri de carbonat de calciu (dep.) pe suprafaţa frunzei 

(după Wilson, 1890). 


Perii, consideraţi ca nişte forme dezvoltate ale papilelor, sunt în legătură cu 
glandele Maettenius la puţine specii de Statice investigate de Wilson (S. articulata, 
S. pubescens, S. puberula). Woronin (1885) a identificat aceeaşi situaţie la 
S. sareptana , Maury (1886) la S. elata, iar Volkens (1884) la S. latifolia. 

La Statice puberula, glanda este însoţită, de obicei, de 4-6 peri, grupurile de 
peri fiind plasate atât de aproape unul de celălalt încât adesea vin în contact 
(fig. 18, unde este reprezentat un singur păr). 

La Plumbago europaea, glandele Mettenius sunt adesea localizate la o 
anumită distanţă faţă de epidermă, pe nişte emergenţe ale marginii limbului 
(fig. 19); acestea sunt alcătuite din elemente îngroşate, cele mai externe fiind 
vizibile la vârf, închizându-le pe cele centrale sub formă de spirală. 

In general, glandele apar în nişte depresiuni longitudinale pe suprafaţa 
tulpinilor de Plumbago , oferind o impresie striată atunci când carbonatul de calciu 
este secretat. Ele sunt prezente pe frunzele şi bracteile tuturor speciilor de 
Acantholimon, Statice, Armeria, Plumbago, Ceratostigma, Limoniastrum şi 
Vogelia, investigate de Wilson (1890). 

Fig. 18. Păr (p.) asociat unei glande 
Mettenius (gl.) la Statice puberula 
(după Wilson, 1890). 



Fig. 19. Glande Mettenius (gl.) la Plumbago 
europaea, localizate peemergenţe (em.) ale marginii 
frunzei (după Wilson, 1890). 

Fig. 20a, b. Stadii ale dezvoltării glandei Mettenius (gl.) la Plumbago micrantha 
(dupăWilson, 1890). 



Fig. 21. Grupuri de celule bazale ale glandei Mettenius (gl.) la Plumbago micrantha, 
în diferite stadii de dezvoltare (după Wilson, 1890). 

Pe marginile frunzei de la Plumbago micrantha, glandele (fig. 20) apar iniţial 
sub forma unor celule, care se divid apoi în patru, fiind afundate sub nivelul 
epidermei. La această specie este semnalată o situaţie interesantă: în oricare punct 
al liniei mediane de pe faţa superioară a unei frunze tinere, în plină creştere, pot fi 
observate glande Mettenius aflate în diferite stadii de dezvoltare (fig. 21). 

Aegialitis este singurul gen investigat de Wilson, la care nu au fost puse în 
evidenţă glande Mettenius tipice. 

Wilson (1890) a pus în evidenţă şi glandele mucilagigene la reprezentanţii 
familiei Plumbaginaceae, în special la specii de Statice; existenţa lor este atestată 
de prezenţa unei secreţii transparente, incolore, vâscoase, acumulată consistent la 
baza peţiolului. Insă ele pot fi localizate şi în tecile frunzelor, la toate speciile de 
Statice examinate de autorul sus numit. De cele mai multe ori, ele nu variază decât 
prin mărime şi număr; conturul lor este în general oval. Se găsesc în număr mai 
mare în zona de contact dintre tulpină şi frunză, fiind concentrate mai mult la 
nivelul frunzei. 

în multe situaţii, aceste glande sunt atât de numeroase încât ajung să se 
suprapună, ca la Statice macrorrhabdos (fig. 22); văzute de faţă, lasă impresia că 
sunt formate din celule foarte numeroase, cu pereţi subţiri, în vreme ce baza lor are 
puţine celule cu pereţi îngroşaţi. 



Fig. 22. Grupuri de glande mucilagigene din teaca frunzei de Statice macrorrhabdos'. 
cel. bz. - celulă bazală; cel. secr. - celulă secretoare; gl. - glandă, văzută în ansamblu; 
m. -mucilagiu (după Wilson, 1890). 

Glanda mucilagigenă de la Statice roşea, în secţiune transversală apare ca 
fiind formată din celule secretoare prismatice, columnare sau conice. Ele sunt în 
continuarea celor bazale şi pot fi sau nu separate de septumuri transversale 
(fig. 23). Conţinutul acestor celule este fin granulat; nucleii pot fi vizibili în special 
în celulele glandelor tinere. După colorare, vacuola devine vizibilă probabil 
datorită acumulării mucilagiului, în special la periferia glandei. Cât priveşte 
mecanismul de eliminare a secreţiei, Wilson era de părere că ar fi vorba de un 
simplu proces de exudaţie şi nu de o acumulare graduală, urmată de ruperea 
ulterioară a peretelui celular. Mucilagiul are o mare capacitate higroscopică, fiind 
suficient de fluid, încât să fie confundat cu apa. 



Fig. 23. Glandă mucilagigenă (gl.) din frunza de la Statice roşea (după Wilson, 1890). 

La unele specii, cum ar fi Statice sareptana (fig. 24), S. caspia şi exemplare 
tinere ale speciei S. thouini, au fost evidenţiate puţine glande mucilagigene, 
localizate în partea terminală a unor emergenţe epidermice conice. 

Speciile la care Wilson a evidenţiat glande mucilagigene foarte numeroase şi 
mari sunt: Statice roşea , S. fruticans, S. macrorrhabdos, S. macrophylla, 
S. tatarica, S. gummifera, S. jovi-barba; la: S. axillaris, S. pectinata şi S. 
cylindrifoiia, aceste glande sunt mari, dar puţin numeroase. 

Glandele mucilagigene au fost evidenţiate şi la specii ale genului Armeria, la 
care ele sunt localizate în teaca frunzelor tuturor taxonilor investigaţi histo- 
anatomic. Aceste structuri sunt asemănătoare cu cele de la Statice, cu deosebirea că 
celulele bazale sunt puţine la număr. 

Fig. 24. Glandă mucilagigenă (gl.), din teaca frunzei de Statice sareptana 
(dupăWilson, 1890). 

La Armeria chilensis, marea majoritate a glandelor mucilagigene sunt 
formate doar din patru celule bazale (fig. 25). 



Fig. 25. Glandă mucilagigenă (gl.) din teaca frunzei de Armeria chilensis 
(dupăWilson, 1890). 




Structuri secretoare de săruri la halofite 


43 



Fig. 26. Epiderma tecii bracteii la Armeria vulgaris: glande Mettenius (gl. M.), glande intermediare 
(gl. int.), glande mucilagigene (gl. mc), celule stomatice (st.) (după Wilson, 1890). 

La Armeria vulgaris, glandele mucilagigene (fig. 26) pot fi localizate la 
nivelul frunzei, fiind aglomerate şi limitate la baza acestui organ, neexistând 
practic nici o diferenţă între tipurile de glande ca structură, decât poate cu excepţia 
faptului că baza glandelor mucilagigene poate fi formată din mai mult de patru 
celule. Glandele Mettenius sunt numeroase pe epiderma tecii. 

Glandele mucilagigene de la Limoniastrum guyonianum sunt prezente în 
număr mare la nivelul frunzei. Caracteristica lor este faptul că celulele bazale sunt 
mai mari decât de obicei; în rest, structura glandei nu diferă esenţial de cea descrisă 
pentru specia de mai sus. 

La Aegialitis cumulata (fig. 27), glandele mucilagigene cele mai mari se 
găsesc în tecile frunzelor (fig. 28), în vreme ce cele localizate în limb (fig. 29), 
bractei şi sepale, deşi sunt mai mici, au o structură asemănătoare. Celulele 
secretoare sunt foarte numeroase, terminându-se în nişte depresiuni ovale sau 
circulare, mărginite de celule dispuse regulat; părţile celulelor epidermice care 
formează cadrul depresiunii corespund pereţilor celulelor bazale. 



Fig. 27. Aegialitis annulata: a - porţiune bazală a tulpinii; b - tulpină floriferă cu intemoduri extinse; 
c - inflorescenţă; d - ramură fructiferă; e - floare, văzută de sus; 
f- floare văzută din profil; g - floare văzută în secţiune longitudinală; h - stamine; 
i - pistil; j - diagramă florală) (după Tomlinson, 1995). 

Un alt taxon la care au fost evidenţiate glande mucilagigene este Vogelia 
indica var. socotrana, la care puţinele structuri secretoare sunt localizate în teaca 
frunzelor tinere. 



Fig. 28. Glandă mucilagigenă din teaca frunzei de Aegialitis cumulata : 
cel. secr. - celule secretoare; cel. acc. - celule accesorii (după Wilson, 1890). 



Fig. 29. Glandă mucilagigenă din limbul frunzei de Aegialitis annulata : 
cel. acc. - celule accesorii; cel. bz - celule bazale (după Wilson, 1890). 

Glandele de la Vogelia sunt foarte asemănătoare cu cele de la Aegialitis, fiind 
afundate şi având aceeaşi limită bine definită (fig. 30). 



Fig. 30. Glandă mucilagigenă din teaca frunzei de la Vogelia indica var. s ocotrana: 
cel. acc. - celule accesorii; cel. bz. - celule bazale; cel. secr. - celule secretoare 
(dupăWilson, 1890). 

Asemenea glande mucilagigene nu au fost însă puse în evidenţă la alte specii 
ale genului: V. indica, V. africana, V. pendula, la nivelul tecilor frunzelor. 

Balfour (1888, cit. de Wilson, 1890) a evidenţiat la V. pendula glande 
mucilagigene la faţa internă a sepalelor (fig. 31); ele sunt răspândite pe suprafaţa 
mediană a sepalelor, fiind fie sesile, fie înălţate de un pedicel scurt. Baza glandei 
este de regulă formată din patru celule (fig. 32), adesea putând fi însă bicelulară. 
Celulele secretoare sunt numeroase cu pereţii foarte subţiri. 

Fig. 32. Glande mucilagigene în sepalele florii de Vogelia pendula, văzută de faţă 

(după Wilson, 1890). 

La Ceratostigma abyssinica au fost evidenţiate glande mucilagigene mici, 
dar foarte numeroase şi localizate în tecile frunzelor. 

O altă specie din familia Plumbaginaceae care prezintă glande mucilagigene 
localizate pe teaca limbului este Acantholimon cabulicum (fig. 33). La A. venustum 
au fost identificate puţine glande pluricelulare; după dimensiunile lor, însă, se pare 
că nu pot fi numite glande mucilagigene propriu-zise, situaţie valabilă şi pentru 
A. tenuifolium, A. pinardi, A. calverti. Autorul numeşte aceste glande 
„intermediare”; acest gen pare, deci, să fie caracterizat mai curând de larga absenţă 
a glandelor mucilagigene propriu-zise. 


Fig. 33. Glandă mucilagigenă propriu-zisă la Acantholimon cabulicum (după Wilson, 1890). 

Un alt gen la care au fost puse în evidenţă glande mucilagigene este 
Plumbago. La P. roşea, puţinele glande mucilagigene sunt localizate în teaca 
frunzei. Glande de mărime asemănătoare au fost identificate şi la P. capensis şi 
P. zeylanica; la ultima dintre speciile amintite, glandele sunt concentrate cu 
precădere în tecile frunzelor tinere (fig. 34). Glandele „intermediare” de la 
P. europaea sunt formate din celule aceesorii şi celule secretoare (fig. 35). O 
situaţie mai interesantă este citată pentru P. micrantha, la care glandele sunt 
localizate pe marginile limbului (fig. 36), putând să fie atât sesile, cât şi înălţate de 
nişte emergenţe epidermice conice (fig. 37). 

secr. 


Fig. 34. Glandă mucilagigenă (gl.) la Plumbago zeylanica: cel. bz. - celule bazale; 
cel. secr. - celule secretoare (după Wilson, 1890). 



Fig. 35. Glandă „intermediară” din teaca frunzei de la Plumbago europaea: 
cel. acc. - celule accesorii; cel. secr. - celule secretoare (după Wilson, 1890). 

Fig. 36. Porţiune de la marginea limbului foliar de Plumbago micrantha : cel. bz. - celule bazale; 
cel. secr. - celule secretoare; gl. - glandă (după Wilson, 1890). 

Fig. 37. Glanda „emergenta (gl.) de pe marginea limbului loliar de Plumbago micrantha 

(după Wilson, 1890). 


Glandele de la Plumbago roşea sunt sferice şi formate din numeroase celule 
poligonale. Atunci când sunt complet dezvoltate, devin foarte opace şi întreaga 
structură devine una foarte rezistentă, dură. Un „pedicel” pătrunde în capul glandei, 
complet format, ceea ce face ca forma bazei glandei să fie conică (fig. 38). 

Fig. 38. Glande „pedicelate” de pe sepalele florii de Plumbago roşea: gl. - glandă; 
ped. - pedicel (după Wilson, 1890). 

în schimb, la Plumbago scandens, glandele mucilagigene de pe faţa internă a 
sepalelor sunt sesile (fig. 39). Astfel de glande sesile apar şi la P. zeylanica, 
P. roşea. La P. scandens, celulele bazale sunt adâncite la nivelul epidermei, putând 
susţine celulele secretoare cu pereţi subţiri. 



Fig. 39. Glandă sesilă de pe sepalele florii de Plumbago scandens : cel. bz. - celule bazale; 
cel. secr. - celule secretoare; ep. - epidennă) (după Wilson, 1890). 


Un alt aspect foarte interesant al studiului realizat de Wilson (1890) este 
faptul că a evidenţiat structuri secretoare şi la plantule. 

De exemplu, la Armeria vulgaris, glandele mucilagigene sunt prezente la 
nivelul cotiledoanelor (fig. 40). Celulele bazale ale acestor glande au de regulă 
formă aproximativ pătratică, iar suprafaţa secretoare devine curând relativ mare 
(fig. 41). Pe cotiledoane, se găsesc şi glande Mettenius. 



Fig. 40. Glande mucilagigene (gl. mg.) şi glande Mettenius (gl. M.) pe cotiledoanele plantulei 
d e Armeria vulgaris (după Wilson, 1890). 

Fig. 41 . Glandă mucilagigenă pe cotiledoanele plantulei de Armeria vulgaris: 
cel. bz. - celule bazale; cel. secr. - celule secretoare (după Wilson, 1890). 



Fig. 42. Glandă Mettenius (gl. M.) la plantula de Armeria latifolia (după Wilson, 1890). 

La plantula de Armeria latifolia, au fost puse în evidenţă glande Mettenius 
(fig. 42); acestea se deosebesc de celulele epidermice înconjurătoare mai ales prin 
aspectul mai întunecat şi prin diviziunile transversale care au loc la acest nivel 
(fig. 43). 

în stadiul de plantulă şi Statice tatarica prezintă glande mucilagigene 
(fig. 44). 

Din studiul realizat de Wilson (care, după cum spuneam, ni se pare cel mai 
extins din ceea ce am putut noi consulta în literatura de specialitate), rezultă câteva 
aspecte: glandele Mettenius nu diferă esenţial, ca structură, de cele mucilagigene, 



54 


Marius-Nicuşor Grigore, Constantin Toma 


deosebirea facându-sc mai degrabă după secreţia produsă; în plus, se pare că 
ambele tipuri de glande au aceeaşi origine; rolul secreţiei de carbonat de calciu ar 
putea să fie legat de protecţia plantei împotriva unei transpiraţii excesive, ceea ce 
este nescesar pentru aceste specii de halofite, care vegetează în habitate aride şi 
saline. 



Fig. 43. Glandă Mettenius (gl.) la plantula de Armeria latifolia 
(aflată într-un stadiu mai avansat): n. - nucleu; st. - stomată (după Wilson, 1890). 




Fig. 44. Glande mucilagigene la plantula de Statice tatarica (după Wilson, 1890). 

Solereder (1899) a împărţit glandele plumbaginaceelor în două categorii: 

1. glande calcifere („organele” Licopoli), situate pe limbul foliar şi pe 
ramificaţiile tulpinii; ele elimină carbonat acid de calciu; 

2. glande mucilagigene, situate pe limbul foliar. 

Glandele calcifere sunt formate din 8 sau 4 celule alungite; conţinutul lor este 
format dintr-o citoplasmă densă, fin granulată. Complexul format din 8 celule este 
delimitat spre interior de o „căciuliţă” dublă, alcătuită din câte 4 celule anexe, 
aranjate în aşa fel încât în secţiune superficială ne apar semilunare (fig. 45). 
Celulele acestei „căciuliţe” au pereţii suberificaţi şi ating uneori nivelul celulelor 
glandulare, putând fi observate sub formă de cercuri cu 4 celule. Aceste glande ar 
avea rol în excreţia apei; o dată cu apa, însă, ele excretă şi săruri de calcar, eliminat 
sub formă de CaCCL. Cantitatea excretată variază în funcţie de specie şi de 
compoziţia solului. Rolul fiziologic al acestor glande se referă, deci, la apărarea 
împotriva transpiraţiei excesive. 

în 1908, Solereder considera glandele plumbaginaceelor o structură 
anatomică comună, care manifestă acelaşi plan de organizare. Porţiunea principală 
(secretoare) a glandei, fie că apare ca o componentă a epidermei, fie sub forma 
unor peri, constă din celule alungite, perpendicular pe suprafaţa organului pe care 
se formează. 

După cum spuneam mai sus, Solereder (1908) a deosebit la Plumbaginaceae 
două tipuri de glande: 

1. glande calcifere („organe” Licopoli sau glande Mettenius); structura lor nu 
este asemănătoare cu a unui păr, ci constă din grupuri de celule 
epidermice puţine la număr, care în majoritatea cazurilor excretă carbonat 
de calciu; 

2. glande mucilagigene, localizate la nivelul epidermei tecilor foliare; ele 
sunt formate dintr-un număr mai mare de celule decât glandele de cretă şi 
excretă o substanţă mucilaginoasă; în puţine cazuri, ele sunt compuse doar 
din grupuri de celule epidermice de formă palisadică, amintind astfel de 
forma glandelor calcifere; de regulă însă, sunt peri propriu-zişi. 

Glandele calcifere sunt formate de regulă din opt celule alungite; acest grup 
octocelular glandular este separat de ţesutul intern de o „căciuliţă” dublă, fiecare 
strat fiind format din 4 celule anexe (accesorii), aranjate în aşa fel încât lasă 
impresia unor „apendici” ai celulelor glandulare atunci când sunt examinate pe 
secţiuni superficiale. Celulele „căciuliţei” superioare (care circumscrie direct 
grupul de celule glandulare) au pereţii suberificaţi şi ajung uneori la nivelul 
celulelor glandulare, astfel încât apar în secţiune superficială ca un inel tetracelular, 
înconjurând grupul circular de celule glandulare. 

Conform opiniei lui Solereder (1908), funcţia acestor glande calcifere este de 
a elimina apa; aceasta nu este condusă la nivelul glandei de traheide, ci de celulele 
obişnuite cele mai apropiate, din cadrul ţesutului. Ca urmare, aceste celule sunt 
dispuse uneori circular în jurul glandei. De fapt, secreţia sărurilor are loc 

concomitent cu excreţia apei de către glandă. Eliminarea acestor substanţe în apa 
de excreţie se face, probabil, sub forma bicarbonatului de calciu, care se 
depozitează la suprafaţa glandei sub formă de carbonat neutru datorită acţiunii 
agenţilor atmosferici. în majoritatea cazurilor, cantitatea de carbonat este corelată 
cu natura solului, variind deci considerabil la unele specii, în vreme ce în altele nu 
a fost evidenţiată o asemenea corelaţie. 

Semnificaţia fiziologică a acestor secreţii şi depuneri calcaroase ar fi de 
protecţie împotriva transpiraţiei excesive şi, implicit în reglarea şi diminuarea 
pierderii de apă la nivelul glandelor. în plus, la speciile din habitate foarte uscate, 
aceste mijloace sunt însoţite şi de anumite aranjamente suplimentare. De exemplu, 
la aproape toate speciile de Acantholimon, Limoniastrum şi câteva specii de Statice 
(cum ar fi S. speciosa), glandele mucilagigene sunt localizate sub nivelul 
epidermei, la fel ca şi stomatele. Acelaşi efect se obţine şi atunci când celulele 
epidermice din vecinătatea glandelor sunt mai mult sau mai puţin ridicate peste 
nivelul organului, rezultând astfel o structură proeminentă (emergenţă); în acest fel, 
glanda se termină într-o depresiune la extremitatea acestor emergenţe, cum ar fi la 
Statice spathulata, S. scabra. Se pare că supraînălţarea celulelor învecinate, precum 
şi afundarea glandelor ar facilita reţinerea carbonatului la acest nivel. Pe de altă 
parte, emergenţa celulelor epidermice care însoţesc glandele, având forma unor 
peri simpli, cum ar fi la S. elata, S. iatifolia, S. sareptana, ar avea acelaşi rol. 

Glandele mucilagigene sunt de două tipuri, putând să fie conformate ca peri, 
sau având o structură obişnuită. Ultima situaţie se întâlneşte la speciile de 
Aegialitis, ale căror glande seamănă, ca structură, cu cele calcifere. Glanda 
mucilagigenă este formată din: 

a. un grup de celule epidermice cu pereţii subţiri, având formă 
alungită, părţile lor inferioare pătrunzând adânc în ţesuturile tecii 
foliare; 

b. un strat dublu de celule anexe (accesorii), dintre care cele în contact 
cu celulele palisadice au pereţii suberificaţi; văzută în secţiune 
superficială, glanda are un contur circular. 

La celelalte genuri, glandele mucilagigene au structură asemănătoare perilor, 
în acest caz glanda apare ca o proeminenţă scurtă, lăţită în partea superioară şi 
având un contur circular. Părţile superioare sunt formate din numeroase celule 
alungite, cu pereţii subţiri, separate uneori, mai mult sau mai puţin regulat, de 
pereţi transversali; părţile inferioare, adesea sub forma unui pedicel foarte scurt, 
sunt formate dintr-un strat de celule joase, poligonale în secţiune superficială şi 
suberificate. 

La Plumbago capensis se întâlnesc peri glandulari lung-pedicelaţi, aspri, mai 
ales pe caliciu; structura părţii terminale („capului”) aminteşte atât de glandele 
calcifere, cât şi de cele mucilagigene. Partea cea mai internă a capului este formată 
dintr-o masă parenchimatică, înconjurată de un strat de celule suberificate având 
contur poligonal în secţiune superficială, în vreme ce la exterior există un strat de 

celule epidermice alungite. „Pedicelul” perilor glandulari este pluricelular- 
multiseriat şi conţine un „mănunchi” ftbro-vascular. 



Fig. 45. Structura glandelor la Aegialitis annulata: A, D: în secţiune transversală; B, C, E, F: 
în secţiune superficială (după Solereder, 1899; 1908). 

Chermezon (1910), în consistentul său studiu asupra anatomiei plantelor de 
litoral, a inclus şi observaţii microscopice referitoare la familia Plumbaginaceae. El 
consideră glandele întâlnite la unele specii ca un element definitoriu pentru această 
familie şi le priveşte ca „glande epidermice” speciale („organele Licopoli”), foarte 
abundente mai ales la speciile deşertice, la care ar juca rol în reglarea transpiraţiei. 
Autorul acceptă un plan de structură al acestora bazat pe opt celule. 

La Limoniastrum guyonianum, „organele” Licopoli sunt foarte dezvoltate, în 
aşa fel încât frunzele sunt acoperite de un număr mare de depozite calcaroase 
albicioase. 

La nivelul frunzelor, „organele” Licopoli (fig. 46) sunt profund adâncite sub 
nivelul epidermei, la fel ca şi stomatele; aceste „organe” de secreţie se găsesc însă 
şi la nivelul tulpnii. 

La Statice bellidifolia, „organele” Licopoli sunt localizate la nivelul frunzei, 
cotiledoanelor şi tulpinii (fig. 47). 

Glandele Licopoli au fost evidenţiate şi la frunzele de Statice dodartii 
(fig. 48), fiind localizate chiar la nivelul epidermei. 

Uneori depozitele calcaroase sunt atât de abundente încât întreaga plantă 
pare acoperită de aceste granulaţii higroscopice, cum ar fi la specia Statice diffusa. 
La alţi taxoni, cum ar fi Armeria ruscinonensis şi A. maritima (fig. 49) „organele” 
Licopoli sunt mai puţin numeroase. 

Paulsen (1912), cu ocazia unei ample şi complexe expediţii daneze botanice 
în regiunea Pamir (martie 1898 - noiembrie 1899), efectuată în scopul studierii 
vegetaţiei din regiunile întinse dincolo de Marea Caspică, a evidenţiat glande 
salifere la Statice otolepis (fig. 50). 

Haberlandt (1914) tratează glandele plumbaginaceelor în cadrul hidatodelor, 
abordare pe care am comentat-o la începutul acestui capitol; de fapt, el le consideră 
„glande acvifere” multicelulare. Aceste glande sunt formate, de regulă, din patru 
celule centrale şi patru periferice. Toate aceste celule au o protoplasmă abundentă 
şi pereţi neîngroşaţi, până şi cei externi fiind subţiri. Numai acele porţiuni care 
separă glanda de ţesuturile învecinate sunt, într-o oarecare măsură, cu pereţi 
îngroşaţi, fiind şi insolubile în acid sulfuric. Liecare glandă provine din diviziuni 
repetate ale unei singure celule-mamă protodermice. In general, glanda este 
„încapsulată” de patru celule epidermice accesorii (anexe), care au în secţiune 
formă semilunară (fig. 51). 

După cum spuneam deja, nu a existat o concordanţă deplină în ceea ce 
priveşte structura acestor glande, mai ales când ne referim la numărul celulelor care 
intră în componenţa glandei. 

Conform altor păreri (Ruhland, 1915), glanda de la Limonium ar fi formată 
dintr-un complex de 16 celule (fig. 52, 53, 54), patru celule din ele sunt secretoare, 
aranjate în cerc, fiecare ocupând un sfert din acest cerc. Liecare celulă este însoţită 
la exterior de o celulă adiacentă mică. Atât celulele secretoare, cât şi cele adiacente 
sunt înconjurate de două straturi de celule în formă de cupă, fiecare fiind alcătuit 

din 4 celule mari, aranjate la fel ca şi celulele secretoare (Ziegler şi Liittge, 1966). 
Partea superioară a glandei şi celulele epidermice înconjurătoare sunt acoperite de 
o cuticulă groasă. Peretele extern al stratului cel mai extern de celule cupuliforme 
este de asemenea intens cutinizat, izolând astfel, parţial, glanda. Procesul de 
cutinizare nu este limitat doar la aceşti pereţi, ci se extinde, dar într-o măsură mai 
mică, şi la pereţii adiacenţi, cu care se află în contact. în acest fel rezultă o structură 
rigidă sub nivelul epidermei, în care este înglobată glanda. 



Fig. 46. Organe Licopoli (gl.) în frunza de Limonicistrum guyonianum: 
ep. - epidermă; st. - celule stomatice (după Chermezon, 1910). 

Fig. 47. Organe Licopoli (gl.) localizate în tulpina de la Statice bellidifolia : 
ep. - epidermă; st. - celulă stomatică (după Chermezon, 1910). 

Fig. 50. Glande salifere (gl.) în limbul foliar de Statice otolepis 
(după Paulsen, 1912). 

Pereţii celulelor glandulare sunt prezăzuţi cu pori în câteva locuri; de regulă, 
există un singur por (de aproximativ 1 mp în diametru) în cuticula care acoperă 
vârful fiecărei celule secretoare (fig. 55). Lichidul secretat de glandă trece prin 
aceşti pori mici. 



Fig. 51. „Hidatode” de pe faţa adaxială a frunzei de Plumbago lapathifolia : 
a - secţiune superficială; b - secţiune transversală (după Flaberlandt, 1914). 


Cu toate acestea, prezenţa acestor pori nu înseamnă că citoplasmă celulelor 
secretoare este în contact cu atmosfera; ea este încă protejată de peretele celular. 
S-a demonstrat că, de fapt, compoziţia chimică a celulozei din peretele celular de 
lângă pori este diferită de restul masei celulozice (Helder, 1956). 

Pori mari se găsesc şi în pereţii celulelor glandulare adiacente ţesuturilor 
asimilatoare ale frunzelor. Prin aceşti pori se asigură contactul cu 4 celule 
extraglandulare mari, numite celule colectoare. Fiecare din aceste celule glandulare 
este de obicei în contact cu câteva celule obişnuite ale mezofilului. Probabil că 
funcţia principală a acestor celule este transportul ionilor de la mezofil la glandă. 
Celulele glandulare diferă de celulele obişnuite ale mezofilului prin formă şi 
dispoziţie. Ele au o citoplasmă cu granulaţii dense, cu un nucleu mare şi pereţi 
subţiri. In locul unei vacuole centrale există un număr mare de vacuole mici, 
precum şi diferite organite; situaţie valabilă mai ales pentru cele 4 celule 

secretoare. Lângă pori se găsesc adesea nuclei, mai ales în locurile susceptibile de a 
fi implicate în transportul ionilor. Din acest punct de vedere ele sunt asemănătoare 
celulelor epidermice, putând fi uşor deosebite de masa ţesutului fundamental. 


gl. 



Fig. 52. Secţiune transversală prin limbul foliar de Statice gmelini : ep. - epidermă; 
gl. - glandă; st. - celulă stomatică (după Ruhland, 1915). 

De Fraine (1916) a investigat histoanatomic două specii din familia 
Plumbaginaceae : Statice binervosa şi S. bellidifolia. El era de părere că glandele 
epidermice sunt o caracteristică bine pronunţată şi constantă pentru reprezentanţii 
acestei familii; structura acestor formaţiuni secretoare pare să fie aproximativ 
identică la toţi taxonii din flora britanică. 

Deşi aceste glande sunt de două categorii distincte, care aparent diferă prin 
structură, sunt posibile şi „stadii” tranziţionale, intermediare între acestea două. 

Glandele mucilagigene sunt foarte abundente pe faţa superioară a tecii foliare 
de la S. binervosa , formând, în cea mai mare parte, un şir continuu de-a lungul 


64 


Marius-Nicuşor Grigore, Constantin Toma 


acesteia. Pe măsură ce ne îndepărtăm de teacă, numărul lor descreşte progresiv, 
până când acestea „trec”, prin stadii intermediare, în al doilea tip de glandă. 

Celulele secretoare sunt numeroase, cu pereţii foarte subţiri, fiind prismatice, 
columnare sau conice, putând să fie sau nu separate de pereţi transversali; 
conţinutul acestor celule este fin granulat (fig. 56, 57). 



Fig. 53. Glanda de Statice gmelini, în secţiune superficială: cel. acces. - celule accesorii; 
cel. colect. - celule colectoare; cel. secr. - celule secretoare (după Ruhland, 1915). 


în apexul caulinar, aceste glande mucilagigene (fig. 58) se pare că au rolul de 
a menţine conul vegetativ şi mugurii axilari acoperiţi cu mucilagiu, ceea ce ar putea 
preveni deshidratarea, printr-un control al transpiraţiei. 

La Statice bellidifolia, glandele mucilagigene sunt mai puţin numeroase decât 
la S. binervosa. 

Este interesant că mucilagiul secretat de aceste glande este asociat cu tanin, 
care este abundent, de altfel, în întreaga plantă; rolul şi semnificaţia acestuia sunt 
dificil de precizat. 

Fig. 54. Secţiune transversală prin glanda de Limonium gmelini: cel. secr. - celulă secretoare; 
cel. cup. - celulă în fonnă de cupă; cel. anexă - celulă anexă (adiacentă); cel. colect. - celulă 
colectoare (după Ruhland, 1915). 



Fig. 55. Pori localizaţi în fiecare din celulele secretoare de Limonium latifolium 
(după Waisel, 1972). 

Fig. 56. Glandă mucilagigenă, văzută de faţă, localizată la baza tecii foliare de Statice binervosa : 
ct. - cuticulă; n. - nucleu (după Dc Fraine, 1916). 



Fig. 57. Glandă mucilagigenă, în secţiune transversală, de la baza tecii foliare de Statice binervosa : 
cel. bz. - celule bazale; cel. secr. - celule secretoare; ct. - cuticulă; ped. - pedicel 
(după Dc Fraine, 1996). 

Glandele Mettenius („ organele Licopoli”) sunt localizate pe ambele feţe ale 
limbului şi pe axa inflorescenţei. 

Structura acestora „respectă” descrierea făcută de Vuillemin (1887), 
comentată în rândurile de mai sus, adică opt celule glandulare înconjurate de patru 
celule anexe (accesorii) (fig. 59, A-C). 



Fig. 58. Secţiune transversală prin apexul caulinar de Statice binervosa: gl. mcg. - glande 
mucilagigene; gl. M. - glande Mettenius; Mg. - muguri (după Dc Fraine, 1916). 


La ambele specii investigate de De Fraine (1916), toţi pereţii care separă 
celulele accesorii (anexe) de celulele glandulare sunt cutinizaţi, cuticula fiind 
continuă de-a lungul suprafeţei externe a glandei; astfel, întreaga glandă este 
„înglobată” de un strat cuticularizat. 

De Fraine sintetizează cele două puncte de vedere existente cu privire la 
modul de funcţionare a acestor glande: 

a. Conform lui Licopoli şi Maury, produsul secreţiei se acumulează în spaţiul 
care rezultă din separarea celor patru celule glandulare interne, fiind 
evacuat ca urmare a tensiunii celulelor care rămân întotdeauna unite prin 
părţile lor interioare. 

b. De Bary, Volkens şi Woronin considerau eliminarea produsului secreţiei 
ca pe un simplu fenomen osmotic, Volkens fiind chiar de părere că glanda 
acţionează ca o valvă care intervine atunci când transpiraţia părţilor aeriene 
depăşeşte absorbţia apei de către rădăcini. 




Fig. 59. Glande Mettenius din structura frunzei de Statice binervosa: a, c - secţiune transversală; 
b - secţiune superficială; cel. acces. - celule accesorii; ct. - cuticulă (după De Fraine, 1916). 

în cele mai multe situaţii, glandele de la speciile de Plumbaginaceae sunt 
răspândite pe aproape toate părţile aeriene ale plantei, dar mai ales pe frunze. La 
Statice pruinosa, numărul glandelor de pe tulpină depăşeşte pe cel de pe frunze, 
unde ele sunt mai puţine decât stomatele. în plus, glandele de la această specie 
sunt localizate în vârful unor structuri speciale (fig. 60). La Statice gmelini, 
numărul glandelor reprezintă cam a zecea parte din numărul de stomate (Ruhland, 
1915). 

în tabelul de la pagina 70 prezentăm numărul şi distribuţia glandelor la 
diferite specii din familia Plumbaginaceae. 

La toate speciile, investigate de diferiţi autori, formarea glandelor este iniţiată 
încă din stadii timpurii ale dezvoltării frunzei şi diferenţierea lor se încheie mult 
mai devreme decât cea a altor ţesuturi foliare. Asta ar putea să sugereze importanţa 
lor specială în dezvoltarea „organului” (Helder, 1956). Asupra ontogenezei unor 
asemenea structuri vom reveni ceva mai departe. 

Celulele glandelor salifere diferă din multe puncte de vedere de cele 
epidermice înconjurătoare, precum şi de cele parenchimatice. Celulele glandulare 
sunt lipsite de o vacuolă centrală, iar numărul mitocondriilor şi al altor organite 
este mult mai mare. Aceste trăsături ar putea sugera că celulele glandulare nu 
funcţionează iniţial ca organe „acumulatoare”, ci mai degrabă ca celule de tranzit. 
Sărurile sunt transportate la exterior prin mecanisme specifice, consumatoare de 
energie, care provine din activitatea mitocondriilor. 



Fig. 60. Glande localizate pe tulpina de Statice pruinosa (după Waisel, 1972). 

FRUNZĂ 

TULPINĂ 

AUTORUL 

Familia 

Specia 

Epiderma 

superioară 

Epiderma 

inferioară 



PI umbaginaceae 

Statice gmelini 

722 

644 


a 

S. bellidifolia 

960 

830 


b 

S. binervosa 

750 

1240 


b 

S. sinuata 

700 

1200 


c 

S. graeca 

1100 

900 


c 

S. pruinosa 

1900 

1300 

4000 

c 

Limonium 

latifolium 

3300 

2900 


c 

Plumbago 

capensis 

2900 

2100 

300 

c 

P. europaea 

1500 



c 

Limonium 

vulgare 

3066±272 

2952±246 


e 

Limoniastrum 

monopetalum 

1979 

2406 


d 

Armeria 

maritima 

565±37 

548±35 


e 


Numărul glandelor salifere/cm 2 la diferite specii din familia Plumbaginaceae; 
a - Ruhland, 1915; b - de Fraine, 1916; c - Waisel, 1972; d - Batanouny şi Abo Sitta, 1977; 

e - Rozema şi Gude, 1981. 

In unele situaţii, însă, concentraţia ionilor în celulele glandulare poate să fie 
ridicată în comparaţie cu celulele adiacente. De fapt, există multe asemănări între 
procesele de transport activ care operează la nivelul glandelor şi cele care 
axcţionează în alte organe sau ţesuturi. 

Structurile care controlează transportul ionilor, analoage benzilor caspariene 
din endoderma rădăcinilor, au fost evidenţiate şi la nivelul glandelor salifere. Unele 
din celulele glandulare sunt caracterizate prin pereţi cutinizaţi şi suberificaţi, mai 
ales cei care limitează celulele parenchimatice obişnuite. In unele locuri, 
citoplasmă este conectată strâns la aceste benzi, exact ca şi în celulele caspariene. 

Anderson (1974) a investigat câteva specii de halofite care vegetează în 
sărăturile Carolinei de Nord (SUA), printre care şi două specii de Limonium: 
L. carolinianum şi L. nashii. La Limonium sp 7 ., glandele şi stomatele sunt 
localizate pe ambele epiderme ale limbului foliar (fig. 61). Glanda este formată din 
cel puţin două celule colectoare interne, care acumulează mici vezicule de săruri 
prin intermediul plasomdesmelor, şi din şase sau mai multe celule secretoare, care 
nu sunt acoperite de cuticulă (fig. 62). 


7 Din nefericire, atunci când este descrisă structura organelor vegetative, în text, aceasta este 
făcută pentru Limonium sp., deoarece, aşa cum explică autorii, din cauza unor dificultăţi legate de 
conservarea materialului, în momentul investigării nu s-au mai putut diferenţia taxonomic cele două 
specii (n.n.). 

Fig. 61 . Secţiune transversală prin limbul foliar de Limonium sp . : ep. inf. - epidermă inferioară; 
ep. sup. - epidennă superioară; gl. - glandă; st. - stomată 
(după Anderson, 1974). 



Fig. 62. Glandă saliferă de Limonium sp.: cel. colect. - celule colectoare; 
cel. secr. - celule secretoare (după Anderson, 1974). 

La Limoniastrum monopetalum (fig. 63), specie din regiunile saline şi 
deşertice ale Egiptului, au fost evidenţiate de asemeni două tipuri de glande: de 
cretă (salifere) şi mucilagigene (Batanouny şi Abo Sitta, 1977). 

Glandele de cretă sunt prezente pe ambele feţe ale frunzei (fig. 64), ca şi pe 
tulpinile tinere (fig. 65). Numărul acestora este de 2135/cm 2 pe faţa inferioară şi de 
1955/cm 2 pe faţa superioară a frunzei. La plantele din medii puternic saline, 
numărul acestora creşte: 2406/cnrpe faţa inferioară şi 1979/cm 2 pe faţa superioară. 
Şi suprafaţa foliară variază la indivizi din habitate diferite: 108 mm 2 în habitate 
puternic saline şi 196 mm 2 în cele mai puţin saline. La plantele transplantate în 
sere, în condiţii de salinitate scăzută şi de umiditate adecvată, suprafaţa frunzei este 
de 205 mm 2 , având 1759 glande/cm 2 pe epiderma inferioară şi 1373 glande/cm 2 pe 
epiderma superioară. De asemenea, a fost evidenţiat un număr mai redus de glande 
decât de stomate. 

Glandele salifere (de cretă) sunt situate sub nivelul celulelor epidermice, ceea 
ce pare să faciliteze reţinerea masei excretate (fig. 66). Batanouny (1973) a stabilit 
că structura acestora este formată din 12 celule, înconjurate de 4 celule anexe 
(„Nebenzellen.”, în orig.). Cele 12 celule secretoare sunt aranjate în grupe de câte 
4, separate prin pereţi groşi, în unghi drept unul faţă de celălalt şi perpendiculare pe 
suprafaţă (fig. 67). 



Fig. 63. Limoniastrum monopetalum (după Coste, 1906). 

Cele 4 celule anexe înconjoară celulele secretoare. în vârful glandei se află 
un por înconjurat de o deschidere transversală la suprafaţa frunzei. Cele 12 celule 
glandulare au pereţii extrem de groşi, exceptând, într-o mică măsură, pereţii 
adiacenţi bazei glandei; celulele glandulare sunt lipsite de vacuolă centrală, având 
citoplasmă granulară şi nucleu mare. Peretele extern al celulelor anexe este 
puternic cutinizat. De asemenea, feţele superioare ale glandei şi celulele epidermice 
înconjurătoare sunt acoperite de o cuticulă fină. 



gi- 


Fig. 64. Glande salifere (gl.) pe ambele feţe ale limbului foliar de Limoniastrum monopetalum 
(după Batanouny şi Abo Sitta, 1977). 

Glandele mucilagigene, la aceeaşi specie, sunt răspândite la baza tecii foliare, 
pe faţa sa superioară, în contact cu tulpina. La faţa inferioară (externă) există 
glande de cretă. Glandele mucilagigene sunt abundente la baza tecii şi sunt mai 
puţin numeroase pe măsură ce ne îndepărtăm de aceasta, până ce sunt înlocuite de 
glandele salifere (de cretă). Glande mucilagigene sunt localizate deasupra nivelului 
epidermei, pe un fundament (soclu) format din câteva celule solide (fig. 68). 
Celulele secretoare variază ca număr şi pot fi prismatice, columnare sau conice. 
Celulele glandulare sunt înconjurate de celule anexe mari, nesecretoare. Glanda 
este conturată de un strat cutinizat. Văzută de faţă, glanda mucilagigenă are un 
contur circular sau oval (fig. 69). 

Fig. 65. Glande salifere sub nivelul epidermei în tulpina de Limoniaslrum monopetalum 
(după Batanouny şi Abo Sitta, 1977). 



Fig. 66. Secţiune transversală prin limbul foliar de Limoniastrum monopetalum', 
se poate observa cu uşurinţă cuticula din jurul glandei (după Batanouny şi Abo Sitta, 1977). 

Fig. 67. Glandă de cretă, văzută de faţă, la Limoniastrum monopetalum 
(după Batanouny şi Abo Sitta, 1977). 


Secreţia produsă de glandele mucilagigene apare pe suprafaţa frunzei sub 
formă de „tuberculi” albicioşi, care dispar dacă sunt trataţi cu acid hidrocloric. 

Prin intermediul acestor glande este eliminat excesul de săruri din corpul 
plantei. Prezenţa acestor secreţii pe suprafaţa organelor responsabile de transpiraţie 
ar putea fi un mecanism prin care planta îşi reduce consumul de apă. 

Şi la specia Limonium delicatulum au fost puse în evidenţă două categorii de 
glande: cele salifere şi cele mucilagigene (Batanouny, Hassan şi Fahmy, 1992); 
L. delicatulum este o specie care vegetează la baza dunelor maritime de pe coastele 
saline mediteraneene şi cele ale Egiptului. 

La noi, glandele salifere au fost studiate de Moţiu şi colab. (1987) la 
Limonium gmelini (fig. 70); autorii au arătat că în epiderma organelor aeriene sunt 
prezente „organele” Licopoli (cu rol în secreţia carbonatului de calciu), 
reprezentate de complexe octocelulare, şi glande mucilagigene foarte rare. 

Fig. 68. Secţiune transversală prin teaca frunzei de Limoniastrum monopetalum 
(după Batanouny şi Abo Sitta, 1977). 


Fig. 69. Glandă mucilagigenă, văzută de faţă, la Limoniastrum monopetalum 
(după Batanouny şi Abo Sitta, 1977). 





Fig. 70. Glande salifere la Limonium gmelini: a - epidemia foliară văzută de faţă; 
b - „organul” Licopoli; c - secţiune transversală prin limbul foliar (cel. ep. - celule epidemice; 
ep. inf. - epidennă inferioară; mzf. - mezofil; org. Licp. - organul Licopoli) 

(după Moţiu şi colab., 1987). 

Glande salifere pluricelulare au fost evidenţiate de Batanouny (2001) şi la o 
altă specie de Limonium, şi anume, L. axilare (fig. 71). 



Fig. 71. Glandă saliferă la Limonium axilare (după Batanouny, 2001). 

Fig. 72. Glandă de Limonium (după Wiehe şi Brecke, 1990). 



Fig. 73. Glandă de Limonium, mult mărită (după Wiehe şi Brecke, 1990). 


Limonium marisolii, o specie care vegetează pe ţărmurile maritime, şi 
L. leonardi-llorensii, care vegetează pe stânci calcaroase din Spania, prezintă şi ele 
glande secretoare de săruri (fig. 74) (Llorenc, Carvalho şi Rossello, 1998). 

Dickison (2000) considera că glanda de Limonium gmelini este formată din 
16 celule glandulare, care se suprapun peste 4 celule colectoare, conectate cu 
mezofilul prin plasmodesme. 

Lambers, Chapin III şi Pons (2008) consideră că secreţia sărurilor prin glande 
de la nivelul frunzelor este mai avantajoasă pentru plantă, faţă de secreţia la nivelul 
rădăcinilor 8 ; în figura 75 sunt surprinse diferite stadii de dezvoltare a glandei de 
Limonium ramossissimum, iar în figura 76, glanda matură de pe epiderma 
superioară a frunzei de la Acantholimon ulicinum var. creticum. 



Fig. 74. Secţiuni superficiale ale limbului floiard e Limonium leonardi-lorensii: 

A - epidennă superioară; A - epidenna inferioară ) şi L. marisolii (B - epiderma superioară; 

B - epidenna inferioară): gl. - glandă; st. - stomate) 

(după Llorenc, Carvalho şi Rossello, 1998). 

8 Există şi acest mecanism, al secreţiei sărurilor la nivelul rădăcinilor, în special la unele specii de 
mangrove (n.n.). 



Structuri secretoare de săruri la halofite 


81 


Rezultatele investigaţiilor noastre (Grigore şi Toma, 2010, date nepublicate) 
asupra speciei Limonium gmelini au evidenţiat glande salifere („organe” Licopoli) 
în structura limbului foliar, la nivelul ambelor epiderme (fig. 77-80), confirmând 
structura octocelulară descrisă şi de alţi autori. In plus, am observat asemenea 
glande şi la nivelul epidermei peţiolului frunzei, dar acestea sunt mai rare. 



Fig. 75. Stadii ale dezvoltării glandei din frunza de Limonium ramossissimum 
(după Lambers, Chapin III şi Pons, 2008). 

Din punct de vedere ultrastructural, glandele plumbaginaceelor au fost 
studiate de Arisz et al. (1955), Ziegler şi Liittge (1966), Hill (1967a, b), Larkum şi 
Hill (1970), Campbell, Thomson şi Platt (1974), Thomson (1975), Faraday şi 
Thomson (1986), Vassiliev şi Stepanova (1990). 

Studiile de ultrastructură efectuate de Campbell, Thomson şi Platt (1974) au 
arătat că glanda de Limonium latifolium (fig. 81) este formată din 16 celule 
delimitate aproape în totalitate de cuticulă (Faraday, Quinton şi Thomson, 1986), 
care prezintă mici întreruperi, de-a lungul zonei de transfuzie, la suprafaţa bazală a 
glandei. Cuticulă se termină în zona de transfuzie, neexistând indiciile existenţei 
unei bariere cuticulare între pereţii celulari ai zonei de transfuzie şi apoplastul 
frunzei. După imersarea frunzelor în soluţie de lanthanum 9 , au fost observate 
depozite electrono-dense în apoplastul frunzei, fiind intens localizate la nivelul 
pereţilor celulelor din mezofil, precum şi la nivelul celulelor zonei de transfuzie 
(fig- 82). 


9 Lanthanumul este un component chimic folosit în studii de microscopie electronică drept trasor 
(marker) electrono-dens. 

Fig. 76. Glandă matură din epiderma superioară a frunzei d e Acantholimon ulicinum var. creticum 
(după Lambers, Chapin III şi Pons, 2008). 


Afirmam, în rândurile de mai sus, că glandele de la Limonium se încadrează 
în primul tip structural şi ultrastructural. Pereţii celulelor colectoare sau sub-bazale 
nu sunt cuticularizaţi în apropierea zonei de transfuzie; în plus, în pereţii celulelor 
secretoare apar numeroase protuberanţe. Ziegler şi Liittge (1966, 1967) au constatat 
că unele din aceste protuberanţe sunt asociate cu plasmodesme între celulele 
secretoare. In fine, în celulele secretoare sunt prezente vacuole şi plastide (fig. 83). 

Şi la Aegialitis apar protuberanţe de-a lungul pereţilor celulelor secretoare, 
deşi mai rar decât la glandele altor specii (Thomson, 1975). Atkinson et al. (1967) 
au evidenţiat la Aegialitis o concentrare a mitocondriilor în apropierea 
plasmodesmelor peretelui dintre celulele bazale şi cele sub-bazale ale glandei. 
Studiile lui Thom s on (1975) nu au putut susţine această afirmaţie (fig. 84). 
Reticulul endoplasmatic este bine dezvoltat la această specie, fiind în contact direct 
cu peretele celular al celulelor bazale (Atkinson et al., 1967). 

Batanouny (2001) a evidenţiat glanda salină de la Limonium raddiana 
( L . delicatulum ) care, văzută la microscopul electronic de baleiaj, are configuraţia 
ce poate fi văzută în figura 85, adică trei inele concentrice, fiecare format din patru 
celule secretoare. 

Morales şi colab. (2001) au pus în evidenţă glande salifere la alte două specii 
de Limonium (L. pectinatum şi L. caspia x L. latifolium ev. Beltlaard), constatând 
că la primul taxon secreţia ionilor de Na + şi Cl + a fost mai intensă. 

Fig. 81. Ultrastructura glandei de Limonium latifolium în soluţie de NaCl 3%: 
cu - cuticulă; T - zonă de transfuzie; * - cuticulă; — > - perete celular 
(după Campbell, Thomson şi Platt, 1974). 



Fig. 82. Porţiunea internă a glandei de la Limonium latifolium : T - zonă de transfuzie, 
— » - depozite de lanthanum (după Campbell, Thomson şi Platt, 1974). 

Fig. 83. Porţiune din glanda de Limonium: c - compartiment colector; cu - cuticulă; 
t - zonă de transfuzie; lc - cuticulă laterală; v - vacuolă; (*) indică faptul 
că pereţii nu sunt cuticularizaţi în zona de transfuzie (după Thomson, 1975). 



Fig. 84. Glanda de la Aegialitis: c - compartiment colector; cu - cuticulă; lc - cuticulă laterală; 
n - nucleu; t - zonă de transfuzie; v - vacuolă (după Thomson, 1975). 

Fig. 85. Glandă salină de Limonium raddiana: Cc - celule colectoare; 
N - nucleu; vacuolă (după Batanouny, 2001). 


3.2. GLANDE SALIFERE LA SPECII DIN FAMILIA TAMARICACEAE 

Alte glande salifere care au reţinut atenţia, pe lângă cele ale plumba- 
ginaceelor, sunt cele care apar la genul Tamarix (de Bary, 1884; Metcalfe şi Chalk, 
1957; Ghazanfar şi Fisher, 1998; Orcutt şi Nilsen, 2000), în special la T. aphylla 
(Marloth, 1887; Brunner, 1909; Decker, 1961; Berry şi Thomson, 1967; Thomson 
şi Liu, 1967; Fahn, 1967; Waisel et. al., 1966; Shimony şi Fahn, 1968; Thomson, 

Berry, Liu, 1969; Berry, 1970; Campbell, Thomson, Platt, 1974; Thomson, 1975; 
Campbell, Thomson şi Platt, 1975; Bosabalidis şi Thomson, 1984; Storey şi 
Thomson, 1994; Prasad, 1996; Beck, 2005; Evert, Esau şi Eichhom, 2006; Waisel, 
2006), dar şi la T. ramosissima (Gibson, 1996; Miller, 2008), T. pentandra 
(Campbell şi Strong, 1964), T. smyrnensis (Manousaki et al., 2008) sau 
I mannifera (Warming şi Graebner, 1914). 

La Tamarix aphylla (fig. 86), glanda este formată din 6 celule secretoare cu 
citoplasmă densă şi din 2 celule extraglandulare, colectoare, intens vacuolizate 
(fig. 87). Celulele secretoare sunt prevăzute cu o „teacă” cuticulară, exceptând 
câteva porţiuni din pereţii celulari care servesc la conectarea cu celulele colectoare. 
Prin aceste porţiuni, plasmodesmele trec şi conectează citoplasmele de la două 
grupe de celule. Aceste porţiuni din pereţii celulari, care sunt străbătute de 
plasmodesme, formează ceea ce se numeşte zonă de transfuzie, aşa cum am 
menţionat în capitolul anterior. 

Thomson şi Liu (1967) au ajuns la concluzia că în glandele de la Tamarix 
numărul mitocondriilor este mai mare în celulele secretoare externe, mai scăzut în 
cele din mijloc şi mult mai redus în cele interne. Prin acelaşi studiu ei au observat 
că numărul vacuolelor din celulele secretoare variază. Acestea sunt absente 
aproape în totalitate în anumite glande, în timp ce în altele sunt foarte numeroase, 
multe dintre ele fiind distribuite de-a lungul periferiei celulelor asociate cu 
protuberanţele peretelui. O distribuţie asemănătoare a vacuolelor a fost înregistrată 
şi de Shimony şi Fahn (1968). 

La Tamarix pentandra, glanda este formată din 6 celule secretoare, cu 
citoplasmă granulară şi nucleu mare, şi 2 celule interne, colectoare, vacuolizate; în 
acest caz glanda se formează dintr-o singură celulă protodermică (Campbell şi 
Strong, 1964). 

Warming şi Graebner (1914) au evidenţiat glande salifere în structura 
limbului foliar de la Tamarix mannifera (fig. 88). Pe secţiuni transversale, au 
observat o structură de bază cu 6 celule secretoare. 

Din punct de vedere ultrastructural, glandele de la Tamarix fac parte din 
grupa celor la care una din trăsăturile caracteristice este faptul că sunt aproape în 
întregime înconjurate de cuticulă, cu excepţia unor mici zone, cele de transfuzie, 
aflate între cele mai interne celule ale glandei şi celulele sub-bazale (Thomson, 
1975). 

Thomson, Berry şi Liu (1969) au realizat un studiu referitor la localizarea şi 
secreţia glandelor de Tamarix aphylla. S-a constatat că celulele interne, colectoare, 
au o vacuolă mare, centrală, în timp ce 6 celule externe, secretoare, au o 
hialoplasmă densă, conţinând numeroase mitocondrii (fig. 89). Ca o trăsătură mai 
neobişnuită a celulelor secretoare, mai ales celei mai externe tetrade, o reprezintă 
prezenţa proiecţiilor pereţilor celulari şi a unor mici microvacuole împrăştiate la 
periferia celulelor. Aceste microvacuole sunt adesea asociate cu proiecţiile 
pereţilor; la o mărire mai puternică a microscopului se evidenţiază faptul că 

membrana microvacuolelor este lipită de plasmalemă, între pereţi şi proiecţiile 
pereţilor. 

Studiul sus amintit a permis autorilor să propună şi o schemă pentru a explica 
funcţionarea glandei (fig. 90). Astfel, se pare că principala cale de pătrundere a 
sării în glandă este prin intermediul plasmodesmelor, prezente în pereţii dintre 
celulele secretoare interne şi celulele colectoare. Mai departe, trecerea sării de la o 
celulă la alta se pare că are loc tot prin intermediul plasmodesmelor pereţilor 
celulelor secretoare. Sărurile sunt acumulate în microvacuole; acestea migrează şi, 
eventual, fuzionează cu plasmalema de-a lungul pereţilor şi protuberanţelor 
acestora, eliberând sărurile în pereţii celulelor secretoare. în consecinţă, sarea este 
mobilizată de-a lungul pereţilor, trecând prin intermediul porilor la exteriorul 
glandei. 



Fig. 86. Tamarix aphylla: A - ramură foliată; B - aceeaşi ramură, indicând frunzele solzoase 
amplexicaule; C - inflorescenţă, ansamblu; D - inflorescenţă, detaliu; E - capsulă dehiscentă; 
F - sămânţă) (după Gaskin, 2003 b). 

Trecerea sării înapoi, în mezofil, este prevenită de cuticulă, care înglobează 
glanda şi blochează pereţii celulelor de la baza glandei. Mitocondriile numeroase 
din celulele secretoare sugerează că în funcţionarea acestor glande intervine un 
proces foarte activ, dependent de energie. 



Fig. 89. Glanda de Tamarix ciphyllci, cultivată în soluţie nutritivă cu adaos de potasiu: 
m - mitocondrii; v - microvacuole; p - protuberanţe ale peretelui celular 
(după Thomson, Berry şi Liu, 1969). 

Fig. 90. Schema structural-funcţională a glandei de Tamarix aphylla: ct. - cuticulă; 
cel. secr. - celule secretoare; cel. colect. - celule colectoare; mv. - microvacuole; 
pt. - protuberanţe ale peretelui; ps. - plasmodesme; v. - vacuolă; p. - pori 

(adaptat după Thomson, Berry şi Liu, 1969; Beck, 2005; Evert, Esau şi Eichhom, 2006; 

Lambers, Chapin III, Pons, 2008). 

Campbell, Thomson şi Platt (1974) au studiat ultrastructura glandei de la 
Tamarix aphylla şi au făcut următoarele observaţii: glanda este formată din perechi 
de celule secretoare, separate de pereţi celulari fini (fig. 91); celulele secretoare au 
numeroase mitocondrii, microvacuole şi protuberanţe ale pereţilor celulari; glanda 
este delimitată de cuticulă, cu excepţia zonei de transfuzie; cuticulă se extinde în 
interior, de-a lungul părţilor laterale ale glandei, terminându-se în zona de 
transfuzie; pereţii celulari din zona de transfuzie sunt în contact cu pereţii celulelor 
adiacente bazale. 

După tratamentul cu lanthanum, un material electrono-dens a fost localizat în 
apoplastul frunzei, incluzând pereţii celulari ai zonei de transfuzie (fig. 92). 

Thomson (1975) a arătat că stratul cuticular este adesea separat de pereţii 
celulelor secretoare, de-a lungul suprafeţei externe a glandei (fig. 93), lăsând o 
cavitate mare, în general electronotransparentă, sau un compartiment colector între 
celulele secretoare şi cuticulă. In plus, au fost evidenţiaţi pori conţinând material 
dens în stratul cuticular de la Tamarix (Thomson şi Liu, 1967; Shimony şi Fahn, 
1968). 

Deosebit de importantă, în sensul înţelegerii mecanismului de secreţie, este 
observaţia conform căreia pereţii celulelor colectoare sau ai celulelor subbazale nu 
par să fie cutinizaţi în nici un punct din apropierea zonei de transfuzie. 

O altă trăsătură ultrastructurală a acestor glande de la Tamarix este faptul că 
există plasmodesme în pereţii zonei de transfuzie, între celulele secretoare interne 

şi celulele colectoare. Celulele secretoare sunt, de asemenea, interconectate prin 
intermediul plasmodesemlor. In unele cazuri apar numeroase protuberante de-a 
lungul pereţilor celulelor secretoare. 

Protuberanţele de la Tamarix sunt abundente în celulele secretoare externe, 
reduse intr-o oarecare măsură la cele din mijloc şi absente, în principiu, la celulele 
secretoare interne. 

Celulele colectoare sunt, din punct de vedere ultrastructural, foarte 
asemănătoare cu cele ale mezofilului care le mărginesc. Ele au vacuole mari, care 
conţin adesea material electronodens, cloroplaste bine dezvoltate şi o citoplasmă 
periferică cu mitocondrii şi alte organite. Se presupune că aceste celule au un rol 
redus în procesul de secreţie de vreme ce acestea, împreună cu celulele subbazale, 
sunt aproape identice cu celulele mezofilului, fiind însă mult diferite de celulele 
secretoare. 

Kleinkopf şi Wallace (1974) au realizat un studiu referitor la toleranţa la 
săruri a speciei Tamarix ramosissima, studiu din care a rezultat că cea mai mare 
parte a ionilor de Na transportaţi către frunze au fost excretaţi prin intermediul 
glandelor salifere. 

Rezultate similare au fost obţiunte şi în cazul altei specii din familia 
Tamaricaceae, Reaumuria hirtella, la care s-a observat că ionii de Na + , K + ,Ca 2+ , 
Mg 2 + ,CE, SO 4 2 constituie circa 96-98% din totalul sării secretate de glandele 
acestei specii. Na* şi CE , care au constituit principalii ioni din soluţia salină în care 
au fost cultivate plantele, au reprezentat şi principalii ioni dintre cei secretaţi 
(circa 89%). 

Investigaţiile lui Fahn (1988) au evidenţiat faptul că în partea superioară a 
glandei de la Tamarix aphylla cuticula este traversată de pori (fig. 94). în regiunea 
superioară a celulelor secretoare există numeroase mitocondrii şi plastide. 
Plastidele sunt electronodense şi conţin picături osmofile. Există vezicule 
interconectate de lamele care formează serii concentrice în regiunea periferică a 
plastidelor. De-a lungul pereţilor şi protuberanţelor lor există multe vezicule şi 
vacuole mici, care conţin material electronodens. în citoplasmă au fost observate şi 
structuri multiveziculare. Ribozomii şi polizomii sunt mai numeroşi în celulele 
secretoare ale plantelor cultivate în soluţii concentrate de NaCI, decât în cele 
cultivate în soluţii cu concentraţii mai scăzute. 

în vârful glandei, deasupra cuticulei, între cuticulă şi peretele celular, precum 
şi în pori, a fost evidenţiat un material dens, de natură pectică, care formează un 
sistem continuu de canale între pereţii celulari şi protuberanţele lor, sistem care 
pare să fie calea prin care sărurile secretate ies la exteriorul plantei. 

Prezenţa glandelor salifere la speciile de Tamarix, şi ne referim mai ales la 
cele de la T. ramosissima, prezintă un interes deosebit şi din alt punct de vedere 
decât cel anatomic; astfel, ele au, pe lângă valoarea adaptativă la salinitate, şi multe 
implicaţii ecologice, interesante şi pur pragmatice (economice). 

Fig. 91. Porţiune din glanda secretoare de Tamarix aphylla, tratată cu 3 % NaCl: 
CU - cuticulă; MV - microvacuole; T - zonă de transfuzie; — > perete celular 
(după Campbell, Thomson şi Platt, 1974). 


Tamaricaceele cuprind aproximativ 80 de specii, răspândite în Africa 
subtropicală şi Eurasia, ocupând arealele saline şi uscate ale deşerturilor, stepelor, 
ţărmurilor nisipoase, văilor râurilor (Gaskin et al., 2004). Este o certitudine că unul 
din avantajele adaptativ-ecologice ale speciilor de Tamarix, în faţa altor genuri care 
ocupă aceleaşi habitate, este tocmai prezenţa glandelor salifere. 

Totuşi, de foarte multă vreme, multe ţări se confruntă cu o gravă problemă în 
ceea ce priveşte răspândirea îngrijorătoare a speciilor de Tamarix, mai ales 
T. ramosissima, care tind să înlocuiască flora autohtonă în anumite areale. 

în special S.U.A au o lungă şi bogată „tradiţie” în acest sens; de exemplu, 
T. gallica a fost introdusă încă din 1877 în Gulf Coast of Texas, de unde s-a 
răspândit rapid ulterior în alte zone (Crins, 1989). Tamarix aphylla este originară 
din Africa şi Orientul Mijlociu, fiind introdusă în California, Nevada, Arizona şi 
Texas (Welsh, 1980). 

Fig. 92. Porţiune internă a glandei de Tamarix aphylla, tratată cu lanthanum şi 3 % NaCl: 
— > perete celular; T - zonă de transfuzie (după Campbell, Thomson şi Platt, 1974). 


Fig. 93. O porţiune din glanda de Tamarix aphylla: co - celulă colectoare; 
c - compartiment colector; cu - cuticulă; m - mitocondrii; n - nucleu; p - por; v - vacuolă; 
wp - protuberanţă a peretelui; pl - plasmodesme; t - zonă de transfuzie 
(după Thomson, 1975). 

Fig. 94. Partea superioară a glandei de Tamarix aphylla: D - material pectic electronodens; 
M - mitocondrii; Po - por în cuticulă, plin cu material dens; Pt - protuberanţe; V - vezicule; 
W - perete celular (după Fahn, 1988). 

Practic, putem afirma că „dezechilibrul” natural produs de speciile de 
Tamarix se datorează glandelor salifere, dezechilibru care are loc în felul următor: 
aceste specii folosesc apa freatică sărată şi excretă excesul de săruri la exteriorul 
plantei, săruri care se acumulează la suprafaţa solului, ceea ce conduce în final la 
moartea speciilor native, neadaptate la salinitate (Csurhes, 2008). 

Vorbim, practic, de un „cerc vicios” din punct de vedere ecologic: sărurile, 
fie excretate de glande, fie acumulate în frunze care cad toamna, formează un strat 
salin la suprafaţa solului, împiedicând germinaţia seminţelor de la alte plante sau 
excluzând plantele deja existente (De Loach et al., 2000). 

S-au realizat multe studii referitoare la toleranţa la salinitate a speciei 
Tamarix ramosisima şi la modul în care aceasta poate elimina alte specii. De 
exemplu, specia Populus fremontii tinde să fie înlocuită de Tamarix ramosissima 
deoarece prin salinizarea naturală, germinaţia seminţelor aparţinând primului taxon 
este profund afectată (Shafroth, Friedman şi Ischinger, 1995). 

La această paranteză pe care am facut-o, s-ar mai impune o precizare 
interesantă. 

Am putea vorbi, practic, în acest caz, de un tip nou, distinct de salinizare a 
solului, alături de cele două tipuri „tradiţionale”: 

1 . Salinizarea primară sau naturală a solului, numită aşa datorită descompunerii 
în timp a rocilor-mumă, care au eliberat astfel sărurile în delungul proces de formare a 
solului; 

2. Salinizare secundară sau antropogenă, numită aşa datorită unor practici umane 
defectuoase, cum ar fi: irigaţii neraţionale, practici agricole necorespunzătoare; 

3. Situaţia de faţă am putea s-o numim fitosalinizare, adică salinizare 
produsă de specii de halofite; fireşte, este tot un tip de salinizare naturală, însă 
diferită de primul tip descris, pentru care denumirea de salinizare geologică, să-i 
spunem, ar fi mai potrivită în acest context. De fapt, ar fi vorba de un caz de re- 
salinizare potenţială câtă vreme capacitatea salinizantă a speciilor de Tamarix ţine 
de exploatarea particulară a apei sărate care, circulând prin coipul plantei, este 
eliminată ulterior la exterior. Acest nou tip de clasificare pe care îl propunem noi 
poate fi extins şi integrat într-un sistem mai larg. 

Relativ nou este conceptul de haloconducţie (Yensen şi Biel, 2006), care se 
referă la capacitatea plantei de a conduce apa cu săruri, de la nivelul rizosferei, prin 
organele ei, până la suprafaţa organelor aeriene, săruri care ulterior pot fi eliberate, 
potenţial, în aer. Este un concept de care se leagă alte discuţii, şi anume de cele de 
fitoremediere a solurilor salinizate. Cazul speciilor de Tamarix pare să fie, mai 
curând, unul „negativ” din acest punct de vedere, deşi „recoltarea” plantelor 
saturate în săruri ar putea fi o soluţie. 

Tamarix ramosissima ridică însă nişte probleme particulare, legate de 
ecologia ei: ea este o halofită facultativă freatofilă (exploatând, deci, stratul de apă 
freatică sărată), tolerantă la uscăciune, inundaţii şi controlată dificil prin ierbicide. 
Este o specie care trebuie să se afle în permanenţă în contactul cu pânza de apă 



96 


Marius-Nicuşor Grigore, Constantin Toma 


freatică, însă are o capacitate uriaşă de a extrage apa, fiind deci o mare 
„consumatoare” hidrică. Acest fapt poate determina coborârea stratului de apă până 
la niveluri aflate sub zona de exploatare a altor specii native. în plus, frunzele 
(saturate cu săruri) căzute pe sol sunt uşor imflamabile, ceea ce poate produce 
incendii frecvente, care distrug speciile native, dar nu şi pe cele de Tamarix. 

Facem aceste precizări cu intenţia de a sublinia relevanţa şi implicaţiile 
complexe ale unor structuri histoanatomice, cum sunt, în cazul de faţă, glandele 
salifere. Mai putem spune că, în contextul parantezei făcute mai sus, Tamarix 
ramosissima este considerată în SUA o plantă invazivă, deşi are un potenţial 
ornamental ridicat. Specia nu este disponibilă legal (!) în Colorado, Nevada, 
Washington şi Wyoming (Gaskin, 2003a), fiind catalogată ca o plantă invazivă 
(nocivă) ( noxious weed, orig., op. cit., p. 1 12). 

Myricaria germanica este o altă specie din familia Tamaricaceae, la care au 
fost evidenţiate glande salifere (fig. 95) de către Vuillemin (1877); el le-a descris 
ca fiind formate dintr-o pereche de celule secretoare şi una de celule anexe, 
separate de primele prin pereţi oblici, care le izolează de parenchimul frunzei şi de 
epidermă. 



Fig. 95. Secţiune transversală prin limbul foliar de Myricaria germanica : 
gl. - glandă (după Vuillemin, 1887). 


Un alt gen, din aceeaşi familie, ale căror specii, prezintă glande salifere, este 
Reaumuria (Vesque, 1883; Napp-Zinn, 1974; Ramadan, 1998; Paulsen, 1912). 

Paulsen (1912) a descris glandele salifere la speciile Reaumuria oxiana, 
R. fruticosa şi R. hirtella (fig. 96). 

La Reaumuria oxiana, frunzele au 2-4 cm lungime, fiind liniar-lanceolate; 
ele sunt cenuşii datorită excreţiei de săruri, care iau aspectul unor mici puncte, 
deasupra depresiunilor în vârful cărora se găsesc glandele salifere (fig. 97). 


A 



Fig. 96. Reaumuria hirtella: plantă înflorită; parte a unei ramuri cu o frunză de iarnă şi un microblast 
cu frunze de vară; floare; sepale; petală; stamine (după Zohary şi Danin, 1970). 

Fig. 97. Glandă saliferă (gl.) la Reaumuria oxiana (după Paulsen, 1912). 


Volkens (1887) a emis părerea că, în timpul nopţii, sărurile secretate de 
glande absorb apa din atmosferă (rouă), care poate fi aastfel utilizată de plantă. 
Marloth (1887) respinge această ipoteză, argumentând că este imposibil ca 
glandele să absoarbă apă la suprafaţa frunzelor fără să absoarbă totodată sărurile. 
Fitting (citat de Paulsen, 1912) aprecia, din contră, că soluţia salină de la suprafaţa 
frunzelor absoarbe apa din glandă; mai mult decât atât, Fitting a concluzionat că 
plantele din deşerturi acumulează săruri în ţesuturi până la o concentraţie maximă 
variind cu specia, ceea ce le permite, fiziologic, să-şi asigure presiunea osmotică 
necesară absorbţiei apei din sol. In plus, conform aceluiaşi autor, rouă ar fi destul 
de rară în deşerturile din Sahara. 

Se pare că glande secretoare apar şi în structura frunzei de la alte specii de 
Reaumuria ; este o situaţie interesantă întâlnită în studiul lui Vesque (1883); el 
descrie structura frunzei de la unele specii din familia Tamaricaceae, dar nu 
foloseşte nicăieri termenul de glandă, ci pe cel de peri glandulari. în plus, atunci 
când se caracterizează anatomic familia Tamaricaceae, se face următoarea 
precizare: „peri glandulari sesili (subl. n.) sau afundaţi în cavităţi crateriforme, 
alcătuiţi din două celule colaterale ”. 

După părerea noastră, analizând schemele realizate de autor şi citările făcute 
ulterior de alţi botanişti, credem că aceşti peri glandulari nu sunt altceva decât 
glande salifere; Paulsen (1912), care a consultat cu siguranţă lucrarea lui Vesque 
(1883), de vreme ce o citează cu multă siguranţă, caracterizează anatomia foliară a 
speciei Reaumuria oxiana în aceeaşi manieră, afirmând că: „anatomia frunzei de la 

R. oxiana a fost descrisă pe scurt de Vesque, [...] iar s tomatele şi glandele salifere 
(subl. n.) sunt afundate ”. 

Toate aceste argumente converg către ideea că structurile descrise de Vesque 
ca peri glandulari nu sunt altceva decât glande salifere. Aceste glande, ca şi 
stomatele, sunt afundate la nivelul epidrmei, la Reaumuria hvrcanica (fig. 98), 
R. persica (fig. 99) şi R. oxiana (fig. 100). 



Fig. 98. Secţiune transversală prin frunza de Reaumuria hyrcanica: 
gl - glandă salină; st. - stomată (după Vesque, 1883). 

Napp-Zinn (1974) a studiat glandele salifere de la Reaumuria hirtella 
(fig. 101), structură care seamănă destul de mult cu cea figurată de Paulsen (1912) 
(vezi figura 97). 

La specia Reaumuria soongorica, glandele secretă soluţii de săruri ce conţin 
ioni de Na + , S0 4 2 ', K + , Mg 2+ , Cf, rata excreţiei este mai ridicată ziua decât noaptea 
şi mai intensă dimineaţa decât după-amiaza, fiind afectată deci de temperatură; în 
toate situaţiile, ionii de clor au predominat în soluţia secretată (Yang et al., 2004). 

La aceeaşi specie, Liu şi colab. (2007) sunt de părere că glandele de pe frunze 
ar juca rol în toleranţa la deshidratare a plantei. 

Fig. 99. Secţiune transversală prin frunza de Reaumuria persica: gl - glandă 
(dupăVesque, 1883). 



St 

Fig. 100. Secţiune transversală prin frunza de Reaumuria oxiana: 
gl - glandă; st - stomată (după Vesque, 1883). 

Fig. 101. Secţiune transversală prin frunza de Reaumuria hirtella : 
ct. - cuticulă; gl - glandă; ts. psd. - ţesut palisadic 
(după Napp-Zinn, 1974). 


3.3. GLANDE SALIFERE LA SPECII ALE GENULUI FRANKENIA 


Poate că mai puţin studiate decât glandele de la Limonium sau Tamarix au 
fost cele de la Frankenia. Ele au fost incluse de Thomson (1975) în aceeaşi 
categorie, adică în cea a glandelor înconjurate complet de un strat cuticular. 

Vuillemin (1887) a precizat că iniţiala epidermică ce dă naştere celulelor 
glandulare suferă o singură diviziune perpendiculară pe suprafaţa epidermei, şi nu 
două, ca în cazul plumbaginaceelor. Fiecare celulă se divide printr-un perete oblic, 
rezultând o celulă secretoare şi una anexă. Cele două celule secretoare sunt 
separate de un perete subţire; celulele anexe au pereţi mai groşi şi cu mai multe 
punctuaţii decât cele epidermice. Această îngroşare se menţine chiar şi la peretele 
oblic, care le separă de celulele glandulare. Celulele anexe se continuă direct cu 
celulele epidermice, cu a căror structură se aseamănă; ele sunt doar puţin mai 
drepte şi plasate la un nivel puţin mai profund (fig. 102). în secţiune transversală au 
forma unui triunghi cu marginile convexe; la cele două capete, celulele se aplică 
larg una pe cealaltă, dar la mijloc nu sunt în contact decât prin partea lor bazală 
(fig- 103). 

în porţiunea mediană şi profundă a glandei, unde celulele anexe se afundă ca 
un con între celulele anexe, pereţii îngroşaţi ai acestora din urmă se reunesc la bază 
şi acoperă acest punct slab, făcându-1 impermeabil. 

Fig. 102. Frankenia ericifolia: secţiune transversală prin glandă 
(după Vuillemin, 1877). 



Fig. 103. Frankenia laevis : secţiune longitudinală prin glandă 
(după Vuillemin, 1877). 


Văzute de faţă, aceste glande seamănă foarte mult cu nişte stomate (fig. 104, 
105). Se deosebesc însă de acestea prin celule anexe mai bine conturate şi prin 
dimensiunile mai mari ale celulelor glandulare în comparaţie cu cele stomatice. 



Fig. 104. Frankenia capitata : 
glandă văzută de sus (după Vuillemin, 1877). 



Fig. 105. Frankenia floribunda: 
glandă văzută de sus (după Vuillemin, 1877). 



Structuri secretoare de săruri la halofite 


103 


La Frankenia floribunda există o anomalie, în sensul că două glande au 
concrescut prin una din extremităţile lor, în aşa fel încât deschiderile lor au fost 
plasate una lângă alta. Linia de sudură s-a îngroşat şi a căpătat organizarea celei 
care uneşte baza celulelor anexe obişnuite. 

Glandele se găsesc răspândite în regiunile unde se dezvoltă ţesutul palisadic, 
în vreme ce stomatele se află în dreptul ţesutului lacunos. 

Solereder (1899, 1908) a considerat glandele epidermice de la reprezentanţii 
familiei Frankeniaceae drept o caracteristică structurală foarte importantă. Aceste 
structuri se găsesc nu numai la Frankenia, ci şi la Beatsonia şi Niederleinia; ele se 
aseamănă cu glandele de la Tamaricaceae şi Plumbaginaceae; acestea nu apar sub 
forma unor proiecţii, ci aproximativ în planul epidermei, ca la Frankenia, sau în 
vârful unei foarte puţin adânci depresiuni, ca la Niederleinia. 

în urma investigaţiilor făcute de la Frankenia thymifolia, F. plverulenta, 
Beatsonia portulacifolia, Solereder a constatat că glandele sunt formate din 
6 celule, care par să provină din diviziunea unei singure celule epidermice. Aceasta 
se divide mai întâi printr-un perete vertical în două celule-fiice; fiecare dintre 
acestea se va divide la rândul ei în două celule, printr-un perete oblic, îndreptat 
către linia bazală a peretelui obişnuit de diviziune. Fiecare din aceste două celule 
superioare se divide, la rândul ei, printr-un perete oblic asemănător, aşa încât 
complexul glandular constă din 4 celule secretoare şi o pereche de celule 
„accesorii” (fig. 106). în secţiune superficială nu se vede decât o pereche de celule 
(fig. 106a). Uneori, glandele se găsesc în număr foarte mare, ca la F. floribunda', 
acestea secretă un amestec de săruri carea au parţial capacitate higroscopică şi care 
acoperă părţile vegetative ale plantei; în acest fel, adaptarea plantei poate fi 
corelată cu habitatele aride şi sărate în care vegetează aceste specii. 

Chermezon (1910), în studiul său referitor la anatomia plantelor litorale, a 
investigat şi unii taxoni din familia Frankeniaceae la care a evidenţiat glande: 
Frankenia laevis, F. intermedia şi F. pulverulenta. 

La F. laevis, epiderma superioară a limbului prezintă numeroase glande 
(fig. 107), apropiate ca structură de cele de la Tamaricaceae şi Plumbaginaceae. 
Chermezon confirmă structura cu şase celule, propusă de Solereder (1908), şi nu cu 
patru celule, cum au sugerat Vuillemin (1887) şi Volkens (1887). La F. laevis, 
corelate cu prezenţa acestor glande la faţa superioară a frunzei, mai sunt şi alte 
trăsături anatomice cu valoare ecologică: la faţa inferioară a frunzei, stomatele sunt 
uşor afundate sub nivelul epidermei, pereţii celulelor stomatice fiind îngroşaţi; în 
plus, stomatele sunt protejate de peri tectori. 

F. pulverulenta prezintă frunzele acoperite de eflorescenţe saline higro- 
scopice, care le dau o culoare albă; se pare că la această specie glandele au o 
activitate de excreţie mai intensă. 

Fig. 106. Glande salifere la Frankenia pulverulenta'. 
a - vedere de faţă; b, c - secţiuni transversale (după Solereder, 1908). 

Paulsen (1912) a evidenţiat glande salifere, precum şi stomate, localizate pe 
ambele epiderme ale limbului foliar de la Frankenia hirsuta (fig. 108). 

Specia Frankenia reuteri a fost investigată de Urcelay (1923), la care a 
identificat glande secretoare (fig. 109) de săruri ( glandulas secretoras de 
carbonato de cal), considerate analoage celor întâlnite la reprezentanţii familiei 
Plumbaginaceae. Această specie halofilă, tratată alături de multe altele, este 
analizată în scopul punerii în evidenţă a adaptărilor menite să reducă transpiraţia. 

Pyykko (1966) a evidenţiat glande secretoare de săruri, localizate la nivelul 
epidermei superioare a limbului foliar, la Frankenia patagonica şi la Niederleinia 
microphylla var. juniperina (syn. F. juniperoides), localizate la nivelul unor 
depresiuni ale epidermei superioare. 

Glandele de la Frankenia grandifolia (fig. 110) au fost investigate de 
Campbell şi Thomson (1976), la plante crescute atât în condiţii normale, cât şi sub 
influenţa unor tratamente cu NaCl. Aceste glande sunt formate dintr-un complex 
bilateral de 6 celule secretoare (fig. 111). întregul complex de celule este învelit 
aproape în totalitate de cuticulă. Numai o parte de la periferia glandei, lipsită de 
cuticulă, reprezintă o porţiune a peretelui dintre fiecare celulă secretoare internă şi 
celulele vecine ale mezofilului, ceea ce formează, după cum am mai arătat, zona de 

transfuzie; la specia menţionată, această zonă are multe plasmodesme, deşi par să 
fie mai puţin abundente decât la Tamarix (Thomson şi Liu, 1967). Cel mai 
caracteristic aspect al zonei de transfuzie de la această specie este apariţia 
protuberanţelor. 



Fig. 107. Frankenici Iaevis. Secţiune transversală prin limbul foliar: ep. sup. - epidennă superioară; 
gl. - glandă; p. peri tectori; st. - stomată) (după Chennezon, 1910). 


gl. 



Fig. 108. Glande salifere (gl) din structura limbului foliar de la Frankenici hirsuta 
(după Paulsen, 1912). 

Fig. 109. Glande secretoare de săruri (gl.), la frunza de Frankenia reuteri 
(după Urcelay, 1923). 


Mitocondriile sunt numeroase, mari, cu multe criste. Acestea par să fie mai 
abundente în celulele de mijloc şi externe decât în cele interne, fapt consemnat şi la 
Tamarix (Thomson şi Liu, 1967; Shimony şi Fahn, 1968). Citoplasmă conţine 
multe elemente aparţinând reticulului endoplasmic rugos şi ribozomi, atât izolaţi 
cât şi sub formă de polizomi. S-au observat şi dictiozomi, dar numărul lor este 
relativ mic. Au fost evidenţiate proplastide, dar nu şi cloroplaste mature. Structurile 
vacuolare întâlnite sunt de două tipuri: unele electrono transparente şi altele 
conţinând o masă electronodensă, deşi nu la toate glandele analizate. 

Un alt studiu (Balsamo şi Thomson, 1993) a evidenţiat, la aceeaşi specie, 
numeroase microvacuole, localizate la periferia celulelor secretoare, unele în 
contact aparent cu plasmalema. De (2000) afirma că la Frankenia grandifolia, 
volumul vacuolar poate atinge 29 % din volumul celular total. 

Campbell şi Thomson (1976) au observat că pereţii anticlini ai celulelor 
secretoare prezintă protuberanţe la fel ca şi cei periclini; aceştia din urmă sunt 
destul de subţiri, în comparaţie cu cei aniclini, deşi pot prezenta protuberanţe. 
Nucleul celulelor secretoare este mare. 

O trăsătură neobişnuită a celulelor secretoare interne este absenţa pereţilor 
anticlini. Marginile laterale ale acestor celule sunt flancate de o structură 
extracelulară cuticuliformă în aparenţă. 




Fig. 110 . Frankenia grandifolia (după Abrams, 1944). 

O structură asemănătoare a fost pusă în evidenţă şi la Tamarix, fiind numită 
„interfacial apparatus” (Thomson şi Liu, 1967; Shimony şi Fahn, 1968). 

La Frankenia, această structură este mai elaborată, având mai multe straturi 
de benzi electronodense, care merg paralel cu plasmalema celulelor secretoare. 
Plasmalema celulelor secretoare interne este strâns asociată cu „interfacial 
aparatus”. 

Autorii citaţi mai sus au supus plantele unui tratament cu soluţie de NaCl 
3%, timp de 4, 15 şi 36 de ore, înregistrând modificări ultrastructurale 
caracteristice. Astfel, după 4 ore de la tratament s-a observat o mărire a cantităţii de 
reticul endoplasmic la celulele secretoare mijlocii şi externe. Elementele reticulului 
endoplasmic au o dispoziţie în şiruri paralele pericline (fig. 112). „Interfacial 
aparatus” manifestă invaginaţii mari ale plasmalemei. 

După 15 ore de la tratament, reticulul endoplasmic se dilată şi apar 
microvezicule mult mai mici decât la martor, care sunt dispersate în citoplasmă 
(fig. 113); unele dintre acestea sunt asociate strâns cu reticulul endoplasmic, în 
timp ce altele sunt localizate lângă plasmalemă. De asemenea, celulele secretoare 
interne capătă un aspect veziculiform, mai ales în apropiere de zona de transfuzie, 
unde microveziculele sunt intim asociate cu plasmalema. 

După 36 de ore de la tratament, celulele secretoare manifestă acelaşi grad de 
microveziculare ca şi în cazul tratamentului cu 15 ore. Elementele Reticulul 
endoplasmic rugos este dilatat şi mai puţin abundent. 

Aceste observaţii sunt deosebit de interesante şi de utile, deoarece 
succesiunea modificărilor apărute permite descrierea unui ciclu ipotetic al secreţiei 
sărurilor. 

Pe scurt, fără a intra în detalii, s-au propus următoarele faze: 

1 . faza pasivă; 

2. faza inductivă - mărirea reticulului endoplasmic; 

3. faza de secreţie - reticulul endoplasmic se dilată şi se vacuo- 
lizează; 

4. faza de recuperare - formarea lizozomilor. 

După cum am afirmat de multe ori până acum, glandele de la Frankenia sunt 
de tipul celor „înglobate” într-un strat cuticular; se pare că materialul încrustat în 
cuticulă (de cele mai multe ori de natură hidrofobică) are un rol fiziologic foarte 
important în prevenirea reîntoarcerii materialului salin care circulă în pereţii 
celulelor secretoare. De pildă, studiul lui Olesen (1979) referitor la anvelopa 
cuticulară a glandelor de la Frankenia pauciflora a evidenţiat următoarele aspecte: 
în toate cele cinci stadii de dezvoltare a glandei au fost observate depuneri 
cuticulare de material hidrofobic (suberină şi/sau cutină); în jurul fiecărei zone de 
transfuzie a fost localizat, în anvelopa cuticulară, o structură inelar-lamelară; în 




Fig. 111. Ultrastructura glandei de Frankenia grandifolia : cu - cuticulă; cc - celulă colectoare; 
T - zonă de transfuzie; sc - celulă secretoare; N - nucleu; X - lărgire a peretelui 
(după Campbell şi Thomson, 1976). 

jurul fiecărei structuri inelare se găsesc lamele de 3,5 nm asociate cu plasmalema; 
sub structura inelară, anvelopa cuticulară este împărţită într-o zonă externă fibrilară 
şi una internă amorfă; materialul dens pare să se acumuleze în zona de transfuzie. 

Structura de acest tip şi modul de funcţionare a glandei i-a determinat pe unii 
cercetători să compare acest strat încrustat cu material macromolecular hidrofobic, 
cu benzile caspariene din endoderma rădăcinii. 

Schnepf (1974, cit. de Olesen, 1979) a sugerat chiar că anvelopa cuticulară ar 
mai avea un rol important şi în blocarea ieşirii apei la exterior, reducând astfel 
pierderea ei pe calea transpiraţiei, prin intermediul acestor glande. 

Glanda de la Frankenia pauciflora are, de asemenea, o structură formată din 
6 celule (fig. 114) (Adam, 1990). Glandele excretă o soluţie de săruri la exteriorul 
frunzei; prin evaporare, rămân cristale de săruri, vizibile cu ochiul liber, care pot fi 
îndepărtate de apa de ploaie. 

O specie de Frankenia care vegetează în deşerturi, deci o xerohalofită, şi 
anume F. palmeri (fig. 115), prezintă şi ea glande secretoare de săruri (fig. 116) 
(Gibson, 1996), formate din şase celule secretoare, „superioare” şi două celule sub- 
bazale, colectoare, puternic vacuolizate. Compartimentul colector se formează între 
celulele secretoare şi stratul cuticular extern, de unde sarea trece la exterior prin 
pori. în plus, ca o adaptare tot la mediul deşertic, frunzele de la Frankenia sunt 
hipostomatice, adaptare în sensul reducerii pierderii de apă prin transpiraţie. 

Fig. 115. Frankenia palmeri: a - ramură floriferă; b - involucru cu flori; 
c - floare în secţiune longitudinală; d - petală (după Jepson, 1936). 

Fig. 116. Glandă secretoare, de Frankenia palmeri (după Gibson, 1996). 


3.4. GLANDE SALIFERE LA SPECII DE MANGROVE 

Mangrovele reprezintă ecosisteme cu totul speciale, care ocupă coastele 
ţărmurilor marine, tropicale şi subtropicale. 

Strategiile adaptative generale ale plantelor de mangrove au fost trecute în 
revistă de foarte mulţi autori (Pora, 1969 10 ; Blasco, 1991; Tomlinson, 1995; 
Packham, Willis, 1997; Dawes, 1998; Lai, 2002; Saenger, 2002; Liittge, 2002; 
Hogarth, 2007; Liittge, 2008). 

Printre aceste strategii adaptative se numără şi glandele secretoare de 
săruri, care se constituie intr-un mecanism major ce permite acestor specii să facă 
faţă unor concentraţii şi variaţii ridicate de salinitate. 


111 Din ceea cunoaştem, se pare că este singura lucrare originală a unui autor român, referitoare la 
mangrove, rezultată în urma unor călătorii efectuate în zone cu astfel de păduri; o scurtă, dar 
excelentă sursă de informaţii cu privire la aceste ecosisteme, a căror productivitate este considerată a 
fi cea mai ridicată de pe Terra. 

Se cunoaşte faptul că plantele din aceste păduri dispun în acest sens de 
strategii generale multiple (Blasco, 1991; Feller şi Sitnik, 1996): 

Strategii de evitare a sării: 

1. eliminarea sării de către rădăcinile plantei; 

2. secreţia sărurilor prin glandele salifere ale frunzelor; 

3. diluţia sărurilor prin mărirea conţinutului de apă (suculenţă); 

4. îndepărtarea organelor saturate în săruri. 

Strategii de tolerare a sării: 

1 . copmartimentarea sărurilor în vacuole - îndepărtarea ionilor toxici din 
anumite regiuni metabolic active ale celulei; 

2. sinteza substanţelor organice „compatibile” ( osmolytes ) pentru a 
echilibra balanţa ionilor minerali în vacuole. 

Modificări structurale ca răspuns la mediul salin: 

1. stomate pe faţa inferioară a frunzelor - micşorarea pierderilor de apă 
din plantă; 

2. cuticulă îngroşată la suprafaţa epidermei - micşorarea pierderilor de apă 
din plantă; 

3. glande salifere pe suprafaţa frunzei. 

Din punct de vedere morfo-anatomic, mangrovele prezintă următoarele 
adaptări la mediul lor de viaţă (Warming, 1909): 

1. arborii prezintă adaptări mecanice pentru fixarea în substratul mâlos, 
care poate lipsi chiar; 

2. rădăcini aeriene, respiratorii (pneumatofori), care asigură necesarul de 
oxigen părţilor supuse inundării; 

3. germinaţie particulară şi „viviparitate”; 

4. seminţele şi plantulele pot rezista în apă sărată şi au adaptări pentru 
răspândirea pe distanţe foarte mari; 

5. caractere xerofitice şi halofitice ale frunzelor. 

Poate că dintre toate structurile secretoare întâlnite la halofite, nici unele nu 
au fost mai intens studiate decât cele ale plantelor de mangrove; interesul foarte 
ridicat credem că se datorează în primul rând „fascinaţiei” pe care aceste 
ecosisteme, cu totul aparte, a generat-o de-a lungul timpului. Fiind specii aflate sub 
influenţa multiplilor factori de mediu (salinitate, inundare la flux, anoxie/hipoxie, 
răspândire particulară „viviparitate”), era firesc ca mecanismele lor reglatoare, 
adaptative să reţină atenţia în modul cel mai consistent. 

Structurile secretoare au fost luate în discuţie, la modul general, de numeroşi 
cercetători: Waisel (1972), Fahn (1988), Tomlinson (1995), Dawes (1998), 
Kathiresan şi Bingham (2001), Balasubramanian şi Khan (2002), Liittge (2002), 
Flogarth (2007), Koyro şi Lieth (2008) însă marea majoritate a literaturii de 
specialitate se referă la glandele de la reprezentanţi din Avicenniaceae : Wilie 
(1883), van Tieghem (1898), van der Brink (1921), Mullan (1931), Baylis (1940— 
1941), Shimony, Fahn şi Reinbold (1973), Fahn şi Shimony (1977), Drennan şi 
Berjak (1982), Drennan şi Pammenter (1982), Carpenter (1983), Drennan et al. 
(1987), Ish-Shalom-Gordon şi Dubinsky (1990), Smith et al (1989), Fitzgerald şi 

Allaway (1991), Fitzgerald, Orlovich şi Allaway (1992), Deschidă, Platt-Aloia şi 
Thomson (1992), Das (2002), Nandy (Datta), Das şi Ghose (2005), Griffiths, 
Rotjan şi Ellmore (2008). 

Vom trece mai întâi în revistă cercetările legate de structura acesor glande, iar 
mai apoi, pe scurt, pe cele care tratează ultrastructura acestora. 

Baylis (1940-1941) a realizat un studiu anatomic la frunza de la Avicennia 
officinalis , prezentă în flora Noii Zeelande. Trebuie spus că, de regulă, speciile de 
mangrove prezintă atât peri non-glandulari, cât şi peri pluricelulari glandulari 
(glande). 11 Glandele sunt localizate pe ambele feţe ale limbului foliar. Pe faţa 
superioară sunt mai puţin numeroase (4-10/mm 2 ), apărând izolat la baza unor 
invaginaţii ale epidermei (fig. 117). 



Fig. 117. Glandă saliferă de pe faţa superioară a limbului foliar de Avicennia officinalis : 
a - secţiune transversală prin limb; b - secţiune transversală prin capul glandei 
(după Baylis, 1940-1941). 


11 Mulţi cercetători străini folosesc tennenul de peri pluricelulari glandulari la specii de 
mangrove, referindu-se de fapt la glande secretoare; aceştia trebuie deci diferenţiaţi de cei non- 
glandulari. Cu toate acestea, uneori, chiar în cadrul aceluiaşi articol pe care l-am consultat, există 
adesea o inconsecvenţă în folosirea termenilor, de fapt o alternare succesivă a celui de păr glandular 
şi, respectiv, a celui de glandă. 

Capul (vârful) glandei este format din 8 celule columnare scurte, iar pedicelul 
(piciorul) este format dintr-o singură celulă discoidală; aceasta din urmă se sprijină 
pe 8 celule epidermice mici, modificate. La faţa inferioară, glandele sunt relativ 
numeroase (72-96/mm 2 ), diferind de cele de la faţa superioară prin faptul că nu 
mai sunt afundate, fiind formate dintr-un cap tetracelular şi având o singură celulă 
epidermică, mare, la bază (fig. 118). 



Fig. 118. Glandă de pe faţa inferioară a limbului foliar de la Avicennia ojjicinalis : 
a - secţiune transversală prin limb; b - secţiune transversală prin capul glandei 
(dupăBaylis, 1940-1941). 


Aceşti peri glandulari sunt mult mai scurţi decât cei non-glandulari. Glandele 
sunt mai puţin numeroase la faţa inferioară a frunzei, fiind evident că cele noi se 
formează în mod continuu, pe măsură ce frunza se extinde. La faţa superioară ele 
sunt atât de abundente, încât aproape că se ating; este evident că toate glandele 
prezente la acest nivel se formează devreme în dezvoltarea frunzei. La început ele 
au o localizare superficială, dar, odată cu extinderea limbului sunt izolate şi devin 
afundate, câtă vreme doar 5 straturi ale ţesutului acvifer se dezvoltă sub glande, în 
vreme ce în alte regiuni, sunt 7 sau 8 (fig. 119). 

Peri glandulari (glande) sunt localizaţi şi la nivelul unor depresiuni de la baza 
peţiolului (fig. 120). 

Perii non-glandulari (protectori) sunt tricelulari: o celulă superioară, 
veziculiformă, una picior şi o celulă bazală (fig. 121, 122). Aceşti peri acoperă 
glandele şi stomatele. Semnificaţia ecologică a acestor peri ar putea fi legată de 
protejarea glandelor şi stomatelor, mai ales că aerul reţinut între peri, atunci când 
planta este inundată, ar fi înlocuit înainte ca apa să ajungă la stomate şi să pătrundă 
astfel în corpul ei. Stomatele sunt însoţite de două celule anexe, dispuse transversal 
faţă de ostiolă (fig. 123). 

Fig. 1 19. Glande salifere de la Avicennia officinalis, care devin din ce în ce mai afundate 
sub nivelul epidermei (după Baylis, 1940-1941). 


a 



Fig. 120. Glande salifere de la Avicennia officinalis, localizate la baza peţiolului: 
a - secţiune transversală; b - secţiune transversală prin capul glandei 
(după Baylis, 1940-1941). 

Fig. 121. Peri non-glandulari de la faţa inferioară a limbului foliar matur de Avicennia officinalis : 
a - secţiune transversală; b - celulă distală, văzută de faţă 
(după Baylis, 1940-1941). 



Fig. 122. Peri non-glandulari de la faţa inferioară a limbului foliar tânăr 
d e Avicennia officinalis (după Baylis, 1940-1941). 

Fig. 123. Stomate din epiderma inferioară a limbului foliar de la Avicennia officinalis : 
a - secţiune transversală; b - vedere de faţă; cel. a. - celule anexe; st. - stomate) 
(după Baylis, 1940-1941). 


Warming şi Graebner (1914) au evidenţiat glande salifere la o altă specie de 
mangro ve, Aegiceras corniculata (fig. 124) 

Waisel (1972) a arătat că la speciile de Avicenniaceae, glandele sunt formate 
dintr-un număr nedefinit de celule (de obicei între 5-9), dispuse într-un grup de 4 
sau mai multe celule localizate în vârful unui pedicel, şi 2-4 celule colectoare 
(fig- 125). 

Fahn (1988) a stabilit că glandele de la Avicennia marina (fig. 126) sunt 
formate din 2-4 celule colectoare, un disc (celula pedicel) şi, de regulă, 8, iar 
uneori 12, celule secretoare dispuse radiar (fig. 127). 

Tomlinson (1995), în lucrarea sa referitoare la biologia mangrovelor, a trecut 
în revistă şi unele aspecte legate de structura glandelor întâlnite la unele specii din 
cadrul acestor ecosisteme. 

Fig. 124. Glande salifere (gl.) de Aegiceras corniculata 
(după Warming şi Graebner, 1914). 



Fig. 125. Avicennia marina : glande salifere afundate la nivelul epidermei superioare (a) 
şi la nivelul epidermei inferioare (b) (după Waisel, 1972). 

Fig. 126. Avicennia marina (ramură tulpinală, floare - dreapta sus şi fruct - dreapta jos) 

(după Ghazanfar, 1994). 


Tomlinson a arătat că aceşti peri glandulari sunt dispozitive specializate care 
secretă soluţii de diferiţi ioni, în special Na + şi CT. Glandele apar la speciile: 
Aegialitis cumulata 2 (fig. 128, A-B), Aegiceras corniculata (fig. 128, C-D), 
Acanthus ilicifolius (fig. 128, E-F) şi Avicennia marina (fig. 128, G— H), toate 
făcând parte din categoria mangrovelor care îşi reglează bilanţul sărurilor prin 
secreţia NaCl. Unele genuri de mangrove posedă şi ele structuri epidermice, 
asemănătoare glandelor, dar a căror funcţie secretoare nu a fost încă precizată, cum 
ar fi cele de la Laguncularia şi Conocarpus. 

12 Taxon care face parte din familia Plumbaginaceae, motiv pentru care despre aceste glande am 
amintit şi la secţiunea dedicată acestei familii. 




Fig. 127. Avicennia marina: glandă secretoare (după Fahn, 1988). 


La Avicennia, glandele sunt localizate în nişte depresiuni puţin adânci, la faţa 
superioară a limbului şi mai numeroase fiind la faţa inferioară, unde nu mai sunt 
afundate, dar protejate de peri non-gnadulari, tri- sau tetracelulari (fig. 128, G). 
Fiecare glandă este formată din 2-4 celule bazale, vacuolizate, aflate la nivelul 
epidermei, o celulă-picior cu peretele aproape în întregime cutinizat şi o serie 
radiară de cel puţin 8 celule terminale, care au o cuticulă subţire, fin perforată, 
separată de peretele celular necutinizat, formând astfel o cavitate puţin adâncă. 




Fig. 128 

Fig. 128. Glande la Aegialitis cumulata (A-B), Aegiceras corniculata (C-D), Acanthus ilicifolius 
(E-F) şi Avicennia marina (G-Fl) (după Tomlinson, 1995). 


Se pare că din punctul de vedere al dezvoltării lor, perii glandulari şi cei non- 
glandulari sunt asemănători până la stadiul tricelular, când apariţia unui mic pedicel 
mijlociu (median) permite diferenţierea viitoarei glande. Observaţia este intere- 
santă, deoarece poate sugera faptul că, din punct de vedere filogenetic, glanda 
provine din tipul de păr non-glandular. 

Se impune aici o paranteză. Se cunoaşte faptul că speciile de mangrove pot fi 
împărţite în două grupe pe baza mecanismelor lor de rezistenţă la săruri: cele care 
elimină sarea la nivelul rădăcinii şi cele care o acumulează (Levitt, 1972). 
Avicennia marina are o concentraţie a sărurilor relativ ridicată în seva brută: 
aproximativ 24 mM (Scholander ei al., 1966), iar excesul de săruri este îndepărtat 
din plantă prin eliminărea lor la suprafaţa frunzei. Scholander (1968) a arătat că 
eliminarea sării la nivelul rădăcinii este un proces care nu depinde direct de 
metabolismul respiraţiei, fenomen pe care el l-a numit ultrafiltrare. A identificat un 
sistem similar în frunze, a cărui funcţionare depinde doar de integritatea 
membranelor semipermeabile. Este un fapt general acceptat că excreţia la 
Avicennia este realizată de structuri glandulare de la suprafaţa frunzei. 

Shimony, Fahn şi Reinhold (1973) au studiat ultrastructura glandei de la 
Avicennia marina şi au făcut următoarele observaţii. Epiderma de la ambele feţe 
ale frunzei prezintă peri secretori de săruri, care la faţa adaxială sunt afundaţi în 
depresiuni dispuse compact, rezultate în urma diviziunii şi creşterii celulelor 
epidermice şi subepidermice. 

La faţa abaxială, glandele nu sunt afundate, dar sunt distribuite printre perii 
neglandulari. Stomatele sunt prezente în ambele epiderme. Mezofilul este format 
din 4-6 straturi de ţesut acvifer la faţa adaxială şi din parenchim asimilator 
diferenţiat în ţesut palisadic şi ţesut spongios. 

Fiecare glandă este formată din 2 sau 4 celule colectoare, o celulă în formă 
de disc (pedicelul glandei) şi 8 sau mai multe celule secretoare (fig. 129). 

Glanda saliferă de la A. marina a fost studiată ultrastructural de Shimony, 
Fahn şi Reinhold (1973), care au găsit multe asemănări între aceasta şi cea de la 
Tamarix. în partea superioară a glandei, cuticula este prevăzută cu numeroşi pori, 
foarte înguşti (fig. 130). Pereţii laterali ai „pedicelului” sunt complet cutinizaţi, iar 
citoplasmă aderă strâns la aceştia (fig. 131). Pereţii transversali ai celulelor glandei 
conţin numeroase plasmodesme. între cuticulă şi pereţii celulelor secretoare există 
mult material omogen, probabil de natură pectică. 



Fig. 129 



Fig. 129. Avicennia marina: A - glandă situată sub nivelul epidermei superioare; 

B - celulele secretoare văzute de sus; C - glandă cu celulele mult mărite; 

D - evidenţierea celulei - pedicel; c - cuticulă; w - perete celular; s - celulă secretoare; 
cs - bandă „caspariană”; co - celulă colectoare; st - celulă pedicel 
(după Shimony, Fahn, Reinhold, 1973). 


Acesta este vizibil şi pe suprafaţa internă a pereţilor laterali ai celulelor 
secretoare (fig. 132) şi poate funcţiona ca un canal ce facilitează trecerea soluţiei de 
săruri secretate, aşa cum funcţionează materialul electronodens al glandelor de la 
Tamarix. Citoplasmă ocupă în celula secretoare cea mai mare parte din volumul 
acesteia. Nucleii sunt voluminoşi, iar mitocondriile şi ribozomii se găsesc în număr 
mare. Veziculele (fig. 132), dintre care unele cu un conţinut dens, sunt adesea 
aranjate în agregate, la periferia celulei. Structurile multiveziculare sunt vizibile 
adesea între plasmalemă şi peretele celular. 

Deşi structura şi ultrastructura acestor glande par bine cunoscute, nu acelaşi 
lucru se poate spune şi despre modul de funcţionare a acestor structuri. Nu a fost 
stabilit încă un mecanism general care să explice funcţionarea glandelor. Studiul lui 
Fitzgerald, Orlovich şi Allaway (1992) a pornit de la premisa că posibilele căi de 
secreţie la nivelul epidermei abaxiale a frunzei de Avicennia ar fi glandele, perii şi 
stomatele. Insă, în cavitatea substomatică nu se acumulează cristale de săruri, aşa 
cum ar fi fost de aşteptat dacă sarea ar fi fost evaporată, în procesul de transpiraţie, 
la nivelul cavităţii substomatice. 



ii (CW) complet cutinizat; 
Fahn, 1988). 

Analizele cu raze X, pentru evidenţierea şi localizarea sodiului, clorului şi 
potasiului, au relevat următoarele aspecte. în celulele perilor nu a fost evidenţiat 
sodiul, iar la nivelul celulelor bazale şi peltate ale părului, a fost observată o 
cantitate redusă de clor, în timp ce potasiul a fost elementul principal. 



Fig. 132. Avicennia marina : glandă cu substanţă opacă (OS) 
de natură pectică; V - vezicule (după Fahn, 1988). 


Vacuolele celulelor epidermice conţin toate aceste trei elemente, dar relativa 
lor absenţă la nivelul perilor sugerează faptul că nu are loc un flux de săruri de-a 
lungul lor. Nici nu există posibilitatea unui flux ridicat la acest nivel de vreme ce 
celula bazală a părului reprezintă o barieră apoplastică pentru deplasarea la 
exteriorul frunzei, traversând aceşti peri (Fitzgerald şi Allaway, 1991), iar 
simplastul este discontinuu între celulele bazale ale părului şi restul frunzei. Deci, 
nici perii nu pot fi mijlocul prin care sunt eliminate sărurile la exteriorul plantei. 

Folosirea razelor X a arătat, însă, că la nivelul glandei distribuţia sodiului şi 
clorului este identică în toate celulele. Potasiul este şi el prezent, deşi într-o 

cantitate mai mică. Prezenţa unei bariere apoplastice la nivelul celulei-pedicel 
sugerează faptul că sărurile se deplasează simplastic de-a lungul glandei; se 
previne, totodată, refluxul sării din cavitatea subcuticulară. O dată ce sarea este 
eliminată din glandă pe cale simplastică, singura posibilitate pentru aceasta este să 
fie eliminată la exteriorul frunzei. 

în plus, imaginile glandei obţinute prin STEM ( Scanning Transmission 
Electron Microscope ) scot în evidenţă o masă opacă la exteriorul glandei (fig. 133), 
care conţine în principal sodiu şi clor, mai puţin potasiu. Aceste rezultate concordă 
cu cele care au stabilit că secreţiile la nivelul frunzelor conţin mai mult sodiu şi 
clor, dar mai puţin potasiu (Boon şi Allaway, 1986). 



Fig. 133. Avicennia marina : glandă cu celulă colectoare (c), celulă pedicel (st.) şi celulă secretoare 
(s); cu steluţă a fost figurată masa opacă de la exteriorul glandei 
(după Fitzgerald, Orlovich şi Allaway, 1992). 

Problemele legate de modul de funcţionare a acestor glande sunt mult mai 
numeroase şi mai delicate. Fireşte, ceea ce este cert, este că glandele de la 
Avicennia sunt prezente pe ambele feţe ale limbului foliar şi că sunt „organele” 
specializate în secreţia sărurilor. 

Totuşi, Berjak (1978) a sugerat că structurile glandulare de la această specie 
se găsesc numai în frunzele tinere; la cele mature, se pare că soluţia salină 
intercelulară este eliminată prin stomatele de la faţa abaxială, care devin astfel 
funcţionale numai după ce limbul atinge jumătate din suprafaţa lui (de Chalain şi 
Berjak, 1979). 

în această direcţie a fost realizat un studiu de către Drennan şi Berjak (1982), 
care au făcut câteva observaţii foarte interesante. Astfel, au constatat că glandele 
suferă un proces de autoliză atunci când frunzele devin mature. în vreme ce 
extinderea frunzei poate fi responsabilă de reducerea iniţială în densitate a 
glandelor, scăderea numărului total de glande per frunză, odată cu maturarea 
acesteia, sugerează că glandele dispar de pe faţa adaxială. Pierederea acestor 
structuri glandulare pare să fie definitivă atunci când glandele autolizate, colapsate 
(fig. 134), devin în totalitate înfundate (fig. 135). Pierderea organizării celulare a 
glandei prin autoliză are loc la ambele feţe ale frunzei. Cu toate acestea, deşi apare 
autoliza celulelor glandulare, este de presupus că glandele au o funcţie de excreţie 
în stadiile timpurii ale dezvoltării frunzei. 



Fig. 134. Glandă colapsată (autolizată) de Avicennia marina 
(după Drennan şi Berjak, 1982). 


Fireşte, problemele ridicate de modul de funcţionare a acestor glande la 
reprezentanţii mangrovelor sunt mult mai complexe şi mai sofisticate decât am 
putut noi surprinde în rândurile de mai sus. Mangrovele reprezintă unele dintre cele 
mai complexe şi mai fascinante ecosisteme de pe glob şi, în egală măsură, ar putea 

să reţină atenţia orice aspect legat de alte adaptări, de utilizarea acestor specii, de 
distribuţie, de zonarea lor. 



Fig. 135. Glandă înfundată (obturată) de Avicennia marina 
(după Drennan şi Berjak, 1982). 


însă, chiar şi aşa, prea puţin s-a scris despre ontogeneza unor structuri 
glandulare (secretoare) la mangrove. 

Das (2002) a studiat ontogeneza stomatelor şi a perilor glandulari la câteva 
specii de mangrove din India. Perii glandulari apar numai la faţa adaxială a 
frunzelor de Acanthus ilicifolius (fig. 136) (familia Acanthaceae ) şi Aegialitis 
rotundifolia (familia Plumbaginaceae ). 

La Acanthus (fig. 137, sus), perii glandulari maturi au formă de pară, iar cei 
de la Aegialitis (fig. 137, jos) sunt localizaţi în depresiuni (cripte) ce au formă de 
cupă. La ambele specii, perii maturi sunt formaţi, în principiu, din 4-8 celule 
terminale dispuse radiar, două celule -pedicel şi o celulă bazală. Celula primordială 
a părului diferă de celelalte celule ale epidermei prin dimensiunile mai mari, prin 
nucleul bine conturat şi prin multe vacuole. în secţiune transversală, primordiul 
proemină deasupra stratului de celule epidermice la Acanthus, iar la Aegialitis 

rămâne la nivelul criptei formate de celulele epidermice. La ambele specii, prima 
diviziune a primordiului are loc transversal, pentru a forma celulele terminală şi 
bazală. Celula terminală suferă o a doua diviziune transversală, conducând la 
formarea unei celule terminale şi a uneia pedicel, în vreme ce celula bazală rămâne 
nedivizată. 


Fig. 136. Acanthus ilicifolius (după Panda, 2004). 

La Acanthus, celula-pedicel se divide o dată transversal şi produce două 
celule-pedicel, iar la Aegialitis, a treia diviziune apare atât la celula-pedicel, cît şi la 
cea terminală, longitudinal şi în unghi drept pe fiecare în parte, dând naştere la 
două celule-pedicel şi două celule terminale. Apoi, celula-pedicel rămâne 
nedivizată şi celula terminală suferă o serie de diviziuni longitudinale, formând 
8 celule terminale, cu o dispoziţie finală radiară. Părul glandular rămâne „înglobat” 
de un strat cuticular neîntrerupt. Văzute de faţă, la ambele specii, celulele terminale 
sunt dispuse radiar. 

Dezvoltarea glandei (părului glandular) la Avicennia marina este reprezentată 
în figura 138. Glanda matură este acoperită de cuticulă, ceea ce nu permite 
transportul sării pe cale apoplastică. Sarea circulă prin celula bazală (numită adesea 
celulă colectoare), prin celula-pedicel, către celulele secretoare, fiind excretată într-un 
spaţiu subcuticular, în partea terminală a glandei. In timpul zilelor călduroase şi 
uscate, la suprafaţa frunzei se formează cristale de săruri (fig. 139), ca urmare a 
uscării soluţiei secretate. Dimineaţa devreme, când umiditatea aerului este mare, 
sarea excretată la suprafaţa frunzei absoarbe higroscopic apă, ceea ce dizolvă sarea, 
care poate picura de pe frunze sub forma unor stropi „de ploaie” săraţi (fig. 139). 

Prezenţa structurilor secretoare de săruri la taxoni foarte diverşi din punctul 
de vedere al apartenenţei la o familie sau alta poate fi dovada unei convergenţe: 
deşi heterogene din multe puncte de vedere, specii diferite posedă aceleaşi 
mecanisme de adaptare la un conţinut ridicat de săruri. Este deosebit de tentant să 
se stabilească exact care sunt implicaţiile acestor formaţiuni în viaţa plantei, care 
este (dacă există) avantajul ecologic oferit speciei, ce factori şi în ce mod 
influenţează ei secreţia sărurilor. Sunt aspecte de a căror lămurire depinde 
înţelegerea holistică a acestor structuri. 

Fig. 137. Stadiile de dezvoltare a perilor glandulari la Acanthus ilicifolius (A-H) şi Aegialitis 
rotundifolia (I-P): PP - primordiul părului; C. BZ. - celulă bazală; C.PD. - celulă pedicel; C.T. - 
celulă terminală. A: primordiul părului; B: stadiul bicelular (C.T. şi C. BZ); C: stadiul tricelular (C.T., 
C. PD., C.BZ.); D: o C. BZ., o C: PD., 4 C.T; E: păr glandular matur; F-Fl: glanda văzută de faţă; 
I: primordiu situat în criptă; J: diviziune, cu C.T. şi C. BZ; K: stadiu tricelular; L: C.BZ. nedivizată şi 
diviziuni longitudinale ale C. PD. şi C.T; M: 2 C.PD. nedivizate, o C. BZ. şi diviziunea longitudinală 


a C.T.; N-P: glanda văzută de faţă (după Das, 2002). 

Fig. 138. Dezvoltarea glandei salifere (părului glandular) la Avicennia marina: 

E, diferite stadii ale dezvoltării; F - glandă matură; A - celulă terminală; Ba - celulă bazală; 
cuticulă; E - celulă epidermică; S - celulă secretoare; St - celulă pedicel; W - perete celular 

(după Liittge, 2008). 


a 


Fig. 139 

b 

Fig. 139. Avicennia marina : cristale de săruri (a) şi picături de soluţie salină 
(b) pe suprafaţa frunzei (după Liittge, 2008). 


3.5. GLANDE SALIFERE LA SPECII DIN FAMILIA PRIMU LA CEAE 

Glandele salifere sunt structuri care au fost evidenţiate şi la Glaux maritima 
(fig. 140). Acestea au fost puse în discuţie de Warming (1897), Cross (1909), 
Rozema (1975), Rozema, Riphagen şi Sminia (1977), Rozema şi Riphagen (1977), 
Rozema şi Gude (1981), Adam (1990). 

Rozema, Riphagen şi Sminia ( 1 977) au realizat un studiu referitor la structura 
şi ultrastructura glandelor de la Glaux maritima (fig. 141, 142, 143). Aceste glande 
ar putea fi, deci, o specializare ecologică, o adaptare la habitatele maritime. 

Glandele sunt afundate în depresiuni ale epidermei; pe secţiuni superficiale 
ale frunzelor, ele apar ca fiind înconjurate de 6 celule epidermice, dispuse regulat 
(Rozema, Riphagen, Sminia, 1977). Nu au fost evidenţiate legături între elementele 
vasculare şi glandele secretoare de săruri. Din interior către exteriorul glandei pot fi 
descrise trei tipuri de celule: o celulă bazală mare, cu vacuolă centrală şi un strat 
subţire de citoplasmă parietală, ce conţine un nucleu mare şi cloroplaste. Această 
celulă, asemănătoare într-o oarecare măsură cu cele ale mezofilului, este asimilată 
cu celula colectoare a glandei. In apropierea acesteia se află o celulă-pedicel mare, 
cu nucleu voluminos; pereţii laterali ai acestei celule sunt încrustaţi cu suberină şi 

cutină. Partea externă a glandei este formată din 4-8 celule secretoare, a căror bază 
se găseşte în continuarea părţii superioare a celulei-pedicel. Celulele secretoare 
sunt caracterizate prin nucleu relativ mare şi citoplasmă densă. 

După cum am arătat deja, funcţia ecologică a activităţii acestor glande este să 
îndepărteze excesul de ioni absorbiţi, în special sodiu şi clor. Dar această afirmaţie 
nu acoperă decât o parte din realitatea complexă care se stabileşte între plantă şi 
mediu. De fapt, există multe întrebări care trebuie luate în consideraţie: Care este 
cantitatea de săruri eliminată, în raport cu cea absorbită? In ce măsură secreţia 
sărurilor reuşeşte să menţină concentraţia internă de săruri la un nivel constant? 
Care este specificitatea dintre mecanismul secreţiei şi NaCl? Se pare că relevanţa 
ecologică a mecanismului de secreţie poate fi stabilită doar atunci când sunt luate 
în calcul atât importanţa proceselor secretoare, cât şi economia hidrică a plantei 
(Waisel, 1972), dar şi realizarea unor comparaţii cu alte mecanisme de adaptare la 
salinitate, cum ar fi eliminarea ionilor prin intermediul rădăcinilor, şi suculenţa. 

Se pare, deci, că importanţa şi relevanţa ecologică a secreţiei ionilor sunt 
stabilite nu numai luând în calcul cantitatea de ioni secretaţi, ci şi mărirea 
concentraţiei interne a ionilor. Pollak şi Waisel (1979) folosesc parametrul relative 
excretion (raportul dintre cantitatea de ioni secretată şi conţinutul intern de ioni) ca 
un criteriu pentru explicarea eficienţei mecanismelor secretoare. 

în acest context, un studiu ecofiziologic a demonstrat că, pentru Glaux 
maritima, eficienţa secreţiei sodiului (abilitatea de a menţine un nivel constant de 
Na intern) a fost de 20% (Rozema şi Gude, 1981). 

în fine, într-un alt studiu ecofiziologic, în care a fost considerată aceeaşi 
specie, Glaux maritima, s-a arătat că în condiţiile cultivării în medii cu 300 mM 
NaCl, cantitatea de potasiu secretată a fost de 2 mmol, 30 mmol sodiu şi 31 mmol 
clor, în timp ce în medii lipsite de NaCl, cantităţile secretate au fost de 3-4 mmol 
Na şi CI (Rozema şi Riphagen, 1977). S-a putut face, astfel, deosebirea între 
„glande inactive” (0 mM NaCl) şi „glande active” (300 mM NaCl). 

Warming (1897), în consistentul său studiu referitor la structura halofitelor, a 
figurat glanda de Glaux maritima (fig. 144), referindu-se la aceasta ca la un păr 
glandular sau hidatodă. Despre legătura dintre glande şi hidatode am mai vorbit în 
partea introductivă a lucrării noastre, deci este posibil ca Warming să considere 
modul de funcţionare a părului glandular (glandei) ca pe cel al unei hidatode. De 
altfel, trebuie spus că în anexa lucrării citate, dedicată abrevierilor folosite în 
figurile din text, glanda este numită păr glandular sau hidatodă ( kirtelhaar eller 
hvdatode, orig., op. cit.) 1 ' . 

Kamienski, în extensivul său studiu referitor la anatomia primulaceelor 
(1880), a identificat pentru specia Samolus litoralis, structuri care, după figurile 
realizate de el, sunt de fapt glande salifere (fig. 145). 


13 Considerăm deducţia foarte importantă pentru înţelegerea cadrului general al discuţiei; spre 
deosebire de multe alte lucrări consultate, ne-a fost practic imposibil să traducem, din limba daneză, 
pasajul din text, dedicat speciei Glaux maritima. 

Fig. 141. Glaux maritima: glandă secretoare: 

S - celulă secretoare; st - celulă-pedicel; c - celulă colectoare; m - mezofill 
(după Rozema, Riphagen şi Sminia, 1977). 



Fig. 142. Glaux maritima: glandă secretoare în secţiune transversală, la nivelul celulei-pedicel (ST); 
6 celule epidemice înconjoară celula colectoare 
(după Rozema, Riphagen şi Sminia, 1977). 

Fig. 143. Glaux maritima: glandă secretoare la o plantă cultivată în condiţii 
de salinitate scăzută; cu - cuticulă; cwp - protuberanţe ale peretelui celular; 
mi - mitocondrii; n - nucleu; s - celulă secretoare; st - celulă-pedicel; 
pd - plasmodesme; c - celulă colectoare (după Rozema, Riphagen şi Sminia, 1977). 


O situaţie oarecum asemănătoare este valabilă şi în cazul speciei Samolus 
repens (Cross, 1909), la care au fost evidenţiate glande. Acestea nu sunt denumite 
explicit glande, ci peri glandulari; în plus, nu se pomeneşte nimic de natura 
secreţiei acestor structuri. însă, din text, din figurile realizate de autoare şi din 
corelaţiile pe care aceasta le face cu alte investigaţii, deducem clar că este vorba de 
glande secretoare (cel mai probabil, de săruri). 

Aceste glande sunt localizate la baza unor depresiuni din epiderma limbului 
foliar de Samolus repens (fig. 146a,b). Părul glandular este divizat de pereţi 
verticali în câteva celule sprijinite pe o celulă bazală 14 , considerată a fi una 
epidermică modificată; celulele epidermice care delimitează această cavitate sunt 
oarecum alungite. 

Localizarea şi structura acestor glande se pot observa bine şi pe o secţiune 
transversală prin tulpina aceleiaşi specii (fig. 147). 


14 Se poate observa, din descriere, structura tipică a unei glande, caracterizată astfel şi de alţi 
autori (n.n). 

Fig. 144. Glandă (gl.) din structura frunzei de Glaux maritima 
(după Wanning, 1897). 

gl. 



Fig. 145. Glande salifere (gl.) la Samolus litoralis (după Kamienski, 1880). 

Fig. 146. Secţiune transversală prin frunza de Samolus repens : a-b, secţiuni transversale; 
c - secţiune superficială; gl. - glandă; st. - stomată) (după Cross, 1909). 


depr. 



gl. 


Fig. 147. Secţiune transversală prin tulpina de Samolus repens : 
ct. - cuticulă; depr. - depresiune; gl. - glandă (după Cross, 1909). 

Comparând structura glandelor de la Samolus repens (Cross, 1909) cu cea 
figurată de Adam (1990) (fig. 148b), putem observa similitudini foarte mari, 
întărind ideea că autoarea sus-citată se referă de fapt la glande, deşi nu le 
nominalizează explicit. 

în figura 148a, se poate observa glanda, localizată la baza unei depresiuni, iar 
în figura 148b, se pot observa foarte bine celulele secretoare, sprijinite pe o celulă 
bazală. 


3.6. GLANDE SALIFERE LA SPECII DIN FAMILIA POACEAE 


Există o literatură foarte bogată, referitoare la aceste structuri secretoare 
prezente la unii taxoni din familia Poaceae. Glandele au fost tratate fie la modul 
general, fie au fost puse în relaţie cu toleranţa la săruri a speciilor care le posedă, de 
către Helder (1956), Gould şi Shaw (1983), Amarasinghe şi Watson (1988; 1989), 
Marcum şi Murdoch (1990a; 1990b), Marcum, Anderson şi Engelke (1998), 
Marcum (1999; 2002; 2006), Marcum şi Pessarakli (2006), Lambers, Chapin III şi 
Pons (2008). 

De cele mai multe ori, însă, studiile se referă la câte un gen, cum ar fi 
Spartina : Klugh (1909), Sutherland şi Eastwood (1916), Chater şi Jones (1957), 
Levering şi Thomson (1972), Anderson (1974), McGovem, Laver şi Gram (1979), 
Bradley şi Morris (1991), Rozema et al. (1991), Burke, Weis şi Weis (2000), Weis 
et al. (2002), Sleimi şi Abdelly (2003). 

în alte situaţii, genul investigat este Sporobolus (Ramaţi, Lipschitz şi Waisel, 
1976; Donovan, Gallagher, 1985; Wood şi Gaff, 1989; Blits şi Gallagher, 1991; 
Marcum şi Murdoch, 1992; Naidoo şi Naidoo, 1998a; 1998b; 1999; Ramadan, 
2001), autorii refererindu-se la una din speciile: S. virginicus, S. sporobolus, 
S. arenarius sau S. spicatus. Glandele de la Aeluropus littoralis sunt luate în 
discuţie de Pollak şi Waisel (1970; 1979) şi Zouhaier et al. (2008). 

Alte studii iau în consideraţie glandele de la Distichlis şi Cynodon 
(Ramakrishnan şi Nagpal, 1973; Kemp şi Cunningham, 1981; Oross şi Thomson, 
1982a; 1982b; Worku şi Chapman, 1998) sau Dactylis (McNeilly, Ashraf şi 
Veltkamp, 1987) ori Leptochloa (Gorham, 1987; Wieneke, Sarwar şi Roeb, 1987; 
Bhatti et al., 1993; Jesche et al., 1995). în fine, mai puţine studii au fost realizate 
asupra glandelor de la Odvssea (Somaru, Naidoo şi Naidoo, 2002), Chloris 
(Liphschitz et al., 1974; Kobayashi et al., 2007), Prosopis (Eshel şi Waisel, 1965), 
Phillyrea (Tattini şi Gucci, 1999), Pappophorum (Taleisnik şi Anton, 1988), 
Porteresia (Ball şi Dutt, 1986; Flowers et al., 1990) sau Eriochloa (Arriaga, 2000). 

Interesul uriaş manifestat pentru cunoşterea acestor glande, ca de altfel 
întreaga biologie a speciilor la care se întâlnesc, poate fi explicat prin faptul că 
multe din speciile enumerate mai sus au un potenţial economic ridicat, unele dintre 



144 


Marius-Nicuşor Grigore, Constantin Toma 


ele putând fi folosite pentru ameliorarea suprafeţelor salinizate, în vreme ce altele 
acumulează şi secretă metale grele din sedimentele în care vegetează. 

In cadrul familiei Poaceae, glandele epidermice bicelulare sunt cele mai 
caracteristice şi apar la peste 30 de specii din triburile Chlorideae, Eragrosteae, 
Aeluropodeae, Pappophoreae. 

Una dintre cele mai simple structuri este cea bicelulară de la Aeluropus 
littoralis (fig. 149), formată dint-o celulă bazală mare şi o celulă terminală (cap) 
mică, având pereţii cutinizaţi. Ca şi la Spartina, glanda nu este afundată în 
epidermă, ci se află relativ deasupra acesteia. Structura ei este mai degrabă 
asemănătoare cu cea a unui păr, decât cu cea a unei glande. 

La Chloris gayana, glanda este formată din trei celule, una colectoare 
mare, una pedicel şi alta superioară, cu rol presupus a fi secretar (Waisel, 1972). 



Fig. 149. Glandă secretoare de Aeluropus littoralis (după Waisel, 1972). 

La Spartina townsendii, structura glandei este de asemenea bicelulară 
(fig. 150) (după Skelding şi Winterbotham, 1939). 

Levering şi Thomson (1971) au cercetat ultrastructural glandele de la 
Spartina foliosa. Investigaţiile lor au evidenţiat faptul că glanda este formată din 
două celule: una bazală mare şi alta apicală, cupuliformă, situată pe o proeminenţă 
a celulei bazale; aceasta din urmă este afundată în mezofilul foliar (fig. 151). 
Vârful celulei apicale se află de obicei situat la acelaşi nivel sau sub nivelul 
suprafeţei externe a epidermei; în acest fel se formează o depresiune cilindrică între 

celula apicală şi cele 4 celule epidermice adiacente. Conform autorilor citaţi, celula 
apicală, cea bazală şi cele patru celule epidermice adiacente formează complexul 
glandular. 



Fig. 150. Glandă secretoare de Spartina townsendii 
(după Skelding şi Winterbotham, 1939). 


Pereţii tuturor celulelor glandulare expuse atmosferei sunt acoperiţi de un 
strat cuticular; cuticula care acoperă celula terminală (apicală) este în continuitatea 
celei care acoperă proeminenţa celulei bazale şi a pereţilor laterali ai celulelor 
epidermice. Către vârful celulei terminale, cuticula formează un strat lax, 
cupuliform; celulele complexului glandular care sunt în contact cu celulele 
mezofilului nu sunt acoperite de cuticulă. 

Peretele celulei bazale este asemănător, ca grosime, cu pereţii celulelor 
mezofilului; la vârful celulei bazale, de-a lungul peretelui îngroşat care separă 
celula bazală de cea terminală, apar protuberanţe caracteristice. 

Celula bazală prezintă o citoplasmă densă, organite numeroase, mai ales 
mitocondrii, fiind partiţionată de un sistem membranar dublu. 

Liphschitz şi Waisel (1974) realizează un studiu aprofundat, dar cu rezultate 
expuse concis, în ceea ce priveşte structura glandelor salifere de la graminee. Ei au 

scos în evidenţă faptul că glandele sunt prezente pe ambele feţe ale frunzei la 
speciile investigate, fiind dispuse în şiruri longitudinale paralele cu nervurile. 
Fiecare glandă este formată din două celule: una bazală şi una terminală. Celula 
bazală este asimilată cu celula colectoare, în timp ce celulei terminale (superioare) i 
se atribuie funcţie secretoare. Celulele conţin citoplasmă densă şi un nucleu 
voluminos, dar sunt lipsite de o vacuolă centrală. Ambele celulele sunt prevăzute 
cu pereţi cutinizaţi şi suberificaţi. Cutinizarea este mai pronunţată la peretele extern 
al celulei secretoare şi la pereţii celulei inferioare, care mărginesc celulele 
epidermice adiacente. Pereţii celulei bazale sunt lignificaţi în partea lor superioară, 
cum ar fi în regiunea „gâtului de sticlă” a glandei. Structura de bază a glandei se 
menţine la toate speciile investigate. Totuşi, apar şi variaţii în ceea ce priveşte 
structura şi funcţionarea glandelor; acestea interesează atât forma celulei bazale, 
cât şi pe cea a celulei secretoare (fig. 152, 153). 



Fig. 151. Secţiune transversală prin glanda secretoare de Spartina foliosa: cu - cuticulă; 

BC - celulă bazală; CC - celulă terminală; E - celule epidemice; MES - mezofil; — strat cuticular 

(după Levering şi Thomson, 1971). 

Fig. 152. Glande secretoare la diferite specii de poacee: a — Spartina townsendii; 
b - Tetrcipogon mossambicensis; c - T. tenellus; d —T. villosus; e - Dinebrci aegyptiaca; 
î-Buchloe dactyloides ; g - Bouteloua barbuta', h - B. eripoda; i - B. gracilis 
(după Liphschitz şi Waisel, 1974). 




148 


Marius-Nicuşor Grigore, Constantin Toma 


S-a constatat că unele glande sunt afundate în epidermă ( Spartina ), altele sunt 
localizate deasupra nivelului celulelor epidermice ( Bouteloua ). Există şi forme de 
tranziţie între acestea, adică glande semi-afundate ( Coelachyrum , Dinebra, 
Tetrapogon) (fig. 154); la unele specii, glanda are aspectul unui păr, cu celula 
secretoare îngustă şi alungită, situată deasupra bazei înguste ( Bouteloua , Tetranche 
dregei ) (fig. 155). 

Glande afundate apar şi la Sporobolus, iar glande în formă de păr, la Crypsis. 

S-a demonstrat că, la expunere cu NaCl, conţinutul de sodiu s-a mărit în 
glandă, iar cel de potasiu a fost stopat; secreţia clorului depinde de durata expunerii 
la tratament. Speciile cu glande afundate, cu celulă bazală mare, ovală, par să 
secrete mai multă sare decât speciile cu glande în formă de păr, care au celulă 
bazală îngustă şi o celulă secretoare alungită. 

Toate aceste observaţii au fost puse în legătură cu habitatele şi distribuţia 
speciilor. Trebuie precizat că secreţia sărurilor apare de cele mai multe ori atunci 
când plantele sunt expuse unor condiţii de habitat saline. Atunci când plantelor nu 
li se adaugă în mediu NaCl, secreţia nu are loc. în aceste condiţii, glandele pot fi 
confundate cu perii, mai ales atunci când sunt formate dintr-o celulă bazală şi o 
celulă secretoare alungită. 

Credem că această observaţie a autorilor sus citaţi este deosebit de interesantă 
şi poate explica de ce uneori alţi autori nu au identificat glande la specii de 
graminee. 

Dar, şi mai interesante sunt posibilele deducţii care se desprind de aici. 
Existenţa glandelor salifere pe frunzele speciilor de Chlorideae sugerează că 
triburile menţionate mai sus au evoluat din strămoşi foarte apropiaţi sau comuni; 
unii dintre aceştia trebuie să fi ocupat habitate saline. Situaţia se pune în legătură 
cu faptul că, experimental, creşterea plantelor se îmbunătăţeşte dacă speciilor li se 
administrează un adaus salin. Asemenea observaţii sugerează că toate speciile 
acestui trib trebuie să fi avut glande salifere. Se poate ca unele glande să fi evoluat 
în direcţia microperilor la acele specii care au migrat în medii nesaline. Astfel, 
existenţa glandelor semiafundate la plantele care ocupă în prezent habitate nesaline 
ar putea sugera că schimbarea caracterului halofitic spre cel glicofitic ar fi avut loc 
relativ recent. 

Anderson (1974) a investigat histo-anatomic mai multe specii de halofite din 
familia Poaceae. La Spartina alterniflora (fig. 156), glandele sunt localizate pe 
ambele epiderme ale limbului foliar, dar sunt mai numeroase la lui faţa lui 
adaxială. Structura acestora este cea cunoscută: o celulă bazală voluminoasă, 
terminată sub nivelul epidermei şi una terminală mai mică, proeminând deasupra 
epidermei (fig. 157). 



149 





150 


Marius-Nicuşor Grigore, Constantin Toma 




Fig. 154. Glande la diferite specii de poacee: A - Coelachyrum brevifolium, B -Dinebra retrofleya; 

C - Tetrapogon spathulata (după Liphschitz şi Waisel, 1974). 

Glande au fost evidenţiate şi la Spartina patens (fig. 158), ele fiind foarte 
asemănătoare ca structură (fig. 159) cu cele de la S. alterniflora. 

La Distichlis spicata (fig. 160), glandele (fig. 161) sunt formate dintr-o celulă 
bazală în formă de clopot, cu un nucleu mare şi cu citoplasmă densă. Când plantele 
sunt cultivate în sere, frunzele acestei specii secretă picături de lichid care 
cristalizează ulterior în cristale saline. 

Fig. 155. Glande secretoare de Tetranche dregei (a) şi Bouteloua curtipendula (b) 
(după Liphschitz şi Waisel, 1974). 

Fig. 156. Glandă saliferă din structura frunzei de la Spartina alterniflora : cel. bz. - celulă bazală; 
cel. term. - celulă tenninală (după Anderson, 1974). 


Ramaţi, Liphschitz şi Waisel (1976) au investigat structura şi activitatea 
glandelor la Sporobolus arenarius. Acestea sunt formate din două celule: o celulă 
terminală cupuliformă şi o celulă bazală afundată în epidermă (fig. 162). Ambele 
celule sunt lipsite de vacuolă mare, centrală, conţinând o citoplasmă densă şi nuclei 
mari. Cuticula acoperă celula terminală şi regiunea îngustată a celulei bazale, dar 
nu există un strat cuticular care să separe celula bazală de celulele învecinate. 
Cuticula formează un „acoperiş” cupuliform în vârful celulei terminale, prin 
intermediul căruia soluţia salină este eliminată la exterior. 

S-a demonstrat că şi la o specie de orez sălbatic, Porteresia coarctata, 
secreţia sărurilor reprezintă un factor important în echilibrul sărurilor din frunze 
(Flowers T. J., Flowers S. A, Flajibagheri, Yeo, 1990). 





Structuri secretoare de săruri la halofite 


155 


Acest mecanism de secreţie are loc cu ajutorul perilor secretori, care sunt 
uneori bifurcaţi, localizaţi la faţa adaxială a frunzei. Ei proemină deasupra 
epidermei, sunt unicelulari, cu o vacuolă electronodensă şi acoperiţi de cuticulă 
(fig. 163). 

S-a demonstrat experimental că, în condiţiile salinizării, numărul acestor peri 
secretori creşte. O dată cu creşterea concentraţiei externe de săruri se măreşte şi 
concentraţia vacuolară de sodiu şi clor; aceasta este mai ridicată decât cea a 
celulelor mezofilului. Analizele cu raze X au confirmat faptul că, la nivelul perilor 
plantelor expuse, NaCl şi raportul Na:K a fost mai mare decât în celulele 
mezofilului, şi anume 7:3, spre deosebire de 0:9, în condiţiile unei salinităţi de 
lOOnMNaCl. 



Fig. 159. Glandă saliferă (gl.) din structura frunzei de la Spartina patens : 
p. -papilă (după Anderson, 1974). 

Fig. 161. Glandă saliferă (gl.) din structura frunzei de Distichlis spicata 
(după Anderson, 1974). 


Putem astfel să „consemnăm” cea mai simplă structură a unei formaţiuni 
secretoare de săruri, şi anume una unicelulară; nu se poate vorbi de o celulă bazală 
şi una secretoare. 

Nu se ştie, însă, dacă aceşti peri eliberează ionii prin simpla lor strivire 
(colapsare), ca în cazul perilor de la specii de Atriplex, sau dacă o asemenea 
formaţiune este capabilă să asigure, pur şi simplu, secreţia ionilor. Cert este că 
sărurile secretate de aceste glande reprezintă o proporţie însemnată din ionii care 
ajung la nivelul frunzei. 

Rămânând în acelaşi context al observaţiilor, iată că şi Skelding şi 
Winterbotham (1939), atunci când studiază formaţiunile secretoare de la Spartina 
townsendii, folosesc termenul de hidatode, şi nu pe cel de glandă. 

Fireşte, nu este vorba despre hidatode şi glande la aceeaşi specie, ci numai 
despre glande care sunt numite încă hidatode. Deşi se precizează destul de clar şi 
fără echivoc faptul că „ hidatodele secretă o soluţie de săruri, care conţine în 
principal NaCl [..]” (lucr. cit. p. 78). 

Fig. 162. Structura glandei salifere de S porobolus arenarius : cut - cuticulă; B - celulă bazală; 
C - celulă tenninală (după Ramaţi, Liphschitz şi Waisel, 1976). 


Glandele sunt deci structuri epidermice, răspândite pe ambele feţe ale 
limbului foliar (fig. 164), nefiind în contact direct cu sistemul conducător al 
plantei 15 . Se găsesc întotdeauna în contact cu ţesutul asimilator la faţa adaxială, iar 
la faţa abaxială sunt separate de acesta doar printr-un strat de celule mari, incolore. 

Glanda matură cuprinde 4 celule epidermice, aranjate în aşa fel încât lasă o 
deschidere cilindrică în epidermă (deschiderea glandei) şi o structură specializată 
formată din 2 celule, care constituie, de fapt, glanda propriu-zisă. 

Celula bazală este mare, ataşată de cele 4 celule epidermice vecine, dar este 
afundată în mezofilul frunzei, astfel încât lasă o mică depresiune cilindrică 
deasupra ei. Aceasta este delimitată de un „cadru” format din pereţii a 2 celule 
epidermice din acelaşi şir longitudinal şi de o porţiune din pereţii laterali ai 
celulelor epidermice din şirurile vecine. 

Celula superioară, din vârful glandei, este celula „cap” şi poate fi privită ca o 
prelungire în continuarea peretelui celulei bazale; în plus, pe lângă alipirea la celula 
bază, ea este destul de liberă în deschiderea glandei (fig. 165). 


15 Să ne reamintim cu această ocazie faptul că hidatodele active nu sunt în contact cu sistemul 
vascular al plantei (Haberlandt, 1914). 

Fig. 163. Păr secretor de Porteresia coarctata (după Flowers et al., 1990). 


Autorii oferă, de asemenea, informaţii referitoare la dezvoltarea glandei. 
Astfel, cele două tipuri de celule ale glandei provin dintr-o singură celulă 
epidermică iniţială, care se deosebeşte de celelalte celule epidermice chiar de când 
frunza tânără se află în mugur. Glanda iniţială se dezvoltă mai rapid decât celelalte 
celule epidermice şi îşi datorează forma lărgirii părţii bazale în mezofil şi proiecţiei 
părţii externe la exteriorul suprafeţei epidermei. Nucleul este de regulă mare 
(fig. 166 a). 

Nucleul celulei iniţiale suferă o diviziune mitotică normală (fig. 166 b,c,d), 
un nucleu fiu rămâne în regiunea bazală a glandei tinere, iar celălalt trece în 
regiunea cea mai externă a glandei. In timpul citocinezei, care urmează imediat 
cariocinezei, peretele celular format în planul suprafeţei frunzei pătrunde sub forma 
unei protuberanţe în celula iniţială, pentru a forma celula secretoare (fig. 166 d,e). 
Celula bazală creşte rapid şi curând capătă forma şi mărimea finale, însă celula 
secretoare creşte destul de puţin după diviziunea celulară. La puţin timp după 
diviziunea celulară, deschiderea hidatodei pare să fie rezultatul supracreşterii 
celulelor epidermice şi a adâncirii celulelor glandulare în ţesutul frunzei, până ce 
celula secretoare nu mai proemină deasupra epidermei (fig. 150). 

Fig. 164. Spartina townsendii: A - localizarea hidatodelor pe cele două feţe ale limbului foliar; 

B - hidatodă mărită; hid. ad. - hidatodă adaxială; hid. ab. - hidatodă abaxială; lb. - liber; lm. - lemn; 
mz. - mezofil; st. - stomată (după Skelding şi Winterbotham, 1939). 

p. cel. cap 


Fig. 165. Spartina townsendii: epidemia foliară cu glanda văzută de faţă; p. desch. hid. - peretele 
deschiderii hidatodei; p. cel. cap - peretele celulei cap (secretoare) 

(după Skelding şi Winterbotham, 1939). 


Din punct de vedere ultrastructural, glandele poaceelor au fost studiate de 
mai mulţi autori. Glanda de la Spartina (fig. 167, 168) se încadrează într-o 
categorie aparte, faţă de cea menţionată la genurile Limonium, Tamarix, Frankenia 
şi după, cum vom mai discuta, faţă cea de la Atriplex. 

Levering şi Thom s on (1971) au arătat că faţa externă a glandei este acoperită 
de o cuticulă groasă, dar că pereţii celulei bazale nu sunt cutinizaţi. Cuticula se 
bombează la exteriorul celulei cap, formând o cavitate între ea şi peretele celulei 
secretoare. Au mai fost observate benzi fine, electronodense, de-a lungul cuticulei, 
sugerând existenţa unor mici pori. Peretele celulei secretoare este relativ gros, fiind 
destul de compact în apropierea plasmalemei, şi mult mai difuz în porţiunile 
externe. Plasmodesmele apar în peretele gros dintre celula bazală şi celula 
secretoare, precum şi între celula bazală şi celulele mezofilului. Nu au fost ob- 
servate plasmodesme în peretele dintre celula bazală şi celulele epidermice 
adiacente. 

Nucleul celulei bazale este destul de mare. Plastidele conţin plasto- 
globuli, stromă densă şi câteva vezicule periferice. Au fost observaţi, de asemeni, 
dictiozomi, ribozomi şi reticul endoplasmic. Caracteristica esenţială a celulei 
secretoare este nucleul mare şi citoplasmă densă, care conţine mitocondrii şi 
plastide cu plastoglobuli. 

Şi speciile genului Zoysia prezintă glande secretoare de săruri; speciile 
acestui gen sunt considerate ca fiind tolerante la salinitate (Beard, 1973; Harivandii 
et al., 1992). De altfel, tocmai prezenţa acestor structuri secretoare de săruri este 

considerată ca una din strategiile majore ce permit rezistenţa la salinităţi ridicate. 
S-a şi demonstrat, de altfel, că această toleranţă la stresul salin este corelată pozitiv 
cu secreţia sărurilor şi cu densitatea glandelor (Marcum, Anderson şi Engelke, 
1998). Ultimii autori citaţi au realizat un studiu privind secreţia glandelor de la 
specii ale genului Zoysia. S-a constatat că acestea sunt structuri proeminente la 
suprafaţa epidermei, fiind dispuse, în şiruri longitudinale, în vârful unor creste 
epidermice, printre şirurile de stomate. Glandele apar de regulă izolate sau în grupe 
de câte trei, cum ar fi la Z. tenuifolia. Ele sunt formate dintr-o celulă bazală 
puternic vacuolizată şi o celulă terminală necutinizată; glandele sunt înconjurate de 
numeroase papile (fig. 169a-e). 




Fig. 166. Spartina townsendii : stadiile de dezvoltare a glandei salifere 
(după Skelding şi Winterbotham, 1939). 

Glande cu structură asemănătoare (bicelulare) au fost evidenţiate şi la taxoni 
din tribul Chloridoideae (fig. 170). Şi la aceşti reprezentanţi, toleranţa la săruri a 
putut fi corelată pozitiv atât cu prezenţa şi activitatea glandelor secretoare de săruri, 
cât şi cu acumularea în celule a glicinbetainei (Marcum, 1999). 

Studiul sus-amintit a relevat faptul că secreţia ionilor de Na + şi CI” de către 
glandele salifere este strâns corelată cu parametri ce se referă la toleranţa la săruri, 
cum ar fi: gradul de afectare a frunzei de cloroză şi lungimea rădăcinii. Concluziile 
studiului au subliniat faptul că prezenţa acestor glande secretoare foliare reprezintă 
un mecanism major în asigurarea toleranţei la săruri a tuturor taxonilor din tribul 
Chloridoideae. 



Fig. 167. Spcirtina townsendii : celula bazală a glandei secretoare: m- mitocondrie; 
n - nucleu; pm - membrane „partiţionante”; wp - protuberanţă a peretelui 
(după Levering şi Thomson, 1971). 

Fig. 168. Spartina townsendii. Celula secretoare a glandei: c - cavitate colectoare; 
cu - cuticulă; pd - plastid; n - nucleu; w - perete (după Thomson, 1975). 



Fig. 169 

Fig. 169. Glande secretoare de săruri la Zoisia japonica (a), Z.tenuifolia (b), Z. matrella (c), 
Z macrostachya (d) şi Z. sinica (e) (după Marcum, Anderson şi Engelke, 1998). 



Fig. 170 

Fig. 170 (continuare). Glande secretoare la Distichlis spicata (d), Sporobolus airoides (e), 
Sporobolus cryptandrus (f) şi Zoisia japonica (g) (după Marcum, 1999). 


Arriaga (2000) a evidenţiat glande salifere la specii de Eriochloa, punând în 
discuţie şi posibilele implicaţii pentru sistematica şi evoluţia acestui gen. Glandele 
sunt localizate pe culm, imediat sub inflorescenţă, reprezentând un tip morfologic 
nou, diferit de cel graminoid (microperi), descris anterior de alţi cercetători 
(Liphschitz şi Waisel, 1982; Oross şi Thomson, 1982; Amarasinghe şi Watson, 
1988). Glandele de la Eriochloa sunt asemănătoare cu macroperii întâlniţi de 
regulă la acest gen, dar sunt mai lungi (peste 700 pm), având o structură bicelulară. 
Glanda are o celulă bazală rotunjită, afundată în clorenchim şi o celulă apicală 
(terminală) alungită. Pereţii ambelor celule sunt intens cutinizaţi. In jurul reginuii 
bazale a celulei bazale există un ţesut specializat, ţesutul endodermal 16 , având 
pereţii celulari intens cutinizaţi. La vârful celulei terminale (apicale) se formează o 
cameră colectoare, între peretele extern şi cuticulă, cu un por în zona distală, care 
se deschide atunci cînd presiunea hidrostatică din camera colectoare creşte. 

Astfel de structuri secretoare au fost descrise la E. montevidensis, 
E. preudoacrotricha, E. punctata, E. distachya, E. tridentata, E. boliviensis, 
E. grandiflora şi E. nana. 

Microanalizele efectuate cu raze X au evidenţiat următoarele elemente 
prezente în glandă: sodiu, magneziu, fosfor, sodiu, clor şi potasiu, ultimele două 
fiind elementele principale. S-a constatat o creştere în concentraţia elementelor din 
regiunea endodermală către cea apicală a glandei. Localizarea glandelor coincide 
cu zona de maximă dezvoltare a structurii de tip Kranz (zonă de mare eficienţă a 


16 Endodermal tissue, în original, ceea ce poate fi o fonnulare confuză, care ne poate duce cu 
gândul la endodermă; credem că expresia este folosită în scopul sublinierii analogiei dintre unele 
celule secretoare cu pereţi intens cutinizaţi şi celulele cu benzile caspariene ale endodermei rădăcinii, 
de asemenea cutinizaţi; a se vedea şi comentariile făcute la perii de la Atriplex. 

fotosintezei), ceea ce ar corespunde unei necesităţi ridicate de energie pentru 
transportul sării pe cale simplastică, prin glandă. 

Marcum (2001) este de părere că, cel puţin la prima vedere, glandele 
gramineelor sunt asemănătoare cu microperii epidermici bicelulari. Deşi microperi 
asemănători glandelor au fost observaţi la toate subfamiliile de graminee, mai puţin 
la Pooideae, glande funcţionale au fost evidenţiate doar la Chloridoideae. 

Glandele poaceelor se deosebesc de cele ale dicotiledonatelor, fiind formate, 
cum am mai spus, dintr-o celulă bazală, ataşată sau afundată în epidermă, şi dintr-o 
celulă cap (fig. 171). 

Glandele au pereţii celulari cutinizaţi şi sunt adesea înconjurate de papile 
epidermice. Deşi există o structură de bază bicelulară la aproape toate speciile de 
chloridoidee, aspectul glandelor poate varia (fig. 172, 173, 174). 

Uneori glandele sunt dispuse longitudinal, în şiruri paralele, în vârful unor 
regiuni intercostale ale frunzelor, învecinate rândurilor de stomate. în unele situaţii, 
glandele sunt afundate în epidermă, cu celula bazală aflată total sub nivelul 
epidermei, ca la unele specii deşertice; alteori, aceasta poate fi semi-afiindată. 
Rareori, celula bazală se poate prelungi deasupra epidermei. 

Mărimea glandelor la graminee variază între 25 şi 70 pm. 



Fig. 171. Glandă saliferă la Zoysia japonica: B - celulă bazală; 
C - celulă cap; P - papilă; S - stomată (după Marcum, 2001). 

Fig. 172. Glandă saliferă la Distichlis spicata var. stricta 
(după Marcum, 200 1 ). 



Fig. 173. Glandă saliferă la Cynodon dactylon 
(după Marcum, 2001). 



Fig. 174. Glandă saliferă la Buchloe dactyloides (după Marcum, 2001). 

Marcum (2006) considera glandele poaceelor ca fiind diferite structural de 
glandele pluricelulare ale dicotiledonatelor, alcătuite doar dintr-o celulă bazală, 
ataşată sau afundată la nivelul epidermei, şi o celulă terminală. Glandele sunt 
formate din celule cu pereţi cutinizaţi, fiind adesea înconjurate de papile 
epidermice. 

Investigaţiile realizate de Naidoo Y. şi Naidoo G. (2006) referitoare la 
Sporobolus virginicus au scos în evidenţă că glandele de la această specie sunt 
bicelulare. Fiecare glandă este formată dintr-o celulă bazală mare, aplatizată, 
afundată printre ţesuturile frunzei, şi o celulă terminală mică, prelungită deasupra 
epidermei (fig. 175). Citoplasmă celulei bazale este împărţită în mai multe canale 
de un sistem membranar dublu, care pare să provină din nişte invaginaţii ale 
citoplasmei. Strâns asociate cu aceste membrane sunt numeroase mitocondrii, 
microtubuli şi cisterne ale reticulului endoplasmic. Celula bazală este conectată 
intim cu celulele învecinate de numeroase plasmodesme mici. Citoplasmă densă a 
celulei terminale conţine numeroase vacuole mici şi organite concentrate în 
imediata vecinătate a suprafeţei externe a glandei. 



Fig. 175. Glandă saliferă bicelulară la Sporobolus virginicus: 

BC - celulă bazală; CC - celulă terminală (după Naidoo Y. şi Naidoo G., 2006). 

Mult mai complicat decât structura acestor glande pare să fie mecanismul 
implicat în funcţionarea lor, precum şi influenţa diverşilor factori asupra fiziologiei 
secreţiei. Se pare că secreţia ionilor de către glande este un proces metabolic activ, 
variabil de la specie la specie, incluzând efecte ale temperaturii (Pollak şi Waisel, 
1979), luminii (Pollak şi Waisel, 1970), presiunii oxigenului şi inhibitorilor 
metabolici asupra excreţiei şi selectivităţii ionilor secretaţi. Excreţia s-a dovedit a fi 
selectivă mai ales faţă de ionii de Na + şi CE (Wieneke et al., 1987; Arriaga, 1992; 
Worku şi Chapman, 1998), deşi şi alţi ioni pot fi secretaţi, dar în cantităţi mai 
reduse, cum ar fi cei de K + , Ca 2+ şi Mg2 + (Marcum şi Murdoch, 1990; 1994; 
Naidoo Y. şi Naidoo G., 1998). Pe de altă parte, este dificil să se compare, totuşi, 
activităţile secretoare surprinse în diferite studii realizate, din cauza variaţiei 
factorilor de mediu, cum ar fi temperatura, numărul cumulat de zile de expunere la 
stresul salin, vârsta frunzelor etc. In plus, nici chiar unităţile de măsură nu sunt 
identice; uneori secreţia se raportează la suprafaţa foliară, alteori, la greutatea 
frunzei. Nu în cele din urmă, fenomenul excreţiei nu este nicidecum static, ci este 
influenţat de concentraţiile saline (ionice) din mediile de cultură. 

Creşterea salinităţii în mediul de cultură stimulează, în general, excreţia până 
la un nivel optim, dincolo de care excreţia poate să descrească. Cea mai mare rată a 
excreţiei a fost semnalată ca având loc la o salinitate de 150-200 mM NaCl, în 
cazul speciilor: Cynodon, Eleusine indica şi Leptochloa fusca (Wieneke, 1987; 
Worku şi Chapman, 1998). La o concentraţie de 200 mM NaCl, secreţia a fost 
maxima la genurile Distichlis şi Spartina, iar la 300 mM NaCl, la specia 
Sporobolus virginicus (Marcum şi Murdoch, 1992). 

Pe baza structurii bicelulare a glandei de la Cynodon (fig. 176), a fost propus 
un model de funcţionare a glandelor de la Poaceae. în figura 1 77, se poate observa 
că plasmodesmele (ps) apar între celula bazală (cel. bz.) şi celelalte celule 
învecinate, inclusiv celula terminală (cel. term.). Singura zonă impermeabilă a 
pereţilor celulari ai glandei este localizată în regiunea „strangulată („gâtul”) a 
celulei bazale, unde peretele este lignificat. Protoplastul celulei bazale este 
caracterizat de prezenţa a numeroase invaginaţii lungi (m. pt.) ale plasmalemei, 
care îşi au originea în apropierea joncţiunii dintre cele două celule glandulare. 
Aceste membrane „partiţionante” (m. pt.) sunt asociate cu mitocondrii (m) şi 
microtubuli. Celula terminală, puţin specializată comparativ cu cea bazală, conţine 
vacuole diferite ca mărime. 

în figura 177, săgeţile scurte sugerează mersul fluxului transmembranar de 
soluţii (care reclamă consum energetic) de la lumenul membranelor partiţionante 
către citoplasmă celulelor bazale; săgeţile lungi arată calea transportului pasiv către 
membranele partiţionante. Săgeţile lungi întrerupte indică mersul fluxului difuziv 
prin simplasrul glandei, iar cele întrerupte scurte, calea fluxului aflat sub presiune, 
din camera colectoare (co) în cuticula (ct.) extensibilă, prin intermediul porilor. 

Fig. 177. Structura şi modul de funcţionare a glandei de la Cynodon dactylon 
(a se vedea explicaţiile în text) (după Evert, Esau şi Eichhom, 2006). 


3.7. PERI VEZICULARI (SALINI) LA SPECII DIN FAMILIA 
CHENOPODIACEAE 

După cum menţionam la începutul lucrării, pe lângă cele două tipuri de 
glande, pe care le-am discutat mai sus mai există un tip aparte de structuri 
secretoare, şi anume perii veziculari (secretari ) 17 de la specii din familia 
Chenopodiaceae, aparţinând genurilor Atriplex, Chenopodium , Halimione, dar şi 
din familia Mesembn’anthemaceae, cum ar fi specii de Mesembryanthemum. 

Aceşti peri veziculari au fost intens studiaţi din punct de vedere histo- 
anatomic, dar mai ales fiziologic şi ecofiziologic, deoarece reprezintă o strategie 
adaptativă distinctă a halofitelor, iar cunoaşterea acesteia s-a dovedit a fi deosebit 
de utilă în contextul ameliorării naturale a suprafeţelor salinizate. 

17 Ei mai sunt numiţi salt hairs, vesicular hairs, salt bladders, bladder hairs, sau simplu, 
bladders. 

Perii veziculari au fost puşi în discuţie de mulţi autori, mai ales la specii ale 
genului Atiiplex (de Bary, 1884; Volkens, 1887; Arcangeli, 1890; Warming, 1909; 
Chermezon, 1910; Wood, 1925; Black, 1954; Pyykko, 1966; Osmond et al., 1969; 
West, 1970; Goodin şi Mozafar, 1970; Pallaghy, 1970; Mozafar şi Goodin, 1970; 
Smaoui, 1971; Campbell, Thomson, Platt, 1974; Osmond, 1974; Troughton şi 
Gard, 1974; Goodal şi Perry, 1979; Thomson şi Plat-Aloia, 1979; Jeschke şi Stelter, 
1983; Bennert şi Schmidt, 1983; Aslam et al., 1986; Fahn, 1988; Karimi şi Ungar, 
1989; Breckle, Freitas, Reimann, 1990; Ungar, 1991; Freitas şi Breckle, 1992; 
1993a; 1993b; Gorham, 1995; Mohr et al., 1995; Glenn, Brown, Khan, 1997; 
Wickens, 1998; Jacoby, 1999; Dickison, 2000; Lambert şi Tumer, 2000; Orcutt şi 
Nilsen, 2000; D’Ambrogio et al., 2000; Batanouny, 2001; Breckle, 2002; Walter şi 
Breckle, 2002; Wahid, 2003; Singh, 2004; Pandey şi Sinha, 2005; Khan şi Qaiser, 
2006; Khan şi Gul, 2006; Evert, Esau, Eichhom, 2006; Araujo et al., 2006; 
Redondo-Gomez et al., 2007; Dajic, 2006; Ingrouille şi Eddie, 2006; Frayssinet 
et al., 2007; Grigore şi Toma, 2007; 2008; Grigore 2008a; 2008b; Lambers, Chapin 
III, Pons, 2008; Grigore şi Toma, 2010). 

Alte studii se referă la perii veziculari de la specii ale genului Chenopodium 
(Brian şi Cattlin, 1968; Schirmer şi Breckle, 1982; Reimann, Breckle, 1988; 
Reimann, 1988; Kiihn, 1993; Breckle, 1995; Costa şi Tavares, 2006) sau la cele ale 
genului Halimione (Baumeister şi Kloos, 1974; Grigore, 2008b). 

Ca schemă generală de structură, acesşti peri secretori de la Atriplex halimus 
(fig. 178) sunt formaţi din două celule: o celulă pedicel, mică şi una veziculară 
(. bladder ), mare (fig. 179, 180). Structura celulei-pedicel este asemănătoare cu cea 
a diferitelor celule ale altor tipuri de glande. Este formată dintr-o citoplasmă densă, 
bogată în mitocondrii, reticul endoplasmic şi numeroase vezicule mici; citoplasmă 
conţine, de asemenea cloroplaste. Celula-pedicel este conectată cu celulele 
veziculare sau cu cele ale mezofilului prin numeroase plasmodesme. 

S-a demonstrat că, în cazul acestor celule veziculare, concentraţia sodiului şi 
a clorului este mai mare decât cea din celulele mezofilului şi mai mare decât cea a 
mediului extern. De regulă, conţinutul de sodiu este mai mare decât cel de clor. De 
asemenea, veziculele manifestă o electrononegativitate mai mare decât restul 
celulelor mezofilului şi decât cea a soluţiei externe. Deci, direcţia fluxului de săruri 
este dinspre mediul extern, prin mezofil, spre aceste structuri secretoare. De vreme 
ce acest proces are loc împotriva gradientului de concentraţie, se pare că procesul 
reclamă un consum energetic. 

De Bary (1884) a încadrat perii de la Chenopodiaceae în categoria perilor 
capitaţi non-glandulari. Această observaţie, prematură din punct de vedere 
funcţional, dar nu şi structural, este deosebit de interesantă. Trebuie spus că perii 
veziculari mai degrabă acumulează sărurile în vacuola celulei -bladders, care sunt 
apoi îndepărtate de la suprafaţa frunzelor de către apa de ploaie sau rouă. Deci, nu 
putem vorbi, practic, de un mecanism secretor activ propriu-zis; poate din acest 
motiv denumirea de peri acumulatori (salini) sau peri veziculari este mai aproape 
atât de realitatea structurală, cât şi de cea funcţională. Chiar şi de Bary pare nesigur 

pe această catalogare a perilor, ca non-glandulari, câtă vreme admite faptul că este 
greu de spus dacă aceşti peri au funcţie secretoare, iar dezvoltarea lor externă nu 
diferă considerabil de cea a perilor glandulari. De Bary caracteriza perii ca fiind 
scurţi, formaţi dintr-o porţiune bazală cilindrică, pluricelulară, care funcţionează ca 
„pedicel”, ce poartă o celulă apicală, veziculoasă, de obicei rotundă, dar adesea de 
formă neregulată. Ei sunt întâlniţi la Chenopodium album, Quinoa sp., Atriplex 
hortensis, mai ales în părţile tinere ale plantei; mai târziu, părţile terminale ale 
părului se detaşează uşor de suprafaţa frunzei. La alte specii ( Obione 
portulacoides, Atriplex roşea, A. nummularia ), perii sunt foarte strâns lipiţi unul de 
celălalt prin celulele veziculoase, aşa încât vin în contact şi formează astfel un strat 
continuu la suprafaţa epidermei, nefiind îndepărtaţi de la acest nivel. 



Fig. 178. Atriplex halinms (după Waisel, 1972). 


Fig. 179. Atriplex halimus : peri secretori; ep. - epidermă; 
cel. vezic. - celulă veziculară; ped. - pedicel (după Fahn, 1988). 



Fig. 180. Atriplex halimus: păr secretor; v. - vacuolă; R. E. - reticul endoplasmic; 
cel. vezic. - celulă veziculară (după Fahn, 1988). 




Structuri secretoare de săruri la halofite 


177 


Volkens (1887) a evidenţiat peri secretari (veziculari) în structura frunzei de 
la Atriplex leucocladum (fig. 181) şi Atriplex halimus (fig. 182); funcţia acestor 
peri ar fi acviferă. 



Fig. 181. Peri veziculari la Atriplex leucocladum (după Volkens, 1887). 



Warming (1909) considera aceşti peri ca o adaptare a halofitelor, având 
funcţie de depozitare a apei; celulele lor terminale sunt voluminoase, sferice, cu 
pereţi subţiri, umplute cu sevă {sap, orig., p. 220, op. cit.), care colapsează 
finalmente, formând un înveliş cenuşiu, prăfos la specii de Atriplex, Obione şi 
Mesembryanthemum. In altă secţiune a lucrării citate, aceşti peri sunt trataţi în 
categoria ţesuturilor acvifere periferice; autorul era de părere că aceşti peri se usucă 

pe măsură ce apa din interiorul „veziculei” este consumată. De aceeaşi părere sunt 
şi Bonnier şi Leclerc du Şablon (1905). Cu toate acestea, Warming însuşi considera 
că funcţia precisă, acviferă, a acestor formaţiuni urmează să fie lămurită în viitor. 

Warming (1897) a figurat aceşti peri (, haar , orig. op. cit), la specia Atriplex 
farinosa 1 8 , fiind, desigur, vorba de peri veziculari acviferi (fig. 183). 

Pons (1902) a evidenţiat peri de acest tip la Atriplex portulacoides, pe 
suprafaţa tulpinii (fig. 184), afirmând că, pe vreme umedă, ei sunt umpluţi cu un 
lichid. 

Monteil (1906), într-un impresionant şi consistent studiu referitor la anatomia 
comparată a chenopodiaceelor, a pus în evidenţă peri veziculari la mai multe specii 
de halofite. 



Fig. 183. Peri veziculari (p.v.) în structura frunzei de la Atriplex farinosa 
(stânga, vedere de ansamblu; dreapta, detaliu) (după Wanning, 1897). 

Ei sunt numiţi poils glandulaires eu forme de vessie (peri glandulari în formă 
de veziculă), întâlniţi la un mare număr de specii aparţinând genurilor Atriplex şi 


ls Denumirea speciei, A. farinosa are, aproape sigur, legătură cu acea farine de Chenopodium , 
trăsătură caracteristică familiei Chenopodiaceae (Monteil, 1906), care se referă la faptul că vezicula 
acestor peri colapsează la suprafaţa frunzei şi eliberează astfel sărurile concentrate, care se depun sub 
formă de „făină” (sare). 


Structuri secretoare de săruri la halofite 


179 


Chenopodium, atât la faţa inferioară, cât şi pe ambele feţe ele frunzei; pedicelul 
părului (acel pedicel - stalk ) poate fi unicelular sau pluricelular. Celula veziculară 
este în general ovală în stadii tinere, mai târziu putând lua forme neregulate şi 
foarte alungite, ca la Atriplex patula (fig. 185), sau formă de cornet, ca la Atriplex 
laciniata (fig. 186). 

Fără nici o îndoială, această categorie de peri veziculari se încadrează în ceea 
ce Monteil clasifica la începutul studiului său drept poils capites vesiculeux 
aquiferes. 



Fig. 184. Peri veziculari (p.v.) din structura frunzei de Atriplex portulacoides 
(după Pons, 1902). 



Fig. 185. Celule veziculare, la Atriplex patula (după Monteil, 1906). 

Fig. 186. Celule veziculare, la Atriplex laciniata (după Monteil, 1906). 

Parcurgând însă textul lui Monteil, am putut constata o oarecare 
inconsecvenţă în folosirea unor termeni care au legătură cu aceste structuri 
veziculare. Atunci când descrie anatomia foliară a fiecărei specii de 
Chenopodiaceae în parte, Monteil nu mai specifică, în mod clar, în ce situaţie mai 
este vorba despre acei poils capites vesiculeux aquiferes ; de fapt, această sintagmă 
nu mai apare deloc pe parcursul lucrării, decât doar la începutul acesteia. Nouă ne- 
a fost posibil să-i identificăm cu precizie după figurile pe care Monteil le include în 
teza sa de doctorat; pe unele dintre acestea sunt figuraţi mai multe tipuri de peri 
glandulari, cum este cazul la Chenopodium botrys. 

în această situaţie, Monteil, după ce se referă la Ies poils glandulaires en 
forme de vessie (care nu sunt altceva decât acei poils capites vesiculeux aquiferes), 
afirmă că „on peut egalement trouver des poils glandulaires ă tete pluricellulaire 
(Chenopodium botrys)” {op. cit., p. 19). Aceştia din urmă, pe noi nu ne interesează 
în lucrarea de faţă, deoarece nu-i tratăm decât pe cei care sunt implicaţi (în mod 
deovedit) în toleranţa speciilor la uscăciune/salinitate. Inconsecvenţa limbajului de 
care aminteam se referă la faptul că uneori este folosit adjectivul glanduleaux, 
alteori glandulaires, uneori secreteurs, cu referire la peri. Nu ar fi exclus ca unul 
din primii doi termeni să se refere la forma părului, iar celălalt, la funcţia sa, 
secretoare. 

Astfel, asemenea peri veziculari au fost evidenţiaţi la Chenopodium botiys 
(fig. 187), pe care Monteil îi caracterizează ca fiind „secretori, capitaţi, formaţi 
dintr-o singură celulă sferică, purtată de un peduncul format din două sau trei 
celule aplatizate, suberificate” . 

Uneori apar şi anumite neconcordanţe între explicaţiile din text şi figurile 
efectuate de Monteil; la Chenopodium hybridum, se precizează că „Ies pedicelles 
des poils glanduleux (...) sont pluricellulaires”, deşi pe figură (fig. 188) apar 
desenaţi numai peri veziculari cu pedicel unicelular. Asta cu atât mai mult cu cât 

aceşti peri sunt comparaţi cu cei de la o altă specie, C. bonus henricus, unde, 
intr-adevăr, se vorbeşte de „ poils glandulaires sessiles (subl. n)”. 

în cazul speciei Chenopodium polyspermum (fig. 189) se pare că apare o 
neconcordanţă şi mai mare: frunza este caracterizată ca având „ Ies epidermes 
glabres ”, deşi pe figură sunt trasaţi atât peri veziculari, cât şi peri tectori. 



Fig. 187. Peri veziculari (p. v.), în structura frunzei de Chenopodium hotrys 
(pe figură se mai pot observa şi alte tipuri de peri, tectori şi secretori) 
(după Monteil, 1906). 




Fig. 188. Peri veziculari (p. v.), în stmctura frunzei de Chenopodium hybridum 
(după Monteil, 1906). 

p.v. 



Fig. 189. Secţiune transversală prin limbul frunzei de Chenopodium polyspermum: 
p.v. - peri veziculari (după Monteil, 1906). 


La Chenopodium graveolens (fig. 190), apar „ poils glandulaires sessiles ” şi 
peri tectori. Ei sunt consideraţi sesili deoarece „lipseşte” celula-pedicel (stalk cell), 
ceea ce poate să însemne fie o ezitare din partea autorului, fie, într-adevăr, specia 
se abate, prin structura acestor peri, de la planul general de alcătuire a acestor peri. 

Peri tipic acviferi se găsesc bine reprezentaţi la speciile genului Atriplex; 
aceştia sunt foarte asemănători la toate speciile, fiind formaţi dintr-o celulă sferic- 
ovoidă, cel mai adesea purtată de un pedicel unicelular. 

Aceşti peri apar la Atriplex arenaria (fig. 191), A. laciniata (fig. 186), la 
A. roşea {„poils globuleux”) şi A. vesicaria. 

La Atriplex halimus, perii epidermici sunt numeroşi, foarte mari, sferici, 
acoperind frunzele pe ambele feţe, în aşa fel încât stratul cu peri poate atinge o 
grosime egală chiar cu grosimea totală a limbului foliar. 

Fig. 190. Secţiune transversală prin limbul frunzei de Chenopodium graveolens: 
p.v. - peri veziculari (după Monteil, 1906). 



Fig. 191. Peri veziculari (p.v.), din structura limbului foliar deAtriplex arenaria 
(după Monteil, 1906). 

La Atriplex hastata (fig. 192), perii sunt localizaţi pe ambele epiderme, fiind 
pedicelaţi. 

Specia Atriplex portulacoides prezintă peri groşi (fig. 193a,b), care acoperă 
epiderma în totalitate, formând un adevărat înveliş protector împotriva transpiraţiei. 

Celulele terminale (veziculare) ale perilor de la Chenopodiaceae sunt 
consideraţi ca formând un ţesut acvifer special; ele se pot detaşa de pedicel, 
prăbuşindu-se la suprafaţa frunzei, formând ceea ce Monteil numeşte ,/arine des 
Chenopodium”, cu referire la faptul că sărurile se concentrează după evaporarea 
apei, dând organelor aeriene ale acestor specii un aspect de „faină”, adică de praf 
alb. 


p.v. 



Fig. 192. Peri veziculari (p.v. ), în structura limbului foliard e Atriplex hastata (după Monteil, 1906). 

Perii tineri, turgescenţi, sunt priviţi atât ca un mecanism acvifer, cât şi ca unul 
protector, împiedicînd transpiraţia, la fel cum o fac alte organe în cazul speciilor 
deşertice. S-ar putea vorbi de o suplimentare ( renforcement , întărire, orig. op. cit) 
a ţesutului acvifer tipic, de la halofitele chenopodiacee, care suferă adesea de 
secetă 19 . De aceeaşi părere era şi Henslow (1895), care a studiat adaptările 
plantelor xerofîle, deşertice. 

Chermezon (1910) a identificat aceşti peri la Atriplex halimus, A. crassifolia 
şi A. portulacoides, considerându-i, de asemenea, peri cu rol acvifer. 

19 Şi datorită uscăciunii în sine, detenninată de factorii de mediu locali, dar şi datorită secetei 
fiziologice. 

Fig. 193a. Peri veziculari (p. v) la Atriplex portulacoides : detaliu (după Monteil, 1906). 


Urcelay (1923) a evidenţiat peri veziculari abundenţi {abundantes pelos 
vesiculares ) pe embele epiderme ale frunzei de la Atriplex roşea (fig. 194). 
Structurile sunt tratate în tema generală a adaptărilor anatomice ale plantelor din 
stepele spaniole, în vederea diminuării transpiraţiei 20 . 

Pyykko (1966), intr-un studiu de-a dreptul impresionant, privind anatomia 
foliară la specii de xerofite din Patagonia, a identificat peri acviferi la Atriplex 
lampa (fig. 195), A. pamparum şi A. sagittifolia (fig. 196). La A. lampa, ei sunt 
prezenţi pe ambele feţe ale frunzei, ocupând aproape 4/5 din grosimea limbului; 
aceşti peri se deshidratează complet la maturitate, iar un strat de praf alb se depune 
pe suprafaţa limbului. 

Investigaţii mai recente, în special de fiziologie, au adus însă în discuţie rolul 
acestor peri în toleranţa plantelor la săruri. Acum se ştie că perii veziculari 
reprezintă un important mecanism ce intervine în rezistenţa halofitelor la salinitatea 
crescută. 


20 Reamintim, cu această ocazie, faptul că halofitele sunt considerate un caz particular aparţinând 
grupului xerofitelor. 

Fig. 193b. Peri veziculari la Atriplex portulacoides: ansamblu 
(după Monteil, 1906). 

Fig. 194. Peri veziculari (p.v.) din structura frunzei de Atriplex roşea (după Urcelay, 1923). 


p. vezic. 



Fig. 195. Peri veziculari (p. vezic.) la Atriplex lampa (după Pyykko, 1966). 

Fig. 196. Peri veziculari (p. vezic.) la Atriplex sagittifolia (după Pyykko, 1966). 


Mozafar şi Goodin (1970) au realizat un studiu referitor la rolul jucat de 
aceşti peri la Atriplex halimus. S-a constatat că în interiorul acestor peri (fig. 197), 
concentraţia în săruri este mai mare decât cea din seva frunzei sau din exudatul 
xilemic. In ciuda conţinutului ridicat de săruri din aceşti peri, atunci când ei au fost 
imersaţi, nu au putut absorbi apă, ceea ce contravine ipotezei conform căreia aceşti 
peri ar permite plantei să absoarbă apă din atmosferă. 

In plus, s-a demonstrat că, în interiorul acestor celule veziculare, 
concentraţiile de Na şi K sunt foarte ridicate dacă plantele sunt supuse unor 
tratamente saline (concentraţie ridicată de la 2,3 M Na+K la 1 1,6 M). 

Cu toate acestea, conţinutul în săruri din restul frunzei nu s-a mărit în urma 
aceloraşi tratamente saline, ceea ce întăreşte ideea că aceşti peri (vezicule) joacă un 
rol foarte important în îndepărtarea sărurilor din frunze, prevenind astfel 
acumularea sărurilor toxice în parenchimuri şi în ţesuturile vasculare. în acest fel, 
în frunză se menţine o concentraţie relativ constantă de săruri. 

S-a demonstrat, de asemenea, că în frunzele mature de la Atriplex halimus 
concentraţia totală de săruri creşte proporţional cu tratamentele saline. 

Frunzele mature sunt acoperite de un strat gros de peri veziculari distruşi, 
ceea ce face posibilă observarea cristalelor de săruri la suprafaţa frunzei. în plus, 
până la 50% din conţinutul în clor din frunze poate fi localizat în aceşti peri. Este 
evident, deci, că aceşti peri, prin formarea şi colapsarea lor continuă, intervin în 
îndepărtarea sărurilor din frunzele de la Atriplex halimus. 

Fig. 197. Peri veziculari la Atriplex halimus (după Mozafar şi Goodin, 1970). 

Şi la Atriplex buchananii (Troughton şi Cârd, 1974) perii veziculari sunt 
implicaţi în toleranţa la săruri din habitatele saline. Aceştia sunt localizaţi pe 
ambele feţe ale limbului foliar, atât la frunzele tinere (fig. 198), cât şi la cele 
mature (fig. 199). O frunză bătrână are mai puţini peri pe unitatea de suprafaţă, 
deoarece în timpul creşterii ei, nu se mai formează noi peri. 

In plus, pe lângă aceşti peri, la toleranţa la săruri a acestei specii mai pot 
contribui şi existenţa frunzelor mici, a stratului de ceară epicuticulară, ca şi 
rezistenţa stomatică ridicată. 

Fig. 198. Peri veziculari de pe suprafaţa unei frunze tinere 
la Atriplex buchananii (după Troughton şi Cârd, 1974). 



Fig. 199. Peri veziculari de pe suprafaţa unei frunze bătrâne 
la Atriplex buchananii (după Troughton şi Cârd, 1974). 

Din punct de vedere ultrastructural, perii au fost studiaţi la Atriplex 
semibaccata (Campbell, Thomson, Platt, 1974 21 ). Părul este format din una sau mai 
multe celule, care alcătuiesc „pedicelul” şi o celulă veziculoasă (bladder) care 
proemină deasupra epidermei frunzei (fig. 200). Se presupune că atunci când 
vacuola celulei-bladder se umple cu soluţie salină, celulele colapsează, eliberând 
sarea la exteriorul plantei. Deşi cuticula acoperă celulele „pedicel” şi celula 
bladder, ea nu pare să se extindă complet de-a lungul acestor celule (fig. 201). 



Fig. 200. Ultrastructura glandei de Atriplex semibaccata: 

BC - celulă veziculoasă; SC - celulă „pedicel”; EC - celulă epidermică 
(după Campbell, Thomson, Platt, 1974). 


21 în acest studiu, pe care l-am consultat şi îl cităm aici, autorii manifestă inconsecvenţă în 
folosirea unui termen precis, în ceea ce priveşte nominalizarea structurii secretoare: astfel, ei se referă 
la Atriplex gland or trichome. Această observaţie a noastră este în spiritul discuţiilor purtate până 
acum, referitoare la natura şi funcţia acestor fonnaţiuni. 

Fig. 201. Atriplex semibaccata: BC - celulă veziculoasă; 

CU - cuticulă; SC - celulă „pedicel”; EC - celulă epidemică; săgeţile 
sugerează faptul că stratul cuticular nu se extind de-a lungul pereţilor tuturor 
celulelor glandei (după Campbell, Thomson, Platt, 1974). 

După cum am mai spus, din punct de vedere ultrastructural, glandele de la 
Atriplex se încadrează într-o categorie aparte, fiind acoperite de cuticulă, având 
pereţii laterali ai celulei-pedicel complet cutinizaţi şi/sau suberificaţi (Liittge, 
1971). O cutinizare progresivă a pereţilor celulei „pedicel” a fost semnalată şi la 
Atriplex prostrata şi A. halimus de către Freitas şi Breckle (1993b). Este o 
observaţie interesantă deoarece, plecând de la această constatare, se pot purta 
discuţii în înţelegerea mecanismului de funcţionare a acestor peri. 

Studiile de microscopie electronică ale lui Smaoui (1971) au arătat că pereţii 
celulelor glandulare nu sunt în întregime cutinizaţi, ci au un strat cuticular extern 
dens, un strat mijlociu şi un strat intern striat. Oservaţiile lui Thomson (1975) 
susţin aceste observaţii, în sensul că porţiunea internă a pereţilor celulei-pedicel nu 
este cuticularizată (fig. 202). Asemenea concluzii, cum am văzut, au fost obţinute 
şi de Campbell, Thomson şi Platt (1974). 



Fig. 202. Celula-pedicel a glandei secretoare de la Atriplex sp. : m - mitocondrii; 
n - nucleu; pl - plasmodesme; v - vacuolă; săgeata indică faptul că porţiunea internă a peretelui 
lateral este lipsită de material cuticular (după Thomson, 1975). 


Au fost semnalate plasmodesme la nivelul peretelui dintre celula epidermică 
şi celula-pedicel, precum şi la nivelul peretelui dintre celula-pedicel şi celula 
veziculară. Aceasta din urmă are numeroase mitocondrii, vacuole mici şi 
citoplasmă densă. Osmond şi colab (1969) au precizat că celula-pedicel este 
prevăzută cu reticul endoplasmic şi poate avea cloroplaste cu tilacoizi moderat 
dezvoltaţi. 

Celula veziculară (fig. 203) are o vacuolă centrală, citoplasmă parietală cu 
mitocondrii, vezicule mici, dictiozomi şi cloroplaste. 

Fig. 203. Celulă veziculară a glandei secretoare de la Atriplex sp n - nucleu; v - veziculă 

(după Thomson, 1975). 


Gamaley (1985) a evidenţiat peri salini în structura limbului de la Atriplex 
sibirica (fig. 204). 

Aceşti peri secretori sunt consideraţi, de altfel, o caracteristică a familiei 
Chenopodiaceae (Kiihn, 1993). Conform acestor autori, celula-bladder acumulează 
săruri, iar cea „pedicel” poate avea caracter glandular. Aceşti peri salini (fig. 205) 
sunt implicaţi astfel în reglarea concentraţiei de săruri din frunze, deşi pot avea o 
capacitate limitată în acest sens. 

O idee pe care am prefigurat-o este că secreţia sărurilor prin intermediul 
acestor peri nu are loc, iniţial, în afara corpului plantei. Sarea este colectată mai 
întâi într-o vacuolă foarte mare (fig. 206A,B) (Breckle, 1995). In frunzele tinere, 
volumul perilor poate să-l depăşească sensibil, pe cel al restului organului 
fotoasimilator, în vreme ce în frunzele bătrâne, volumul poate să atingă aproape 

jumătate din cel al limbului foliar. Acest fapt ar putea sugera rolul important al 
perilor din frunzele aflate în dezvoltare, în sensul menţinerii în ţesuturile 
meristematice a unui conţinut scăzut în săruri. Eficienţa secreţiei sărurilor în 
vacuole depinde de nivelul stresului salin. în condiţii de salinitate crescută, 
acumularea de săruri este mai ridicată. Perii sunt acoperiţi de cuticulă, care 
formează un înveliş mai mult sau mai puţin pronunţat la nivelul pereţilor celulei 
„pedicel”. 



Fig. 204. Peri salini (p.v.), pe ambele epiderme ale limbului de la Atriplex sibirica 
(după Gamaley, 1985). 


Mohr şi colab. (1995) au arătat că speciile de halofite din familia 
Chenopodiaceae prezintă pe epiderma foliară peri salini cu o celulă globuloasă în 
partea terminală, în a cărei vacuolă mare se acumulează NaCl. La speciile perene, 
aceşti peri mor după ce sunt saturaţi cu sare şi sunt înlocuiţi cu alţii noi. La specia 
anuală Atriplex spongiosa, aceşti peri rămân la suprafaţa frunzei câteva săptămâni. 

La acest taxon, transportul ionilor de CI" în vacuolă este un proces activ, celula 
„pedicel” jucând un rol important. Această celulă prezintă asemănări mari, din 
punct de vedere ultrastructural, cu celulele glandulare. Acumularea sării este 
stimulată de lumină. 



Fig. 205. Peri veziculari de pe suprafaţa frunzei de Chenopodium 
bonus-henricus (după Kuhn, 1993). 


Peri veziculari au fost evidenţiaţi şi la o specie endemică din sud-vestul 
Australiei, Rhagodia baccata; perii sunt localizaţi pe frunzele tinere (fig. 207), 
fiind îndepărtaţi de timpuriu. în plus, cuticula este subţire, ţesutul palisadic bine 
dezvoltat şi ţesutul acvifer central conţine cristale de oxalat de calciu. Această 
specie este foarte rezistentă la uscăciune; mai mult, se pare că există o legătură 
directă între deficitul hidric şi pierderea progresivă a perilor, de la frunzele tinere 
până la cele mature. 

Fig. 206. Peri veziculari de Chenopodium album (A) şi C. murale (B): cel. ped. - celulă „pedicel”; 
cel. vezic. - celulă veziculoasă; vac. - vacuolă (după Breckle, 1995). 


La Atriplex hymenelytra, frunzele sunt polimorfe şi au capacitatea de a 
reflecta razele soarelui datorită prezenţei acestor peri veziculari, care acoperă 
ambele epiderme ale limbului. Această specie este un arbust care vegetează în 
locuri joase, uscate şi alcaline, cum ar fi Death Valley din Deşertul american 
Mojave (Rundei şi Gibson, 1996). 

Peri veziculari sunt prezenţi şi la Atriplex mollis şi A. vesicaria; sărurile sunt 
eliminate în aceşti peri acumulatori pentru a reduce excesul lor (Wickens, 1998). 

Orcutt şi Nilsen (2000) considerau perii salini ca fiind trichomi specializaţi, 
formaţi din două celule: celula-bladder şi cea „pedicel” (fig. 208). Ultima are o 
ultrastructură care aminteşte de celulele de transfer ale glandelor, în vreme ce cea- 
bladder, are o vacuolă foarte mare, care poate atinge până la 200 pm în diametru, 
în unele cazuri, celula veziculoasă conţine o cantitate foarte mare de săruri; de 
exemplu, la Atriplex halimus, concentraţia sărurilor din această celulă poate fi de 
până la 60 de ori mai mare decât cea din restul frunzei. în aceste situaţii, perii 
veziculari joacă rol doar de „rezervor” de depozitare a sării; sarea este îndepărtată 
prin ruperea perilor, care pot fi formaţi de mai multe ori în viaţa frunzei. 

p. vezic. 


Fig. 207. Peri veziculari (p. vezic.) de Rhagodia baccata (după Wickens, 1998). 



Fig. 208. Peri veziculari (salini) (p.v) la Atriplex spongiosa (după Orcutt, Nilsen, 2000) 

(vedere tridimensională). 

Batanouny (2001) a pus în discuţie prezenţa glandelor şi a perilor salini la 
specii de Atriplex şi Halimione, specii care vegetează în habitatele saline din 
deşerturi; aceste structuri ajută speciile care le posedă să facă faţă unor concentraţii 
ridicate de săruri, iar funcţia care li s-a atribuit iniţial a fost aceea acviferă. Pe lângă 
aceste structuri, suculenţa poate interveni ca mecanism suplimentar în contextul 
adaptărilor la salinitate, însă, ca regulă generală, suculenţa apare doar atunci când 
perii sunt slab reprezentaţi la aceeaşi specie, sau atunci când perii se dovedesc a fi 
un mecanism ineficient. 

Aceste observaţii susţin ipoteza pe care am emis-o cu altă ocazie (Grigore, 
2008a), când am afirmat că una şi aceeaşi specie de halofită nu poate prezenta, în 
principiu, concomitent, două strategii adaptativ-ecologice, cum ar fi, de pildă, 
secreţia şi suculenţa. E posibil ca evoluţia să fi selectat şi avantajat anumite 
mecanisme adaptative în funcţie de anumiţi factori ecologici, care s-au conservat 
de-a lungul vremii. 

Structuri glandulare (secretoare) de săruri au fost evidenţiate şi studiate la 
grupe de halofite ce populează regiuni aride şi salinizate/metalifere din Uzbekistan 
(Toderich et al., 2002). Studiile referitoare la aceste structuri sunt deosebit de utile, 
deoarece se are în vedere fitoremedierea acestor suprafeţe salinizate sau 
contaminate cu metale grele; în acest sens sunt necesare date referitoare la 
adaptările halofitelor şi la posibilitatea lor de a fi folosite de către om. Cu acest 
prilej se poate descrie o nouă categorie „ecologică” de halofite, şi anume 
metalohalofitele. 

S-a demonstrat că glandele sunt mecanisme ce joacă un rol important în 
toleranţa plantelor ce populează asemenea ecosisteme afectate de salinizare şi 
contaminare cu diferite metale. 

Aceste structuri secretoare sunt formate dintr-o celulă veziculoasă, ataşată 
unui pedicel format din una sau mai multe celule; pedicelul este ataşat, la rândul 
lui, de o celulă epidermică. Unele studii au scos în evidenţă faptul că pe suprafeţele 
contaminate cu metale grele ori salinizate, secreţia sărurilor este cu atât mai 
intensă, cu cât gradul de contaminare este mai ridicat. Deşi aceste formaţiuni nu 
sunt corelate în mod strict cu un proces secretar, ele sunt considerate de autorii 
citaţi ca fiind glande de vreme ce funcţia lor este în mod evident aceea de a 
îndepărta sărurile, de pe frunze. 

Toderich şi colab. (2002) au pus în evidenţă formaţiuni secretoare de săruri la 
Salsola pestifer (fig. 209), S. orientalis (fig. 210), S. paulsenii (fig. 211) şi 
S. leptoclada (fig. 212). 

De fapt, speciile de Salsola din aceste regiuni sunt grupate în două categorii: 
specii cu structuri glandulare secretoare de săruri şi specii care acumulează sărurile, 
ceea ce corespunde de fapt celor două strategii majore din acest punct de vedere: 
specii care secretă şi specii care acumulează săruri. 

Investigaţiile lui Debez, Chaibi şi Bouzid (2003) referitoare la specia Atriplex 
halimus au scos în evidenţă faptul că la frunzele martor ale plantelor tinere, perii 
glandulari sunt frecvenţi, dar oarecum aplatizaţi (turtiţi) (fig. 213), în vreme ce la 

plantele tratate cu soluţie de 10 sau 30 g/l NaCl, perii sunt mai numeroşi, cu 
porţiunea veziculară proeminentă (fig. 214). 



Fig. 209. Glande salifere la Salsola pestifer (după Toderich et al., 2002). 



Fig. 210. Glandă salină la Salsola orientalis (după Toderich et al., 2002). 

Fig. 21 1. Structuri secretoare la Scilsolci paulsenii 
(după Toderich et al., 2002). 



Fig. 212. Structuri secretoare la Salsola leptoclada 
(după Toderich et al., 2002). 

Fig. 213. Păr glandular (t), la Atriplex halimus, plantă-martor 
(netratată cu soluţie salină) 

(după Debez, Chaibi şi Bouzid, 2003). 



Fig. 214. Păr glandular la Atriplex halimus: cp-celula pedicel; 
cv - celulă veziculoasă, plantă tratată cu soluţie salină 
(după Debez, Chaibi şi Bouzid, 2003). 


Dajic (2006) consideră perii secretari de la Chenopodiaceae ca reprezentând 
un mecanism important în vederea reglării toleranţei la săruri. Celula-bladder 
acumulează săruri în cantităţi ridicate şi apoi colapsează, formând o crustă de sare 
la suprafaţa frunzei (fig. 215). 

Fig. 215. Suprafaţa frunzei, cu depuneri de sare, la Atriplex 
tatrica var. dijfusa (după Dajic, 2006). 

Evert, Esau şi Eichhorn (2006) au propus o schemă structural- funcţională a 
perilor secretori de Atriplex (fig. 216). Pe figură, săgeata lungă sugerează traseul 
ionilor din xilemul fasciculelor conducătoare către celula-bladder a părului; 
săgeţile scurte indică eliberarea ionilor în vacuola mare, centrală. 

Frayssinet şi colab. (2007) au evidenţiat peri salini la Atriplex lampa, o specie 
ce vegetează în habitate aride şi saline din Argentina, specie care produce o mare 
cantitate de biomasă, care poate fi folosită ca un bun furaj pe perioada iernii, 
datorită conţinutului ridicat de proteină brută. 

în spiritul ideii pe care am promovat-o şi urmărit-o de-a lungul textului, 
privind terminologia adoptată în cazul acestor peri salini, autorii sus-citaţi folosesc 
termenul de glande salifere (glanddulas de sal). Acestea (fig. 217, 218) sunt 
dispuse în şiruri distincte deasupra epidermei. 

Lambers, Chapin III şi Pons (2008) consideră că îndepărtarea sării din frunze 
implică prezenţa perilor salini; la Atriplex, sarea este transportată prin 
plasmodesme către citosolul celulelor epidermice, apoi către celulele veziculoase 
din structura perilor (fig. 219). Sarea este pompată în vacuola mare, centrală, a 
celulei -bladder, pentru ca finalmente, prin colapsarea acesteia, sarea să fie 
îndepărtată din corpul plantei. 

Cercetările noastre referitoare la unele specii de halofite au evidenţiat peri 
salini la Atriplex tatarica, la nivelul epidemei limbului foliar (Grigore şi Toma, 
2007; 2008; Grigore, 2008a, 2008b). 

Structura acestor peri este în conformitate cu cea evidenţiată şi de ceilalţi 
autori, pe care am discutat-o cu referire la reprezentanţii familiei Chenopodiaceae, 

adica: o celulă-pedicel şi una -bladder, mare, veziculoasă. în unele situaţii, aceşti 
peri sunt atât de abundenţi, încât pe secţiunile transversale efectuate prin limbul 
foliar apar aglomeraţi, ca şi cum ar fi în mai multe planuri (suprapuse) ale 
secţiunilor (fîg. 220-223). 



cel. vz. 


Fig. 216. Schema structural-funcţională a părului secretor de la Atriplex: cel. vz. - celulă veziculoasă; 
ct. - cuticulă; ep. - epidermă; hp. - hipodermă; lm. - lemn; mez. - mezofil; ped. - celulă pedicel; 
t. vase. - teacă vasculară) (după Evert, Esau şi Eichhom, 2006). 



Fig. 217. Glande salifere (gl. s.) din structura limbului foliar de Atriplex lampa : fi- floem; 
fr. - fibre de sclerenchim; x - xilem (după Frayssinet et al., 2007). 

Fig. 218. Păr salin la Atriplex lampa (după Frayssinet et al., 2007). 



Fig. 219. Peri salini la suprafaţa frunzei As Atriplex hortensis 
(după Lambers, Chapin III şi Pons, 2008). 


Investigaţiile noastre au identificat formaţiuni secretoare de săruri şi la 
Halimione verrucifera, atât la nivelul epidermei peţiolului (fig. 224), cât şi la 
nivelul epidermei limbului foliar (fig. 225-228) (Grigore, 2008b). 

Fig. 224. Porţiune din structura peţiolului de Halimione verrucifera : ct. - cuticulă; 
ep. sup. - epidennă superioară; p. v. - păr vezicular; ts. lac. - ţesut lacunos; ts. psd. - ţesut palisadic; 

st. - stomată (după Grigore, 2008b). 


Relativa cutinizare a pereţilor laterali ai celulei-pedicel l-a determinat pe 
Liittge (1971) să compare aceşti pereţi cu benzile caspariene ale endodermei 
rădăcinii (fig. 229). 

La Atriplex, sărurile se acumulează în celula veziculară şi, prin ruperea 
ulterioară a acesteia, ele sunt eliberate la suprafaţa frunzei; este un mecanism 
diferit faţă de cel care guvernează secreţia la tipul glandular Limonium-Tamarix. 

Deşi este o ipoteză interesantă, aceasta a fost mult dezbătută şi controversată, 
iar investigaţii suplimentare au demonstrat caracterul relativ al acestui model. 

Cu toate acestea, au fost elaborate şi alte modele referitoare la circuitul 
general al sării prin coipul plantei, de la nivelul rizosferei până la organele aeriene; 
aceste scheme sunt foarte utile pentru a putea privi într-o manieră integrată 
strategiile adaptative, anatomice şi fiziologice, pe care o plantă le adoptă pentru a 
putea face faţă concentraţiilor ridicate de săruri. 

Astfel, Gorham, Wyn Jones şi McDonnell (1985) au propus scheme integrate 
ale mecanismelor de reglare a transportului sării la nivelul rădăcinii (fig. 230), al 
frunzei (fig. 231) şi al întregului organism vegetal. 

Relevanţa acestora în relaţie cu structurile secretoare este foarte ridicată, câtă 
vreme nu putem privi adaptările halofitelor la salinitate la toate nivelurile decât 
intr-o manieră holistică. In plus, asemenea scheme sunt foarte utile pentru a putea 
înţelege posibilele moduri de funcţionare a glandelor, care sunt complicate şi intens 
dezbătute şi în zilele noastre. 

Este aproape cert că nu există o singură teorie care să explice modul de 
funcţionare a structurilor secretoare. 

Modul de funcţionare a glandelor în general, şi a acestor peri veziculari de la 
Atriplex în particular, a ridicat foarte multe semne de întrebare, fiind avansate mai 
multe ipoteze. Raportându-ne la figura 230, putem afirma că absorbţia ionilor în 
sistemul de transport începe la nivelul plasmalemei celulelor radiculare; există, în 
general, un punct de vedere unanim în privinţa faptului că simplastul rădăcinii 
(compartimentele citoplasmatice interconectate ale celulelor corticale radiculare) 
reprezintă calea operaţională prin intermediul căreia ionii sunt transferaţi în fluxul 
xilemic. 



Fig. 225. Secţiune transversală prin limbul foliar de Halimione verrucifera: ep. inf. - epidennă 
inferioară; ep. sup. - epidermă superioară; p. v. - păr vezicular; ţs. psd. - ţesut palisadic 

(după Grigore, 2008b). 

Fig. 229. Model comparativ de transport al soluţiei (saline) prin frunză şi rădăcină, reliefând anumite 
analogii în ceea ce priveşte calea simplastică sau apoplastică a soluţiei. 

Calea apoplastică pare să fie împiedicată de suberina prezentă în benzile casparieme 
şi în pedicelul celulei veziculare 

(săgeata indică sensul deplasării soluţiei); C - citoplasmă; V - vacuolă 
(adaptat după Luttge, 1971 şi Osmond, 1979). 


Şi în frunză, calea simplastică pare că joacă un rol foarte important în 
excreţia ionilor şi, probabil, este implicată şi în retranslocarea în floem, mecanism 
neelucidat complet. Nu este clar nici daca ionii sunt transferaţi din simplast în 
fluxul xilemic prin eliberarea lor pasivă în vasele de lemn (moarte), sau în celulele 
de parenchim le mn os (vii). 

Cu toate acestea, cercetările au scos în evidenţă faptul că există un continuum 
apoplastic de la celulele mezofilului către celulele glandulare; ionii se pot deplasa 
în apoplast, dar sunt incapabili să pătrundă în simplast. 

Existenţa unui continuum simplastic între mezofd şi celulele glandelor a fost 
de asemenea demonstrată; una din concluziile la care s-a ajuns a fost că sărurile se 
pot deplasa către glande atât simplastic, cât şi apoplastic. 

exod 


sc. end. per. c.a fl. 




Fig. 230. Schema generală a mecanismelor care asigură toleranţa la săruri în rădăcină: c. a - celule 
anexe ale liberului; end. - endodermă; epid. - epidermă; exod. - exodermă; fl. - floem; par. Im. - 
parenchim lemnos; per. - periciclu; sc. - scoarţă; xil. - xilem; p. r. - păr radicular absorbant; 1 - 
transport selectiv al ionilor prin plasmalemă; 2 - transport selectiv al ionilor prin tonoplast; 3 - 
fenomen de schimb ionic; A - deplasare apoplastică a soluţiei în scoarţă; B - trecerea forţată a ionilor 
prin membranele/plasmodesmele endodermei; deplasarea la nivelul endodennei are loc prin simplast 
sau apoplast, ori printr-o serie de plasmaleme şi tonoplaste; cele trei pătrăţele negre indică o celulă de 
pasaj a endodennei; C - trecerea forţată a soluţiei prin plasmodesmele endodermei secundare (în 
cazul dicotiledonatelor) şi terţiare (în cazul monocotiledonatelor); D - încărcarea selectivă şi activă a 
soluţiei în xilem; E - descărcarea selectivă şi activă a soluţiei din xilem prin celule de transfer; F - 
deplasarea activă a ionilor în floem; G - exportul soluţiei din rădăcini; H - efectul masei fluxului de 
apă asupra soluţiei la suprafaţa rădăcinii şi în apoplast; I - suberificarea celulelor hipodermice, pentru 
a fonna exodenna, la monocotiledonate; la dicotiledonate, funcţia endodermei sau exodermei este 
preluată de peridennă; J - sensul soluţiei în xilem (preluat şi adaptat după Gorham, Wyn Jones şi 

McDonnell, 1985). 

t. ext. 


Fig. 231. Localizarea şi implicaţiile mecanismelor care intervin în toleranţa la săruri, la nivelul 
frunzei: cel. vz. - celulă veziculară; ep. - epidennă; fi. - floem; gl. - glandă; lm. - lemn; mz. - 
mezofil; par. lm. - parenchim lemnos; t. ext. - teacă vasculară externă; t. int. - teacă vasculară 
internă; t. v. - teacă vasculară; st. - stomată; 1 - transport selectiv al ionilor prin plasmalemă; 2 - 
transport selectiv al ionilor prin tonoplast; 3 - fenomen de schimb ionic; A - compoziţia sevei brute; 
B - descărcarea ionilor la nivelul xilemului; C - teacă vasculară, cea internă suberificată, la 
Puccinellia peisonis ; D - suculenţă, asociată cu acumularea ionilor de Na + şi CI" în vacuolă; E - 
glandă salină; F - păr salin/celulă epidermică veziculară; G - sechestrarea în cloroplaste şi efectele 
potenţialului fotosintetic; H - fotosinteza de tip C 4 ; I - deplasarea selectivă a soluţiei în floem; 
aprovizionarea către regiunile apicale şi recuperarea nutrienţilor din frunzele bătrâne; J - efectele 
rezistenţei stomatice şi a mezofilului faţă de schimburile gazoase; K - efectele pierderii cuticulare a apei, 
ceară cuticulară; L - efectele pierderii stomatice a apei - xeromorfoză; efectele temperaturii foliare; 

M - sarea în apoplastul frunzei (preluat şi adaptat după Gorham, Wyn Jones şi McDonnell, 1985). 

După cum am mai afirmat, s-a observat că pereţii laterali ai „pedicelului” de 
la părul vezicular de Atriplex sunt cutinizaţi, ceea ce l-a determinat pe Liittge 
(1971) să propună analogia acestor pereţi cu benzile caspariene din structura 
endodermei rădăcinii. Cu toate acestea, studiile lui Smaoui (1971) şi Thomson 
(1975; a se vedea şi figura 203) au demonstrat că aceşti pereţi laterali nu sunt în 
întregime cutinizaţi. Deşi părea un aspect esenţial în înţelegerea modului de 
funcţionare a părului secretar de la Atriplex, se pare totuşi că implicarea cutinizării 
pereţilor în acest mecanism secretar este relativă; la speciile aceastui gen, sărurile 
se acumulează iniţial în vacuola mare a celulei veziculare, fiind apoi eliminate prin 

ruperea veziculelor, fiind astfel eliberate la suprafaţa organelor aeriene. Printr-un 
astfel de mod de secreţie, sărurile nu sunt eliberate direct în pereţii celulari, cum 
este cazul glandelor din categoria Tamarix-Limonium ; în acest fel, ar dispărea şi 
problema împiedicării sării să ia calea inversă, către celulele mezofilului. 

Fahn (1988), caracterizând celulele secretoare, afirma că o trăsătură aproape 
comună a perilor secretori este completa (subl. n.) cutinizare a pereţilor celulei- 
pedicel, asemănătoare cu cea care apare în pereţii celulelor endodermice din 
rădăcină. Prezenţa acestor „celule endodermice” (orig., op. cit) în celulele perilor 
secretori sugerează, conform părerii autorului sus-citat, că deplasarea substanţei 
secretate către trichomi are lor exclusiv (subl. n.) pe cale simplastică şi că 
revenirea materialului secretat înapoi în plantă, pe cale apoplastică, ar fi 
împiedicată. 

în ciuda modelului propus de Liittge (1971), preluat şi dezvoltat apoi de alţi 
autori, Thomson (1975) este de părere că nu există totuşi dovezi fiziologice că 
transportul apoplastic nu are loc, cel puţin la nivelul glandei; mai mult chiar, se 
pare că nu există nici dovezi electrono-microscopice că pereţii celulari care ajung 
la glande ar fi cuticularizaţi, împiedicând astfel transportul apoplastic către zona de 
transfuzie dintre celulele interne ale glandei şi celulele colectoare. 


3.8. CELULE EPIDERMICE VEZICULARE (CEV) LA SPECII 
DIN FAMILIA AIZOACEAE {MESEMBR YANTHEMA CEAE) 

O altă specie care prezintă structuri acumulator-secretoare este 
Mesembryanthemum crystallinum (familia Aizoaceae 22 ), specie care vegetează în 
habitate aride şi saline (deşerturi salinizate). 

Această specie are o istorie foarte interesantă, legată de prezenţa acestor peri 
veziculari care acumulează apă şi săruri; funcţia acestora a fost mult discutată şi 
controversată. Poate că nici o altă specie din cele pe care le-am pus în discuţie 
până acum nu a atras şi menţinut atenţia din cele mai vechi timpuri, aşa cum a 
făcut-o M. crystallinum', merită să ne oprim mai pe larg la literatura care se referă 
la această specie, deoarece numai astfel vom putea înţelege importanţa acestor peri 
în „edificarea” istoriei acestui gen. Trebuie spus încă de la început că denumirea de 
crystallinum are legătură cu secreţia specifică a acestor peri veziculari. 

Astfel, denumirea speciei apare încă de la Linne (1753), care o numeşte 
M. crystallinum, fără a da nici o informaţie, în descrierea speciei, care să poată 
explica alegerea acestei denumiri specifice. 


22 Deşi actualmente genul Mesembryanthemum este inclus în familia Aizoaceae, se pare că există 
încă unele controverse legate de sinonimizarea celor două familii; există unii taxonomişti care menţin 
încă genul Mesembryanthemum în familia Mesembryanthemaceae, ca familie distinctă (n. n.). 

Din literatura pe care am consultat-o în legătură cu această problemă am găsit 
o primă referire, explicaţie, într-o lucrare din 1796, a lui Plenk, într-un dicţionar de 
terminologie botanică; frunzele de la M. crystallinum sunt caracterizate ca fiind 
papulosa sau vesiculosa (subl. n). Este prima conexiune între caracterizarea 
frunzei, denumirea speciei şi o caracteristică a plantei care induce acest caracter 
cristalin al părţilor aeriene. 

începând cu secolul al XlX-lea, majoritatea lucrărilor de botanică 
caracterizează această specie, făcând referire la aspectul extern al plantei. Astfel, 
Smith (1814) descrie planta ca fiind” papiloasă, acoperită cu tuberculi (n. n.) fini; 
Doyle (1836) apreciază planta ca fiind „remarcabilă pentru substanţele 
transparente, glandulare, îngroşate, de pe suprafaţa frunzei, amintind de stropii 
îngheţaţi de rouă”. 

Cu această ocazie facem şi o altă observaţie interesantă; în engleză, planta 
este numită „Ice-planf ’ (plantă de gheaţă, aproximativ), iar în franceză, „Glaciale” 
(Aigret, 1911), sau „plante â la glace” (Krombach, 1875), deci tot „plantă de 
gheaţă”. Motivul este, fără îndoială, faptul că secreţia acestor peri, cristalizată la 
suprafaţa frunzei, a fost asemănată cu picăturile de rouă sau de apă îngheţate. Mai 
mult decât atât, denumirea populară românească a acestei specii ornamentale este 
tot în spiritul ideii enunţate mai sus; astfel, planta este numită: „gheaţă, floare de 
gheaţă, gheţară, gheţişoară, ghiaţară, iarbă de gheaţă” (Borza, 1968). Este foarte 
posibil să avem de-a face, în această situaţie, cu un caz de convergenţă psiho- 
lingvistică, la nivelul inconştientului colectiv, al diferitelor popoare, fără contacte 
culturale evidente, care ar putea explica eventual, o posibilă „contaminare” 
lingvistică. 

Loudon (1842) caracteriza specia ca fiind „remarcabilă pentru protuberanţele 
mici, globuloase, sau mai degrabă veziculoase, umplute cu soluţie apoasă fină, care 
se întinde pe întreaga suprafaţă a plantei, lăsând impresia că este acoperită cu 
gheaţă”. Treptat-treptat, autorii încep să ofere informaţii suplimentare cu privire la 
natura produsului secretat. 

Lindley (1846) aprecia că această specie reţine atenţia datorită „abundenţei 
pustulelor acvifere cu care planta este acoperită”, atribuind deci acestor peri o 
funcţie acviferă. în plus, afirmă că în Spania acest taxon este recoltat pentru a se 
obţine soda, folosită în fabricile de sticlărie. 

Din literatura consultată de noi, se pare că primul care a încercat să determine 
natura produsului secretat de perii veziculari este Voelcker (1850). Proeminenţele 
epidermice cu care frunzele şi tulpinile apar acoperite sunt privite ca nişte structuri 
glandulare. Rezultatul investigaţiilor făcute de Voelcker au confirmat natura apoasă 
a secreţiei, dar se pare că produsul secretat conţine şi câteva substanţe în soluţie. 
Această observaţie este foarte interesantă deoarece lasă să se înţeleagă că este 
vorba de o secreţie de săruri, care reprezintă, intr-adevăr, ioni în soluţie apoasă. 
Autorul citat a recoltat lichidul secretat şi l-a filtrat, însă chiar şi aşa nu a obţinut un 
filtrat limpede. Prin încălzire au fost separaţi „fulgi albi”, consideraţi probabil de 

natură proteică, de vreme ce Voelcker îi consideră identici cu „albumenul 
vegetal” 23 . Aceşti fulgi, filtraţi din nou, au fost supuşi unei evaporări care a lăsat în 
urmă un reziduu brun, foarte higroscopic. Şi aceasta este o observaţie foarte 
interesantă, în contextul explicării ulterioare a funcţiei acestor peri veziculari. 

Heck (1851), în enciclopedia sa, preciza despre această specie că „este 
cultivată în sere (fiind şi o plantă ornamentală, n.n.), numele de ice-plant 
datorându-se aspectului particular al frunzelor”. 

Pappe (1857) descria specia ca având „tulpini” acoperite de pustule mari”, 
care conţin o mare cantitate de Ca CO3. 

Wood (1861) aprecia că planta are „frunzele acoperite de protuberante 
verucoase”, ca picăturile de gheaţă, care dau plantei un aspect foarte particular. 

Pentru Breck (1866), această specie are „frunze cărnoase, dând aspectul unor 
cristale de gheaţă, foarte strălucitoare la soare”; Gray (1869) considera pe 
M. crystallinum ca o plantă remarcabilă pentru „micile excrescenţe, strălucitoare, 
care acoperă planta, asemănătoare cu bruma sau gheaţa”. 

Arabii şi barbarinii recoltau această specie pentru a extrage, prin uscare, soda; 
acest lucru era posibil datorită „mameloanelor cristaline, transparente”, cu care 
planta este acoperită (Linden şi Andre, 1870). 

Referitor la funcţia acestor peri, Pouchet (1883) a făcut o observaţie 
interesantă: el a presupus că unele plante pot să-şi asigure substanţele nutritive 
exclusiv din atmosferă. In zilele arzătoare de vară din Grecia a întâlnit covoare 
întinse de M. crystallinum pe cele mai aride stânci; deşi nu mai plouase de o lună, 
aceste plante manifestau o prospeţime remarcabilă, datorită frunzelor acoperite de 
o pătură de cristale de „gheaţă”. Acestea se datorează dezvoltării excesive a 
celulelor epidermice ale plantei, asemănătoare cu multe „umflături” mici care 
înmagazinează apă lichidă. 

Se pare că printre primii care au figurat aceste structuri veziculare, se 
numeră Volkens (1887). Acesta le-a evidenţiat la Mesembryanthemum crystallinum 
(fig. 232), atât în frunză (fig. 233), cât şi în tulpină (fig. 234), la M. forskaolii 
(fig. 235 şi fig. 236), M. nodiflorum (fig. 237) şi Aizoon canariense (fig. 238). 

Aceşti peri sunt priviţi ca o adaptare a acestor specii la mediile de viaţă 
deşertice. 

Literatura botanică de la sfârşitul secolului XIX şi începutul secolului XX 
continuă „tradiţia” descrierii speciei Mesembryanthemum crystallinum în relaţie 
implicită cu o structură particulară, care determină o secreţie asemănătoare 
cristalelor de gheaţă. 

Rattan (1896) descrie planta ca având „frunze lăţite, acoperite cu papile 
alunecoase”. Eastwood (1897-1900) într-un studiu de floră şi vegetaţie, citează în 
dreptul acestei specii o altă botanistă, şi anume pe Trask; aceasta a relatat despre 
M. crystallinum că vegetează pe stânci, şi că pe parcursul expediţiei botanice 


23 


Limbajul folosit trebuie privit şi înţeles ca unul la nivelul anilor 1850 (!). 




Fig. 232. Aspectul macroscopic al speciei Mesembryanthemum crystallinum; se pot observa 
„verucozităţile” de pe suprafaţa plantei, aspect conferit de prezenţa perilor acviferi 

(dupăAbrams, 1944). 

Fig. 237. Celule veziculare (c. vz.) în structura frunzei de Mesembryanthemum nodiflorum, 

(după Volkens, 1887). 


Fig. 238. Celule veziculare(c vz.), în structura frunzei de Aizoon canariense, 
(după Volkens, 1887). 

Dincolo de farmecul exprimării în spiritul relatărilor botanice ale vremii, un 
aspect foarte important este subliniat în mod implicit: „seva” în discuţie nu poate fi 
altceva decât soluţia acumulată în perii veziculari, şi secretată la exterior cu prilejul 
contactului cu părţile exterioare plantei.. 

Pentru Carpenter (1901), denumirea speciei se datorează „aspectului 
particular al suprafeţei acesteia, care pare să fie acoperită cu picături de rouă 
îngheţată”. 

Schimper (1903) considera perii veziculari de la M. crystallinum ca o 
adaptare xerofitică, fiind celule acvifere izolate, care reprezintă, de altfel, o 
trăsătură mult mai rară decât ţesutul acvifer propriu-zis; la specia citată, unele 
celule epidermice proeminând mult, formând vezicule acvifere mari. 

Aceste celule acvifere vii rămân totdeauna umplute cu protoplasmă şi suc 
celular, neconţinând în nici un caz aer. Volumul de apă stocat variază în limite 
foarte largi. Conform lui Schimper (1903), atunci când transpiraţia este slabă, 
aceste vezicule sunt umplute cu apă, adică noaptea sau când cerul este întunecat; în 
vreme ce atunci când transpiraţia este intensă, veziculele aprovizionează celulele 
asimilatoare cu apă, după care colapsează. 

Black (1909) descria specia ca o „plantă acoperită de papile strălucitoare 
fine”, iar Jepson (1909), ca una „cu frunze acoperite de vezicule cristaline”, ca 
picăturile de rouă. Tot acoperită de papile „strălucitoare albe” o caracteriza şi 
Britton (1918). 

Chermezon (1910) caracteriza specia M. crystallinum ca fiind una de nisipuri 
litorale şi deşertice; particularitatea ei cea mai interesantă este că anumite celule 
epidermice sunt umflate foarte mult, fiind deci veziculoase, reprezentând astfel 
rezervoare acvifere. 

Haberlandt (1914) a pus în discuţie veziculele acvifere de la M. crystallinum 
ca o adaptare a plantelor xerofile, ale căror celule epidermice pot să-şi mărească 
volumul uneori, având rol acvifer. Numele plantei ( Ice plani) se datorează, fireşte, 
acestor celule veziculoase, acvifere (fig. 239). 

Şi Skene (1924) atribuia tot o funcţie acviferă acestor „peri” de la 
M. crystallinum, afirmând că apa „ este depozitată în perii modificaţi, vezicule 
celulare uriaşe, care acoperă suprafaţa frunzei, conferindu-i un aspect curios, 
alunecos”. Foster (1949) considera că aceste vezicule sunt atât de mari şi de 
numeroase, încât lasă impresia că planta este acoperită cu gheaţă. 

Abrams (1944) aprecia că planta „este acoperită intens de papile strălucitoare 
transparente”, aşa cum se poate observa şi în figură. Grehan şi Rickett (1964) 
afirmau că numele popular al plantei se datorează,, proiecţiilor 24 strălucitoare de pe 
suprafaţa frunzei şi a tulpinii”. 


24 Deşi termenii folosiţi de autorii ale căror lucrări le-am consultat sunt foarte diferiţi („papile, 
proiecţii, vezicule, tuberculi, mameloane, excrescenţe, cristale, protuberanţe, pustule”), un lucru este 
clar: unitatea acestui limbaj este conferită de faptul că toţii autorii au încercat să sugereze că este 

De altfel, trebuie spus că au fost descrise două tipuri de bază ale epidermei, în 
cazul reprezentanţilor familiei Mesembryanthemaceae ( Aizoaceae ), corelat şi cu 
particularităţile acestor peri veziculari. 



Fig. 239. Celulă acviferă (veziculoasă) pe suprafaţa frunzei de Mesembryanthemum crystallinum 

(după Flaberlandt, 1914). 


Astfel, Ihlenfeldt şi Hartman (1982) (cit. de Fahn şi Cutler, 1992) au descris 
următoarele tipuri: 

1. tipul idioblast al epidermei, caracterizat prin prezenţa unor celule 
epidermice mult mărite (veziculele în discuţie), considerate idioblaste 
datorită caracterului lor izolat (neorganizate într-un ţesut acvifer 
propriu-zis). Aceste vezicule, cu pereţii externi subţiri, proemină de 
regulă deasupra nivelului celulelor pidermice obişnuite; 

2. tipul epidermic xeromorfic, la care, alături de caracteristicile 
xeromorfice obişnuite, se întâlnesc şi cristale de oxalat de calciu în 
pereţii externi ai celulelor epidermice. 


vorba de structuri particulare, emergente ale epidermei, care dobândesc în acest fel o funcţie specială, 
cea acviferă. 

Cele două tipuri epidermice de bază prezintă diferenţe şi în ceea ce priveşte 
proprietăţile optice. Tipul idioblast are o rată scăzută a reflexiei, iar cel xeromorfic, 
una ridicată, probabil datorită prezenţei cristalelor de oxalat de calciu. 

Celulele idioblaste par să fie implicate în absorbţia apei din atmosferă, pe 
timpul nopţii, ceea ce poate compensa pierderile de maisve apă din timpul zilei. La 
unele genuri (. Aptenia ), aceste celule pot să-şi schimbe forma, în concordanţă cu 
aprovizionarea plantei cu apă. Este posibil ca aceste celule să influenţeze, direct 
sau indirect, dinamica stomatelor pe timpul nopţii. 

Numeroasele mitocondrii, cloroplastele şi granulele de amidon prezente în 
aceste celule pot sugera că ele sunt active din punct de vedere fiziologic. 

Liittge, Fischer şi Steudle (1978) apreciau că eliminarea sării din ţesuturile 
active din punct de vedere metabolic, prin intermediul glandelor salifere, la 
exteriorul suprafeţei plantelor joacă un rol important în adaptarea halofitelor la 
salinitatea crescută. Totodată, perii salini şi celulele veziculare de la alte specii de 
halofite, care elimină sărurile într-o vacuolă mare ar juca acelaşi rol. 

Celulele veziculare uriaşe de la Mesembryanthemum crystallinum au un 
volum de până la 2 pl şi, deşi implicarea acestora în adaptarea speciei la salinitate a 
fost demonstrată (Steudle, Liittge şi Zimmermann, 1975; Steudle, Zimmermann şi 
Liittge, 1977), îndepărtarea sării din ţesuturile fotosintetic active nu este încă pe 
deplin lămurită. 

Studiul lui Liittge, Fischer şi Steudle (1978) a relevat unele aspecte foarte 
interesante. în primul rând, celulele veziculare de la M. crystallinum au o funcţie 
evidentă în adaptarea la salinitate; ele tind să devină mai mari, acoperind din ce în 
ce mai mult suprafaţa tulpinilor şi frunzelor, pe măsură ce plantele sunt supuse 
unor tratamente saline (fig. 240a,b). 

în treacăt fie spus, această plantă a mai reţinut atenţia şi din alt motiv: are 
capacitatea de a-şi schimba calea fotosintetică de la C 3 către CAM, realitate 
interpretată de autori tot ca o adaptare la salinitate (Bohnert şi Cushman, 2000). S-a 
observat, însă, că această trecere este independentă de veziculele menţionate, 
deoarece ele nu participă la ritmul diurn al acumulării şi degradării malatului. 

în plus, s-au constatat diferenţe citologice între glandele salifere, perii salini şi 
celulele veziculare; în acestea din urmă nu a fost observată o citoplasmă bogată în 
organite şi membrane, trăsătură caracteristică pentru glandele propriu-zise şi „pedicelul” 
părului de la Atriplex. Celulele veziculare mature de la Mesembryanthemum sunt de fapt 
celule epidermice mărite (umflate), neavând pedicel. Acestea conţin, de fapt, o 
citoplasmă subţire, împinsă în poziţie parietală datorită vacuolei mari, centrale. Nu 
există o barieră apoplastică în pereţii celulari (ca la glande şi la peri veziculari), 
care să prevină comunicarea cu ţesuturile subiacente. 

Se pare că aceste diferenţe citologice între vezicule, pe de o parte şi glande şi 
peri veziculari, pe de altă parte, sunt corelate cu diferenţele fiziologice, în sensul că 
celulele veziculare asigură toleranţa la salinitate într-un mod diferit faţă de celelalte 

structuri secretoare. Aceste observaţii, corelate cu altele, fiziologice, au permis să 
se conchidă că celulele veziculare acţionează ca rezervoare acvifere periferice, 
asigurând protecţia necesară în timpul scurt al stresului hidric, aşa cum sugerase şi 
Haberlandt (1914). S-a mai constatat că veziculele nu acumulează săruri peste 
nivelurile în celulele mezofilului frunzei. Studiul a mai subliniat faptul că 
uniformitatea potenţialelor membranare din celulele veziculare şi cele ale limbului, 
pe de o parte, şi concentraţiile asemănătoare ale CI” , Na + , K + , ar sugera că aceşti 
ioni se află în echilibru electrochimie şi circulă pasiv între cele două tipuri de 
celule. Volumul total al acestor vezicule poate atinge o proporţie destul de ridicată 
(circa 25%) din volumul total al părţilor aeriene ale plantei. Acest compartiment 
celular, care nu este foarte activ din punct de vedere metabolic, dar participă la 
depozitarea apei şi a sării 25 , permite plantei să facă faţă unei concentraţii ridicate de 
săruri. Pierderea apei prin transpiraţie în mediul ambient este redusă de cuticula 
impermeabilă a celulelor veziculare. 



Fig. 240a. Mesembryanthemum crystallinum acoperită de vezicule - plantă 
nesupusă tratamentului salin (după Liittge, Fischer şi Steudle, 1978). 


15 Aşa cum este lesne de înţeles, apa acumulată şi depozitată în aceste vezicule nu este apă pură, 
ci cu săruri dizolvate în ea. 

Observaţiile lui Kramer (1979), vizând ultrastructura şi frecvenţa plastidelor 
din celulele veziculare de Mesembryanthemum , au sugerat că acestea nu sunt foarte 
active din punct de vedere fotosintetic. 

Adams şi colab. (1998) au realizat un studiu extins în ceea ce priveşte 
creşterea şi dezvoltarea la Mesembryanthemum crystallinum. Autorii au constatat 
că celulele epidermice veziculare (CEV) sunt prezente în toate organele plantei, cu 
excepţia rădăcinii, în toate stadiile de dezvoltare, deşi pot rămâne ataşate la 
suprafaţa frunzei sau tulpinii, la plantele tinere, nesupuse stresului salin. 

Aspectul unei celule epidermice veziculare de pe suprafaţa frunzei unei 
plante supuse stresului salin este cel din figura 241a, deşi mărimea şi poziţia ei pot 
să difere în funcţie de stadiul de dezvoltare. 



Fig. 240b. Mesembryanthemum crystallinum acoperit de vezicule - plantă 
supusă tratamentului salin cu NaCl (după Liittge, Fischer şi Steudle, 1978). 

Stresul salin aplicat plantulelor, frunzelor tinere (primare), sau protofile, 
tulpinilor şi frunzelor secundare (târzii sau metafile) conduce la epuizarea celulelor 
epidermice veziculare. 



Fig. 241a. Celulă epidemică veziculară de pe suprafaţa unei frunze 
de Mesembryanthemum crystallinum, supusă stresului salin (după Adam et al., 1998). 

De altfel, în ţesuturile definitive ale organelor supraterane, au fost descrise 
trei tipuri de CEV : 

a. primul tip se găseşte de-a lungul părţilor supraterane ale plantei, având 
formă alungită, datorită suprafeţei limitate pentru dezvoltare (fig. 241b); 

b. al doilea tip, localizat în tegumentul seminţelor (fig. 241c), este format 
din celule rotunjite, fiind cele mai voluminoase, depăşind 20 pl din 
volumul celular total; 

c. al treilea tip, localizat în vârful frunzelor şi sepalelor, sugerează în modul 
cel mai clar ca CEV sunt trichomi modificaţi (fig. 24 ld); acest tip de 
celule este alungit într-o structură care aminteşte de cea a unui trichom, la 
care baza ar putea fi lărgită, însă toate tipurile de CEV manifestă acest 
tip, sub forma unui păr din care provin. 

Celulele epidermice veziculare înmagazinează NaCl; organele supraterane 
supuse stresului salin înmagazinează NaCl în CEV asociate lor. 

Fig. 241b. Celulă epidermică veziculară de pe suprafaţa tulpinii la 
Mesembryanthemum crystallinum (după Adam et al., 1998). 



Fig. 241c. Celulă epidermică veziculară de pe tegumentul seminţelor de Mesembryanthemum 
crystallinum (după Adam et al., 1998). 

Fig. 241d. Celulă epidemică veziculară de Mesembryanthemum crystallinum , sugerând originea ei 
din trichomi (după Adam et al., 1998). 


în studiul sus-citat, mărimea şi volumul ridicate ale CEV au permis cu 
uşurinţă să se determine balanţa ionilor, datorită extragerii facile a soluţiei din 
conţinutul veziculelor (fig. 242). S-a constatat că, deşi frunzele tinere sunt capabile 
să-şi mărească conţinutul de săruri (deci, ionii organici şi anorganici 
corespunzători), după 35 de zile de acţiune a stresului salin a fost evident că toţii 
ionii se acumulează în concentraţii mai scăzute decât în frunzele mature, supuse 
unei perioade egale de stres salin. Această observaţie ar putea fi corelată şi cu alte 
observaţii pe care le-am făcut noi anterior (Grigore, 2008a; 2008b), când am 
afirmat că ţesuturile mai tinere ale unei plante sunt mai sensibile la stresul salin 
decât cele mature. 

Revenind la studiul citat, s-a mai constatat că, la maturitate, celulele 
epidermice veziculare acumulează iniţial ioni anorganici, iar depozitarea sării 
departe de ţesuturile fotosintetice ar putea contribui şi la formarea seminţelor. 

Fig. 242. Celule epidemice veziculare la Mesembryanthemum crystallinum : 
săgeata indică folosirea unei micropipete pentru extragerea soluţiei saline din interiorul veziculei 

(după Adam et al., 1998). 


Orcutt şi Nilsen (2000) apreciau că celulele veziculare de la 
Mesembryanthemum servesc doar ca rezervoare pentru depozitarea sării. 

Walter şi colab. (1989) au demonstrat că, de fapt, concentraţiile apei din 
celulele veziculare, din celulele mezofilului şi din vasele de lemn sunt aproape 
identice. Mai mult, apa din celulele veziculare şi din vasele de lemn este mobilă 
(liberă), în vreme ce cea din mezofil este legată. 

Pandey şi Chadha (1996) au precizat, de asemenea, că celulele veziculare 
sunt celule epidermice mult extinse în volum, servind ca elemente acvifere; de 
aceeaşi părere este şi von Willert şi colab. (1992). După cum am mai afirmat, în 
urma spargerii acestor vezicule apa se evaporă, iar sarea cristalizează sub forma 
stropilor de gheaţă, care a şi sugerat denumirea specifică a acestei plante 
(Schoenherr, 1995; Larkcom şi Phillips, 2001; Munz, Lake şi Faber, 2004; Watson, 
2007). 

Trebuie subliniat cu insistenţă că Mesembryanthemum crystallinum este o 
halofită intens studiată, în raport cu modalităţile de răspuns la stresul salin, devenind 
practic un model folosit pentru identificarea căilor de răspuns la stresul ambiental. 

Astfel, au fost descrise trei tipuri majore de răspuns ale acestei specii expuse 
stresului salin (Tsiantis, Bartholomew şi Smitt, 1996): 

1. Trecerea de la tipul fotosintetic C 3 la CAM ( Crassulacean Acid 
Metabolism ) (Ostrem et al., 1987; Winter şi Gademann, 1991), care este o 
cale fotosintetică mai eficientă în folosirea apei. Această tranziţie implică 
reglarea unor gene care nu codează enzime ale asimilării carbonului în 
calea CAM, cum ar fi fosfoenolpiruvat-carboxilaza, responsabilă de fixarea 
nocturnă a CO 2 . Această specie a fost considerată o halofită facultativă 
(Cushmann, Michalowski şi Bohnert, 1990), care răspunde stresului hidric 
(sub forma uscăciunii sau salinităţii ridicate) prin această trecere de la o 
cale fotosintetică (C 3 ), la alta (CAM), o adaptare fiziologică care 
favorizează conservarea mai eficientă a apei. Se cunoaşte că plantele CAM 
asimilaeză CO 2 extern cu pierderi minime de apă, prin deschiderea 
stomatelor numai noaptea, când pierderea apei prin evaporare este minimă. 

2. Alt mecanism se referă la mărirea sintezei aşa numitelor substanţe 
osmolytes (osmoprotectori, substanţe compatibile osmotic), cum ar fi 
prolina, ononitolul sau pinitolul (Adams et al., 1992), răspuns controlat, de 
semeni, genetic. 

3. Alt răspuns major la Mesembryanthemum, ca şi la alte halofite 
(Niu et al., 1995), se referă la „sechestrarea” vacuolară a sării. Concentraţii 
ridicate de NaCl se acumulează în ţesuturi cu câteva zile înainte ca 
activitatea CAM să fie detectată, aceste concentraţii putând depăşi 
l, 0 kmol m în celulele epidermice veziculare de la suprafaţa organelor 
aeriene. Despre acest mecanism se cunosc mai puţine informaţi decât 
despre celelelate două mecanisme descrise mai sus. Acumularea sodiului în 
vacuole se pare că este mediată de un antiporter (proteină membranară) 
Na + /H + la nivelul tonoplastului. 

Thomas şi Bohnert (1993) sunt de părere că, la specia pusă în discuţie, 
celulele epidermice veziculare constituie un mecanism protector pe termen lung, 
deoarece ele înmagazinează mari cantităţi de NaCl, echilibrând osmotic cantitatea 
de polioli. 

Studiul lui Barkla şi colab. (2002) a subliniat faptul că proteina membranară 
Na'/l 1 de la nivelul tonoplastului este implicată în reţinerea Na + în vacuole, 
mecanism-cheie implicat în toleranţa la salinitate a plantelor. La 
Mesembryanthemum crystallinum, cea mai intensă activitate a schimbului Na + /H + 
a fost detectată la nivelul celulelor epidermice veziculare, în concordanţă cu mari 
acumulări de Na + în ţesuturi la plantele tratate cu NaCl. 

La plantele supuse stresului salin s-a observat că acestea absorb cantităţi 
ridicate de ioni anorganici din mediu (Bloom, 1979 b). Un studiu vizând 
fluctuaţiile zilnice de ioni din celulele de la Mesembryanthemum crystallinum 
(Bloom, 1979a) a demonstrat că celulele epidermice veziculare nu prezintă variaţii 
specifice ale acidului malic, nici ale ionilor anorganici, deşi KC1 şi NaCl se pot 
deplasa rapid în interiorul şi exteriorul celulelor veziculare, printr-un proces pasiv. 
Cu toate acestea, concentraţiile din interiorul acestor celule erau foarte mari, cea de 
CI" fiind de circa 1 M, aproximativ egală cu suma concentraţiilor de K + şi Na + . 

Rygol, Zimmermann şi Balling (1989) au arătat că deplasarea apei în timpul 
acumulării şi degradării malatului, la plantele de Mesembryanthemum supuse 
tratamentului salin are loc cu precădere între celulele mezofilului şi cele veziculare 
de pe epiderma superioară. 

Tratamentele cu lumină albă de intensitate ridicată, aplicate plantelor de 
Mesembryanthemum, au determinat acumularea rapidă a betacianinelor şi 
flavonoidelor, în special în interiorul acestor celule epidermice veziculare, ceea ce 
a determinat pe unii autori (Vogt et al., 1999) să propună aceste celule ca model 
pentru studierea reglării biosintezei compuşilor enumeraţi mai sus. 

Agarie şi colab. (2007) au realizat un studiu referitor la implicaţiile celulelor 
epidermice veziculare în toleranţa la săruri, acumularea acestora şi homeostazia 
ionică, în cazul speciei Mesembryanthemum crystallinum supusă stresului salin. 
Autorii au lucrat cu două tipuri de plante: indivizi sălbateci, normali, care 
prezentau CEV, şi indivizi mutanţi, la care aceste CEV au fost îndepărtate prin 
procedee speciale; ambele tipuri au fost supuse apoi unor analize specifice. 

S-a constatat că suprafaţa organelor vegetative aeriene de la specia sălbatică 
este acoperită de celule epidermice uriaşe (de aproximativ 500 pm diametru); 
aceste celule sunt caracterizate de o vacuolă mare centrală, umplută cu lichid. De 
mai multă vreme s-a sugerat că aceste celule intervin în reglarea sechestrării sării şi 
în relaţiile hidrice, servind ca un rezervor pentru depozitarea apei şi a compuşilor 
anorganici şi organici, cum ar fi: sodiul, clorul, flavonoidele, betacianinele. Aceste 
CEV ar putea să intervină şi în relaţiile hidrice ale celulelor mezofilului, în relaţie 
cu oscilaţiile osmotice ale nivelului de malat din celelele mezofilului, pe timpul 
activităţii CAM. 

Pe durata stresului salin, M. crystallinum acumulează sodiu într-un gradient 
continuu de la rădăcină spre tulpină, cu un maxim al concentraţiei în CEV. în plus, 
aceste celule depozitează apă, în vederea ameliorării condiţiilor de variaţii 
intermitente ale disponibilităţii hidrice. O altă trăsătură importantă a acestor celule 
este că depozitează osmoliţi de tipul alcoolilor zaharaţi; în condiţii de stres salin, 
pinitolul se acumulează în celulele plantei, depăşind concentraţii de 700 mM în 
frunzele de M. crystallinum (Paul şi Cockbum, 1989; Bohnert et al., 1995). 

Rezultatele studiului lui Ariaga şi colab. (2007). au scos în evidenţă 
următoarele aspecte: suculenţa frunzei (calculată ca raport: greutate 

proaspătă/suprafaţă foliară) a fost mai ridicată la tipul sălbatic (cu CEV) decât la 

cel mutant (lipsit de CEV), mai ales după două săptămâni de tratament salin cu 
400 mM NaCl. 

Legat de contribuţia CEV la toleranţa la săruri, s-au mai constatat 
următoarele: în condiţii de stres sever (400 mM sau 800 mM NaCl), indivizii 
sălbateci au absorbit o cantitate mai mare de Na şi CI, comparativ cu varianta 
mutantă; la formele mutante cultivate în soluţie de 400 mM naCl, timp de două 
săptămâni, conţinutul de K + , NO" 3 , P0 4 3 ', a fost mult mai scăzut decât la varianta 
sălbatică. Plantele mutante au acumulat Na şi CI în interiorul frunzelor, în 
concentraţii corespunzătoare celor împărţite între CEV şi ţesuturile foliare 
subiacente, la plantele sălbatice. O observaţie importantă a fost aceea că ţesuturile 
fotosintetic active de la plantele sălbatice au înregistrat o concentraţie ionică mai 
scăzută decât frunzele plantelor mutante (lipiste de CEV), mai ales în condiţiile 
unui stres salin sever. 

Concluziile studiului sus-citat au susţinut rolurile jucate de celulele 
epidermice veziculare în toleranţa la săruri a speciei M. crystallinum : 

- CEV reprezintă un rezervor extern pentru depozitarea apei, 
necesară celulelor mezofilului, metabolic active. 

- Prezenţa acestor celule conferă o suculenţă mai ridicată 
plantei, ceea ce ar putea ameliora efectele stresului ionic şi 
osmotic, reprezentând totodată rezervă de apă pentru a 
îmbunătăţi capacitatea reproductivă a plantei, în condiţii de 
stres. 

- Un alt rol important jucat de aceste celule este legat de 
intervenţia lor în reglarea osmotică şi sechestrarea sării; 
celulele acumulează osmoliţi, incluzînd ioni de Na, CI şi 
polioli (cum ar fi D-ononitol şi D-pinitol), precum şi 
aminoacizi (prolină). 

- CEV intervin în homeostazia ionică a celulelor mezofilului. 

- Analiza comparativă a celor două tipuri de plante (cu şi fără 
celule epodermice veziculare) a stabilit în mod clar faptul că la 
plantele cu CEV, acestea contribuie la acumularea sării şi la 
toleranţa la salinitate. 

Aceste exemple enumerate până acum, referitoare la diferite aspecte ale 
biologiei speciei Mesembryanthemum crystallinum au rolul de a sublinia 
importanţa uriaşă a acestor celule epidermice veziculare în desfăşurarea unor 
procese fiziologice vitale în evoluţia şi viaţa plantei. 

Acesta este un argument în plus pentru a nu privi aceste celule numai ca pe o 
structură de tip special, ci ca una, care deşi simplă ca şi configuraţie, reprezintă 
suportul ideal pentru desfăşurarea unor fenomene mult mai complexe şi complicate 
decât putem noi surprinde în rândurile de faţă. 

3.9. STRUCTURI SECRETOARE DE SĂRURI LA SPECII 
DIN FAMILIA CONVOLVULACEAE 


Mult mai puţin cunoscute şi studiate decât cele tratate până acum sunt 
formaţiunile secretoare de săruri întâlnite şi la Cressa eretica (familia 
Convolvulaceae) (fig. 243), o specie ce ocupă habitate saline (Godman şi Salvin, 
1881-1882; Nyman şi Roth, 1886; Lara, 1889), maritime (Sibthoip, Edward, 1806; 
Welwitsch, 1898) şi alcaline (Linn, 1909). 

Chermezon (1910) caracteriza această specie ca fiind una ce ocupă habitate 
saline diverse şi chiar regiuni deşertice. El îl citează pe Volkens (1887), care a 
semnalat secreţia sărurilor higroscopice realizate de peri glandulari. 

Prezenţa unor structuri secretoare de sărurila Convolvulaceae a fost 
semnalată încă de Paulsen (1912), care afirma că specia Cressa eretica este una din 
puţinile din familia Convolvulaceae care are frunzele cenuşii acoperite de săruri. 

Interesant este că Warming (1909) tratează perii glandulari de la Cressa în 
cadrul organelor supraterane care absorb apă; asta şi datorită faptului că aceste 
structuri sunt apropiate de glandele salifere propriu-zise. Acestea ar excreta soluţii 
de săruri higroscopice, care se solidifică în timpul zilei, conferind plantei o culoare 
albicioasă sau cenuşie; noaptea, sărurile se dizolvă, datorită creşterii umidităţii 
atmosferice, şi astfel părţile aeriene devin verzi, acoperite cu picături de soluţie. 

Unii autori nu fac nici un fel de distincţie, referindu-se la glande salifere 
(Wickens, 2004) care ajută plantele aparţinând acestei specii să-şi micşoreze 
conţinutul de săruri din corpul lor (Chaudhri, Hussain şi Shah, 1966). 

Cu toate acestea, informaţiile privind structura glandei de la Cressa eretica 
sunt foarte puţine. Batanouny (2001) a pus în evidenţă această structură, dar cu o 
anumită inconsecvenţă terminologică, care persistă uneori, după cum am mai 
afirmat, atunci când se vorbeşte despre o formaţiune secretoare; astfel, intr-un loc 
se vorbeşte de „glande salifere multicelulare” la Cressa, iar în alt loc, despre 
„trichomi glandulari” la aceeaşi specie (fig. 244). 

Oricum, părerea noastră este că această structură trebuie privită ca pe o 
glandă tipică, formată dintr-o celulă bazală, una-pedicel şi un complex pluricelular 
propriu-zis. Probabil că ar putea fi inclusă în primul tip structural, despre care am 
vorbit la începutul lucrării, alături de glandele de la Tamarix, Frankenia, Limonium 
şi speciile de mangrove. 

Sen şi Kasera (2001) au precizat că frunzele şi tulpina acestei specii rămân 
acoperite cu peri, dând plantei un aspect cenuşiu; eficacitatea lor în reducerea 
pierderii de apă este totuşi scăzută, dar sunt capabili să protejeze suprafaţa frunzei 
împotriva prafului. 

Este interesant că, în Israel şi Sinai, sarea excretată de glandele frunzelor şi 
tulpinilor de Cressa eretica şi alte specii este extrasă prin înmuierea tulpinilor 
foliate în apă care, prin evaporare, eliberează sarea. 

Fig. 243. Cressa eretica'. 1 - extremitatea unei ramificaţii florifere; 2 - frunză; 3 - bractee sepaloidă; 
4-8 - sepale; 9 - corolă etalată şi androceu; 10 - pistil; 1 1 - ovar, în secţiune longitudinală; 12 - fruct 
îmbrăcat parţial de caliciu; 13 - capsulă dehiscentă; 14 - capsulă în secţiune longitudinală, arătând 
cele trei ovule avortate; 15-16 - sămânţă: văzută ventral şi în secţiune sagitală) (după Morat, 2001). 

Fig. 244. Păr glandular de Cressa eretica : B - celulă bazală; Cu - cuticulă; 
E - celulă epidermică; H - celulă apicală; M - mitocondrie; N - nucleu; 

P - plastide; S - celulă „pedicel”; 

V - vacuolă) (după Batanouny, 2001). 


O altă specie din familia Convolvulaceae care posedă glande saline, este 
Ipomoea pes-caprae (fig. 245), care populează plajele maritime (Hanum şi van der 
Maesen, 1997; Gargiullo, Magnuson şi Kimball, 2008), fiind o specie salt- 
tolerantă, rezistentă şi la uscăciune (Tomascik, 1997; Burrell, Marinelli, Harper- 
Lore, 2006), seminţele sale fiind rezistente la apa sărată (McMuellen, 1999). 

Informaţiile referitoare la structura glandelor saline sunt foarte puţine. 
Warming (1897) a descris anatomia acestei specii, oferind o schemă a acestor 
glande (fig. 246), numite „peri glandulari sau hidatode”. 



235 


Structuri secretoare de săruri la halofite 




Fig. 246. Glande salifere (gl.), de Ipomoea pes-caprae : sus, secţiune transversală; 
jos, secţiune superficială) (după Warming, 1897). 




236 


Marius-Nicuşor Grigore, Constantin Toma 


3.10. STRUCTURI SECRETOARE DE SĂRURI LA LAVATERA ARBOREA 

(FAMILIA MALVACEAE) 

Poate că printre cele mai puţin studiate structuri secretoare de săruri de la 
halofite se numără cele de la Lavatera arborea (fig. 247). Această specie ocupă 
habitate litorale maritime (Desfontaines, 1798-1799?), stânci maritime (Mackay, 
1836; Smith, 1836; Moris, 1837; Bentham, 1865; Trow, 1911). 

De fapt, putem afirma, pe baza literaturii consultate, că această specie este 
cea mai „discretă” în studiile de toleranţă la salinitate. Mai mult decât atât, chiar şi 
apartenenţa ei la grupul halofitelor poate fi pusă în discuţie, deşi este inclusă totuşi 
în lista lui Aronson (1987). Cu toate acestea, este fără îndoială că planta, prin 
habitatul ei, este expusă, într-un fel sau altul, unei salinităţi marine, fie la nivelul 
părţilor subterane, fie supraterane, prin efectul de salt spray. 

Mecanismul toleranţei la salinitate a acestei specii a fost şi rămâne încă 
obscur; studiile au plecat de la constatarea că, în anumite experimente, frunzele 
erau acoperite cu cristale de săruri atunci când plantele erau cultivate în soluţii 
saline. Această observaţie a deschis, practic, întrebarea dacă nu cumva la baza 
acestei secreţii hialine stau tocmai glande salifere, despre care se ştie foarte bine că 
intervin în reglarea concentraţiei de săruri. 

Studiul lui Bamidele şi Malloch (2006) a scos în evidenţă că această specie 
are peri glandulari şi non-glandulari la nivelul epidermei foliare, dar şi glande 
salifere pluricelulare. Glanda este formată dintr-o celulă bazală mare, două celule 
intermediare (mijlocii) şi cinci celule apicale (terminale) (fig. 248a,b); acestea din 
urmă sunt acoperite de o cuticulă cupuliformă, care circumscrie un spaţiu 
subcuticular (fig. 248b). Celula bazală prezintă o vacuolă mare, centrală, 
înconjurată de o citoplasmă densă în care se observă un reticul endoplasmic fin şi 
câteva vezicule. Celula bazală este conectată cu celulele intermediare prin 
plasmodesme. 

Celula bazală este asemănătoare cu cea descrisă la glandele altor specii de 
halofite, cum ar fi Avicennia şi Statice, şi pare să fie analogă cu celulele colectoare 
de la aceste glande. Acest fapt este sugerat de prezenţa vacuolelor şi de 
plasmodesmele care le conectează cu celulele secretoare de deasupra lor. 
Plasmodesmele pot facilita transportul rapid al compuşilor bogaţi în energie de la 
celula bazală la celulele secretoare, cărora le lipsesc cloroplastele bine dezvoltate. 
Veziculele exocitice şi reticulul endoplasmic din celula bazală ar putea fi implicate 
în transportul ionilor (fig. 249a). 

Organizarea structurală a celor două celule intermediare diferă de cea a 
celulei bazale; cele dintâi sunt lipsite de vacuolă centrală şi au citoplasmă densă. O 
trăsătură importantă a citoplasmei acestor celule intermediare este prezenţa unui 
sistem intern de membrane duble, mărginite de numeroase mitocondrii (fig. 249b). 




238 


Marius-Nicuşor Grigore, Constantin Toma 


Acest labirint membranar reprezintă, de fapt, invaginaţii ale plasmalemei la 
ambele feţe ale peretelui comun dintre două celule (fig. 249c). Există conexiuni 
simplastice între cele două celule, prin intermediul plasmodesmelor. Autorii 
studiului citat se referă la aceste celule intermediare ca la celule secretoare propriu-zise. 
Acestea prezintă o citoplasmă densă, vacuole mici, invaginaţii ale plasmalemei şi 
mitocondrii numeroase. Se pare că structura celulelor secretoare de la Lavatera este 
foarte asemănătoare cu cea a celulelor bazale de la Spartina, Cynodon şi Dactylis. 
Invaginaţiile intense ale plasmalemei celulelor secretoare este considerată o 
particularitate a celulelor glandulare active şi joacă un rol important în procesele 
transportoare. Această mărire a plasmalemei înseamnă, de fapt, o mărire a 
raportului suprafaţă/volum, ceea ce permite celulelor să manifeste o mai mare 
eficienţă în absorbţia sărurilor în exces de la nivelul frunzelor. Configuraţia acestor 
invaginaţii în glandele de Lavatera şi mecanismul de transport rămân neclare. Se 
presupune că ionii sunt „încărcaţi” în lumenul acestor invaginaţii ale celulelor 
secretoare inferioare, fiind „descărcaţi” în celula secretoare superioară. 
Numeroasele mitocondrii asociate invaginaţiilor plasmalemei sunt implicate în 
asigurarea energiei pentru pompele ionice, în celulele secretoare. 

Au fost observate, de asemenea, şi depozite de material electronodens în 
spaţiul extracitoplasmic, de ambele părţi ale peretelui celular care separă celulele 
secretoare, sau printre porţiunile dilatate ale invaginaţiilor plasmalemei. La acest 
nivel există puţine plastide, localizate mai ales în apropierea mitocondriilor. O altă 
trăsătură importantă a glandei este pătrunderea cuticulei îm ambele părţi ale 
peretelui comun dintre cele două celule secretoare (fig. 249d). 

Funcţia principală a celulelor terminale pare să fie cea de depozitare a ionilor, 
fapt sugerat prin prezenţa numărului ridicat de vacuole (fig. 248b). Ionii sunt 
depozitaţi iniţial în spaţiul sub-cuticular înainte de a fi excretaţi din glandă. 

Studiul lui Bamidele (2007), referitor la localizarea citochimică a sodiului şi 
H+ATP-azei în celulele glandei de Lavatera arborea susţine ipoteza că aceste 
structuri secretoare sunt implicate în reglarea ionică la această specie halofilă. S-a 
demonstrat că excreţia glandei este foarte selectivă pentru ionii de sodiu şi clor, 
deşi pot fi excretate şi mici cantităţi de ioni de magneziu şi calciu. 

Fără a mai intra în alte detalii referitoare la acest studiu, trebuie spus că pe 
baza rezultatelor sale, a fost trasă concluzia că Lavatera arborea este o halofită 
moderată, care-şi reglează conţinutul ionic prin intermediul glandelor salifere 
prezente pe suprafaţa frunzelor. 

Fig. 248a. Glandă saliferă de Lavatera arborea : bc - celule bazale 
(după Bamidele şi Malloch, 2006). 

Fig. 249a. Glandă saliferă de Lcivatera arborea : v - vacuolă; săgeata neagră indică veziculele 
ecxocitice, iar triunghiul negru, plasmodesmele 
(după Bamidele şi Malloch, 2006). 



Fig. 249b. Glandă saliferă, de Lavatera arborea - celulă secretoare superioară: 
m - mitocondrie; p - invaginaţii ale plasmalemei 
(după Bamidele şi Malloch, 2006). 

Fig. 249c. Glandă saliferă de Lavatera arborea : Îs - celulă secretoare inferioară; us - celulă 
secretoare superioară; săgeata neagră indică depozitele de material electronodens 
(după Bamidele şi Malloch, 2006). 



Fig. 249d. Glandă saliferă de Lavatera arborea - celulă secretoare: 
steluţa indică pătrunderea stratului cuticular în peretele comun dintre cele două celule secretoare 

(după Bamidele şi Malloch, 2006). 




4 

ORIGINEA ŞI EVOLUŢIA STRUCTURILOR 
SECRETOARE DE SĂRURI 


Este aparent simplu să discutăm despre orice adaptare a halofitelor, strict din 
punct de vedere histo-anatomic; spuneam că, din punct de vedere didactic, putem 
discuta schematic, punctual şi „tradiţional” despre adaptările oricărui grup ecologic 
de plante, mai curând intr-un mod convenţional decât într-unul care să corespundă 
cel mai adecvat realităţii obiective. 

Fireşte, nu trebuie să admitem lucrurile ca fiind atât de simple sau simpliste; 
dacă este să forţăm mult lucrurile, putem să afirmăm chiar că nu putem şti sigur 
dacă aceste structuri histo-anatomice sunt realmente adaptări sau strategii, în 
accepţiunea pe care am oferit-o la începutul lucrării. 

Premiza de la care pornim în proiectarea acestui capitol este următoarea: 
orice structură anatomică are o funcţie, un sens, unele structuri fiind însă mai dificil 
de descifrat decât altele. Mai multe funcţii pot fi circumscrise unei strategii 
evolutive, deci atât structura, cât şi funcţia sunt produse ale evoluţiei, ale istoriei 
plantei, privită la nivel de grup, familie, gen sau specie. 

Trebuie spus de la bun început că este foarte dificil să răspundem la 
întrebarea: când şi cum au apărut, în filogeneză, structurile secretoare de săruri la 
halofite? La întrebarea: de ce, s-ar părea că putem avea la îndemână un prim 
răspuns: aceste structuri au apărut pentru că planta, într-un anumit moment critic al 
evoluţiei, avea nevoie de ele, spre a supravieţui într-un mediu hipersalin, ca să nu fi 
eliminate de alte specii concurente, sau pentru a elimina halofitele, la rândul lor pe 
altele. Este posibil ca ele să fi apărut, în egală măsură, pentru a asigura stabilitatea 
speciei într-o nişă ecologică ce tindea să devină salină cu timpul. 

După cum se ştie, halofitele ocupă habitate variate, de la cele marine, la 
mlaştini sărate (inclusiv tropicale, respectiv mangrovele), până la deşerturi aride şi 
sărate (Flowers, Flajibagheri şi Clipson, 1986). In cele mai multe din acestea, 
originea sării poate să fie legată de salinitatea unui ocean, existent sau dispărut. 
După cum se ştie, oceanele ocupă actualmente 71% din suprafaţa Pământului, 
conţinând 97% din volumul total de apă, care este, după cum se ştie, apă sărată. 
Concentraţia acestei ape sărate este de aproximativ 35 grame/litru, concentraţie 
măsurată de obicei ţinând cont de cantitatea de cloruri dizolvate în ea. Fireşte, 
există variaţii largi ale acestei concentraţii însă, teoretic, cea a clorurilor este relativ 
constantă, indiferent de concentraţiilor celorlalte săruri dizolvate; în habitatele 
saline, ionii predominanţi în soluţia solului sunt cei de clor şi de sodiu, respectiv 
cei care domină şi în concentraţia apei oceanelor. 

în mod surprinzător, apa dulce disponibilă reprezintă mai puţin de 1% din 
totalul de pe Terra, apă aparţinând lacurilor şi râurilor. în acest context, pare greu 



244 


Marius-Nicuşor Grigore, Constantin Toma 


de înţeles cum majoritatea plantelor terestre sunt sensibile la conţinutul mai ridicat 
de săruri. 

Aceste precizări sunt importante, deoarece se poate pune problema unei 
origini (adaptări) primare sau secundare a halofitelor la mediile sărate. 

Cu toate acestea, se pare că, cel mai probabil, angiospermele halofitele 
terestre au dobândit toleranţa la săruri în mod secundar (fig. 250) (după Rozema, 
1996). Halofitele terestre au pierdut adaptările primare ale bacteriilor, algelor şi 
fiingilor din mediul marin, cum ar fi necesitatea salinităţii marine, necesară pentru 
asigurarea activităţii enzimatice şi menţinerrea integrităţii membranare. 

Adaptarea plantelor superioare la mediile terestre saline este privită, în 
general, ca un exemplu de evoluţie secundară. Se presupune că plantele terestre au 
evoluat din algele marine (Toma, 2002), trecând prin „veriga” celor de apă dulce. 
Se pare că plantele terestre timpurii au apărut în habitate umede, ne-saline. 
„Achiziţia” ulterioară a unor structuri precum cuticula, stomatele, dar şi a unei 
diversităţi de structuri epidermice (peri, înrularea frunzei, stomate, localizate mai 
ales la nivelul epidermei inferioare) la nivelul organelor aeriene ale 
angiospermelor, gimnospermelor şi, parţial al pteridofitelor şi briofitelor, a avut o 
importanţă deosebită în viaţa plantelor. De fapt, colonizarea uscatului a însemnat, 
printre altele: reducerea dependenţei faţă de apă, legat de reproducere, protecţie 
împotriva deshidratării, dezvoltarea unor celule specializate pentru absorbţia apei 
cu săruri minerale, suport mecanic şi sisteme de fixare în substrat (Willis şi 
Mcelwain, 2002). 

Practic, putem spune că principalul pericol pentru plantele nou-adaptate la 
viaţa terestră era deshidratarea, risc care urmăreşte toate categoriile ecologice de 
plante, dar, putem spune, mai ales halofitele. Se ştie că halofitele sunt considerate 
un caz particular de xerofite, deoarece sunt ameninţate, ca şi xerofitele propriu-zise 26 , 
de seceta fiziologică, care intervine, printre altele, atunci când conţinutul de săruri 
solubile în soluţia solului este ridicat. 

Afirmaţia din paragraful de mai sus este utilă, pentru că ne poate ajuta să 
explicăm mecanismul necesităţii apariţiei unor structuri reglatoare ale conţinutului 
de săruri, cum sunt glandele salifere (în sens larg). 

In lucrarea de faţă am analizat formaţiunile secretoare de săruri la specii din 
familiile: Plumbaginaceae, Tamaricaceae, Frankeniaceae, Primulaceae, Poaceae, 
Chenopodiaceae, Aizoaceae, Convolvulaceae şi Malvaceae. 

26 Folosim aici împărţirea „didactică” în grupe ecologice de plante; realitatea pe care o unnăm 
noi, însă, este cea fundamentată de Schimper (1903) şi, mai ales, de Warming (1909), având la bază 
conceptul de secetă fiziologică', conform ultimului autor menţionat, există mai multe clase ecologice 
cu caracter xerofitic, cum ar fi: oxilofitele, psichrofitele, halofitele, litofitele, psamofitele, 
chersofitele, eremofitele, psilofitele, formaţiunile sclerofile şi cele de conifere, împărţite în funcţie de 
caracterul solului/climatului care poate/pot fi uscate fizic sau fiziologic. Deci, în lumina acestor 
precizări, nu există, propriu-zis, un grup al xerofitelor (!), ci acest concept este, mai degrabă, unul 
generic. 

Fig. 250. Liniile evoluţiei halofitelor angiosperme din alge marine, via alge de apă dulce 

(după Rozema, 1996). 


Toate aceste familii, care cuprind specii ce posedă şi structuri secretoare, 
sunt legate strâns de mediile saline. Familia Plumbaginaceae are specii care sunt 
răspândite în special în habitatele uscate şi saline, mai ales din regiunile 
mediteraneene şi irano-turanice (Takhtajan, 2009), sau cele din Asia Centrală şi 
regiunea mediteraneeană (Datta, 1988). Florence (2004) afirma că speciile acestei 
familii sunt bine reprezentare mai ales în regiunile aride şi/sau saline, iar 
Mabberley (2008) corela prezenţa speciilor din această familie cu habitatele 
maritime şi cele saline, de interior. 

Familia Frankeniaceae este tot o familie prin excelenţă halofitică, având o 
distribuţie a speciilor în regiunile călduroase, uscate, maritime, în America, Africa, 
Eurasia, Australia, regiunea mediteraneeană şi vestul Asiei (Takhtajan, 2009). 
Gaskin şi colab. (2004) afirmau că această familie conţine aproximativ 70-80 de 
specii răspândite în regiunile temperate şi subtropicale, pe solurile saline sau 
gipsifere. Kubitzki (2003) caracteriza această familie ca fiind una ce cuprinde 
specii ierboase, arbuşti şi subarbuşti halofili; o caracteristică importantă a familiei 
este prezenţa glandelor saline, a căror secreţie se depune la suprafaţa organelor 
aeriene sub forma unor cruste de sare. 

Familia Tamaricaceae conţine aproximativ 80 de specii, răspândite în 
regiunile temperate şi subtropicale ale Africii şi Eurasiei, în habitate saline sau 
uscate ale deşerturilor, stepelor, ţărmurilor maritime. 

Familia Primulaceae nu este prin excelenţă halofilă, dar are cel puţin doi 
reprezentaţi care au glande salifere: Glaux şi Samolus. 

Familia Poaceae reprezintă o unitate taxonomică foarte mare, eterogenă, ai 
căror reprezentanţi, cum vom vedea, au şi alte mecanisme de reglare a conţinutului 
de săruri, în afară de glande. 

Familia Chenopodiaceae este, după părerea noastră, cea mai reprezentativă şi 
interesantă familie halofitică; evoluţia ei pare să fie cel mai clar legată de mediile 
saline şi aride (Clapham, Tutin şi Moore, 1990; Eggli, 2002; Clarke şi Lee). 

Celelalte familii cu specii ce posedă formaţiuni secretroare de săruri 
(Aizoaceae, Convolvulaceae, Malvaceae) nu par să fie foarte strict legate de 
salinitate, poate doar cu excepţia celei dintâi, care are multe specii ce vegetează în 
deşerturi şi în regiunile sărate ale acestora. 

Aşa cum s-a putut înţelege din rândurile de până acum, structurile secretoare 
de săruri sunt dispozitive mai mult sau mai puţin specializate în eliminarea 
excesului de săruri la halofite. 

Din punct de vedere evolutiv, se pare că au fost selectate mai multe linii 
( profiluri ) histo-anatomice distincte, dacă ne referim la configuraţia generală a 
glandelor: 

1. linia structurilor glandulare pluricelulare, întâlnite la speciile 
aparţinând familiilor Plumbaginaceae, Tamaricaceae, Frankeniaceae, 
Avicenniaceae, Primulaceae, Convolvulaceae ( Cressa eretica şi Ipomoea 
pes-caprae) şi Malvaceae ( Lavatera arborea ); despre caracteristicile 
structurale şi ultrastructurale ale acestor glande am vorbit în partea 
introductivă a lucrării; 

2. linia structurilor unicelulare ( Porteresia coarctata ) şi bi-celulare, de 
la restul reprezentanţilor din familia Poaceae; 

3. linia perilor veziculari (acumulatori, saliferi, secretari) de la 
Chenopodiaceae; 

4. linia celulelor epidermice veziculare de la specii din familia 
A izoaceae ( Mesem bryan them um). 

O astfel de grupare a structurilor secretoare ne-ar putea ajuta să înţelegem 
cum şi când plantele „au apelat” la acestea pentru a putea face faţă unui conţinut 
ridicat de săruri în mediul lor de viaţă. 

Probabil că adaptarea histo-anatomică a halofitelor la salinitate s-a realizat, în 
decursul timpului, într-o manieră integrată, succesivă, ierarhică şi topografică, la 
nivelul organelor vegetative axiale şi laterale. Asta înseamnă că plantele au dispus 
şi dispun concomitent (pe lângă mecanismele histo-anatomice) de mai multe 
mecanisme reglatoare ale conţinutului de săruri, cum ar fi cele metabolice, 
fiziologice, genetice, moleculare. Nu putem şti cu siguranţă când şi cum au apărut 

acestea din urmă; este foarte posibil, însă, ca unele din ele să fi apărut pe fondul şi 
pe suportul unor structuri anatomice deja existente. Exemplul cel mai elocvent şi 
relevant este fotosinteza de tip C 4 , a le cărei procese metabolice nu se pot desfăşura 
decât în cadrul unui sistem fizic ( anatomic ) bifazic, care implică două straturi 
clorenchimatice distincte; este vorba de aşa numită structură Kranz anatomy, 
despre care am amintit într-o lucrare anterioară (Grigore, 2008a). 

Structurile secretoare de săruri la halofite le putem considera, în contextul 
celor prezentate mai sus, nişte structuri anatomice periferice, posibil suplimentare 
şi substitutive în evoluţia halofitelor. 

O mai veche observaţie de-a noastră, confirmată şi de opiniile altor autori, 
par să certifice ideea că halofitele pot prezenta doar o singură strategie majoră, 
adaptativ-ecologică; ne refeream cu precădere la suculenţă, mecanism trecut în 
revistă de noi şi la raportul cu structurile secretoare de săruri (Grigore, 2008a). 

O simplă constatare ne-a determinat să credem că halofitele care prezintă 
suculenţă nu posedă glande salifere, şi invers; fireşte, este doar o constatare bazată 
pe observaţii histoanatomice, personale şi raportate şi la cele ale altor autori. 

Practic, halofitele trebuie să rezolve următoarea dilemă: pe de o parte trebuie 
să asigure în ţesuturi o presiune osmotică suficient de ridicată pentru a permite 
absorbţia soluţiei solului, iar pe de altă parte trebuie să menţină, totuşi, un nivel al 
concentraţiilor interne de săruri sub limita toxicităţii acestora. 

Aceasta pare să fie ambivalenţa suculenţei: mecanism de diluţie a sărurilor 
toxice concentrate (Na şi CI), dar şi o diluţie a unor săruri care intervin în toleranţa 
la salinitate (Ca ş K). 

Suculenţă se întâlneşte cu precădere la xerohalofite (deşertice sau stepice), fie 
la higro-halofite, cum ar fi Salicornia sau Suaeda. în ambele situaţii, halofitele care 
manifestă suculenţă nu posedă glande salifere. 

Practic, există numeroase mecanisme care reglează pătrunderea şi conţinutul 
sărurilor în corpul plantei. Evident, primele dintre acestea (pe linie ierarhic- 
topografica) sunt localizate la nivelul rădăcinii, organ cheie în viaţa plantei, 
deoarece la interfaţa rădăcină-rizosferă au loc foarte multe procese fiziologice. La 
acest nivel pot exista anumite bariere care pot limita pătrunderea sării în corpul 
plantei: endoderma şi/sau exoderma, probabil fenomenul de policambie (Grigore, 
2008a, b). în unele situaţii, sarea poate fi eliminată şi la nivelul rădăcinii, cum ar fi 
la speciile de mangrove, care mai au şi alte mecanisme reglatoare la acest nivel. 

Tulpina pare să fie un organ puţin specializat în toleranţa la săruri; în afară de 
policambie, mai ales la nivelurile sale bazale 27 şi suculenţă, tulpinile pot fi 
prevăzute uneori şi cu glande salifere. 

Frunza este organul la care formaţiunile secretoare de săruri au căpătat 
plasticitatea şi dezvoltarea celei mai spectaculoase. 


27 Asta, într-adevăr, dacă policambia are această valoare adaptativ-ecologică, pe care am discutat-o 
în alte lucrări (Grigore, 2008a, b). 

în acest sens putem afirma că halofitele care posedă structuri secretoare de 
săruri sunt cele care nu au reuşit , prin excelenţă, să-şi asigure, prin alte mecanisme, 
topografic-anatomic inferioare, toleranţa la săruri reclamată de conţinutul ridicat de 
săruri din mediu. 

Referindu-ne strict la frunză (limb foliar), putem afirma că, în absenţa 
suculenţei (ţesut acvifer foarte dezvoltat, format din celule mari, dispuse în mai 
multe straturi), plantele vor fi fost nevoite să rezolve o concentraţie ridicată de 
săruri din ţesuturile lor prin eliminarea la exterior. Suculenţa ar fi, din acest punct 
de vedere, tot o barieră, un mediu de dispersie, care permite acumularea şi diluţia 
temporară a sării, ceea ce pare să nu mai impună secreţia lor la exterior. 

Am gândit aceste aspecte pe chei dichotomice; prezenţa unui mecanism 
anatomic ar implica absenţa celuilalt, şi invers. 

Dintre speciile discutate în lucrarea de faţă, majoritatea nu prezintă limb 
suculent, decât poate cu excepţia speciilor de mangrove, care reprezintă, cum vom 
vedea în continuare, un caz particular de halofitism. 

Cât priveşte modul de apariţie a acestor structuri secretoare, într-un anumit 
moment 28 din evoluţia lor, nu putem decât să emitem unele ipoteze. 

Astfel, este foarte probabil ca glandele (în sens larg), să fi provenit din: 

1. Celule epidermice obişnuite, în urma unui semnal, probabil 
mediat hormonal, pe calea unui răspuns la un factor stresant: salinitate 
şi/sau ariditate excesivă. Studiile de ontogeneză a acestor structuri 
secretoare, pe care le-am menţionat şi noi pe parcursul lucrării, pot susţine 
această ipoteză. Celulele epidermice ar fi putut suferi ulterior diviziuni 
succesive, care să fi condus la edificarea structurilor secretoare de săruri, 
aşa cum le cunoaştem astăzi. Funcţia secretoare ar fi putut fi dobândită prin 
intensificarea activităţilor metabolice, pe seama dezvoltării aparatului 
vacuolar, a mitocondriilor şi a nucleului. Odată funcţia secretorie 
dobândită, aceasta ar fi fost menţinută, deoarece o lege generală a evoluţiei 
precizează că, o achiziţie odata făcută de un organism, nu mai poate fi 
pierdută; evoluţia este un fenomen complex, ireversibil. Este probabil ca şi 
plantele de coastă, supuse prin părţile lor aeriene impulverizaţiilor saline, 
să fi oferit un răspuns de acest gen mult mai rapid decât halofitele de 
interior, deoarece acţinuea agentului stresant (declanşator) ar fi fost mai 
rapidă şi mai directă. 

2. Celule stomatice, care reprezentau deja celule epidermice 
(topografic vorbind) mai evoluate şi mai specializate decât restul celulelor 
de la nivelul epidermei. Cel puţin, ar fi putut suplini sau însoţi secreţia 
sărurilor, datorită configuraţiei caracteristice: în primul rând ostiola, care 
este orificiul ce asigură contactul cu atmosfera exterioară, dar şi camerele 


2S Este lesne de înţeles că moment, la scară geologică înseamnă, de fapt, mult mai mult decât ne 
putem imagina noi; evoluţia este un proces de durată. 

sub- şi suprastomatice, care ar fi putut asigura, temporar, depozitarea sării. 
Aceasta este o ipoteză interesantă, iar posibilitatea excreţiei sării prin 
stomate nu este pe deplin exclusă (de Chalain şi Berjak, 1979). 

3. Peri (trichomi), localizaţi la nivelul epidermei, care ar fi putut să 
aibă iniţial o funcţie protectoare, mai ales împotriva razelor solare. Acesta 
ar fi cazul celei de-a doua linii evolutive propuse de noi în cazul 
structurilor secretoare de la poacee. Pare o ipoteză plauzibilă dacă ne 
gândim la glandele, numite uneori microperi secretori, care au, aşa cum 
am văzut, o structură uni-, dar, cel mai adesea, bicelulară. Amintim aici, ca 
un argument, dificultatea, şi în zilele noastre, de a distinge, la poacee, între 
aceste tipuri de structuri secretoare şi celelalte tipuri de trichomi. Asta se 
datorează faptului că structurile sunt foarte asemănătoare, diferenţa fiind 
vizibilă abia când planta este supusă unor tratamente saline, moment în 
care glandele devin active şi secretă săruri (Liphschitz şi Waisel, 1974). O 
asemenea observaţie este foarte captivantă, deoarece avem motive să 
credem că aşa s-ar fi putut petrece şi în decursul evoluţiei: pe măsură ce 
salinitatea mediului a crescut, perii (tectori) au căpătat o funcţie secretorie, 
asigurând eliminarea excesului se săruri la exterior. Pare să fie vorba mai 
degrabă de o funcţie secretorie difuză în cadrul acestui grup, nici glandele 
saline de la poacee nepărând foarte complicate din punct de vedere 
structural. Asta poate avea legătură şi cu faptul că poaceele dispun şi de 
alte mecanisme reglatoare ale conţinutului de săruri; pare că un grup de 
plante, cu cât are mai multe mecanisme compensatoare ale reglării 
conţinutului de săruri (în special fiziologice, metabolice), cu atât cele 
anatomice sunt mai slab exprimate. In plus, s-a demonstrat că, de regulă, 
secreţia este cu atât mai intensă, cu cât concentraţia în săruri a mediului 
este mai ridicată. Unele poacee halofite, posesoare de astfel de peri 
secretori, revenite cândva la mediul glicofitic, au încetat să mai secrete 
săruri în lipsa substratului salin care să inducă şi să susţină secreţia. 

Marea majoritate a poaceelor nu sunt suculente, ca să rămânem în spiritul 
observaţiilor de mai sus. 

De altfel, trebuie reţinută următoarea idee: este firesc ca producţiile 
epidermice (pentru că structurile secretoare de săruri asta reprezintă, în definitiv) să 
provină, atât în ontogeneză, cât şi în filogeneză, din celule epidermice obişnuite. 

Interesant este şi cazul perilor veziculari de la speciile din familia 
Chenopodiaceae. Ei sunt formaţi dintr-o celulă bazală, un pedicel (stalk cell) şi o 
celulă terminală mare, globuloasă ( bladder ), care-şi datorează volumul exagerat 
acumulării masive de săruri în vacuola mare, centrală, a acesteia din urmă. 

După cum am discutat, „taxonomia” (terminologia) acestor structuri este 
discutabilă şi inconsecventă. Este posibil ca, iniţial, funcţia acestor peri veziculari 
să fi fost pur acviferă, realitate impusă de condiţiile paleoclimatice (unele din ele 
menţinute şi astăzi: salinitate, uscăciune). Cu timpul, însă, datorită fenomenului de 

salinizare consecutiv aridizării, aceşti peri ar fi început să acumuleze inevitabil şi 
săruri, absorbite de sistemul radicular şi conduse în întregul corp al plantei. 
Sărurile, neputând fi diluate de alt sistem dispersiv (în absenţa suculenţei din 
mezofil), ar fi preluat ei această funcţie, ca un ultim strat periferic al frunzei, deci 
ca o ultimă cale de mediere a stresului salin. Sărurile s-au acumulat în celule 
veziculare (bladders) care, prin colapsare, au eliberat sărurile la suprafaţa organelor 
vegetative aeriene, îndepărtând astfel excesul de săruri. Depozitul de sare de la 
suprafaţa frunzei şi funcţia sa higroscopică sunt discutabile deşi, în condiţii de 
uscăciune atmosferică, absorbţia vaporilor de apă din aer ar fi putut constitui un 
avantaj pentru plantă. 

Un asemenea fenomen, de secreţie şi îndepărtare ulterioară a sărurilor de 
către glande la nivelul organelor aeriene, ar fi putut produce o sallinizare continuă 
la nivelul solului, deci şi al rizosferei. Pe de o parte, ar fi putut fi un avantaj cert 
pentru speciile posesoare de astfel de mecanisme secretoare, care ar fi eliminat în 
acest mod speciile concurente, netolerante la salinitate (a se vedea cazul Tamarix ), 
iar pe de altă parte ar fi însemnat o resalinizare chiar şi pentru speciile tolerante la 
săruri. Acestea, având însă mecanisme care să le asigure rezistenţa necesară pentru 
germinaţie, înflorire şi fructificare, au putut să ocupe în continuare nişele ecologice 
prestabilite, saline. 

Mangrovele prezintă specii care au în structura limbului atât glande cât şi 
suculenţă; însă, evoluţia acestor ecosisteme pare să fie legată primordial de mediul 
salin, marin, fiind ecosisteme costiere, tropicale şi subtropicale. Pe de altă parte, nu 
toate speciile de mangrove au glande salifere, însă cele care nu au glande prezintă, 
în majoritatea cazurilor, suculenţă. De aceea, credem că evoluţia acestor structuri 
secretoare de săruri nu poate fi privită decît în contextul particular şi spectaculos al 
condiţiilor paleoclimatice şi climatice actuale. 

Celulele epidermice veziculare de la speciile de Mesembryanthemum par să 
reprezinte cea mai simplă arhitectură acumulator-secretoare de săruri întâlnită la 
halofite. Structura acestor formaţiuni (deşi poate că formaţiune este mult spus, 
ţinând cont că sunt simple celule epidermice, cu funcţie specială) aminteşte de cea 
de la Chenopodiaceae, noi echivalând chiar celulele - bladders de la Atriplex cu 
aceste celule epidermice veziculare de la Mesembryanthemaceae. 

După cum am mai precizat, la începutul lucrării, unii autori includ celulele 
epidermice veziculare de la Mesembryanthemum alături de perii veziculari de la 
Chenopodiaceae; nu este greşit, deoarece credem că respectivii autori au încercat 
să sesizeze astfel deosebirea acestora faţă de glandele salifere propriu-zise (de tipul 
celor întâlnite la Plumbaginaceae, Frankeniaceae, Tamaricaceae, Avicenniaceae 
etc.), ceea ce corespunde realităţii. 

Insă, din punct de vedere strict histo-anatomic există diferenţe între CEV de 
la Mesembryanthemum şi perii de la Chenopodiaceae. Aceşti autori nu au avut în 
vedere criteriul structural, în intenţia lor de clasificare a structurilor secretoare, ci 
mai degrabă pe cel funcţional; acest punct de vedere se suprapune şi peste 

clasificarea oferită de Fahn (1988) (a se vedea discuţiile de la capitolul 
introductiv). 

Mediul salin, atât primar (prin care noi înţelegem oceanele proriu-zise, din 
trecut şi cele actuale), cât şi cel secundar (prin care desemnăm habitatele saline de 
interior, continentale) a impus anumite condiţii particulare organismelor care erau 
legate, intr-un fel sau altul, de aceste medii hipertonice. De fapt, hipertonicitatea 
mediului intern al organismelor pare să fie principalul aspect care ameninţa 
integritatea hidrică a vieţuitoarelor. 

Am ajuns într-un punct al discuţiei în care putem face referire la alte grupe de 
organisme care, confruntându-se cu aceleaşi condiţii ale habitatelor 

(hipersalinitate), au fost nevoite să-şi dezvolte mecanisme compensatorii pentru a 
evita deshidratarea impusă de hiperosmocitatea mediului salin. 

Astfel, trebuie spus că nu numai halofitele prezintă glande salifere; există 
foarte multe specii de vertebrate care posedă asemenea formaţiuni secretoare de 
săruri. Este vorba de specii de reptile şi păsări, legate de mediul marin, salin. 
Aceste glande au fost trecute în revistă, printre alţii, de Peaker şi Linzell (1975), 
McNab (2002), Dantzler şi Bradshaw (2009), Braun (2009). 

Pornind de la aceste precizări se pot face anumite corelaţii interesante, care 
pentru noi pot fi utile în înţelegerea mecanismelor evolutive ce au intervenit pentru 
a asigura supravieţuirea unei specii (indiferent de regn) în habitate saline. Din câte 
cunoaştem, nu a mai încercat nimeni o astfel de paralelă şi corespondenţă între 
formaţiunile secretoare ale halofitelor şi cele de la alte grupe de organisme, 
vertebrate (nemamaliene) în cazul de faţă. 

In toate cazurile, situaţia-problemă este aceeaşi pentru toate organismele: 
eliminarea excesului de săruri din ţesuturi în vederea evitării deshidratării, în cazul 
animalelor, şi în vederea evitării unei acumulări de săruri care poate deveni toxică, 
în cazul halofitelor. 

La halofite, problema se poate pune în aceeaşi manieră ca şi în cazul 
vertebratelor, dar şi un pic diferit. Noi am discutat prezenţa glandelor salifere în 
raport cu cealaltă strategie majoră din viaţa halofitelor, şi anume, suculenţa, viziune 
care se poate dovedi utilă şi în acest context nou al discuţiilor. Trebuie spus că 
unele specii de halofite trebuie, din contră, să acumuleze săruri pentru asigurarea 
presiunii osmotice din interiorul celulelor până la un anumit nivel însă; din contră, 
alte specii care nu au avut această capacitate de acumulare (şi diluţie implicită) a 
sărurilor, au dezvoltat cu precădere calea glandelor salifere. Am presupus, în acest 
caz, că glandele ar fi un mecanism substitutiv şi/sau compensatoriu, în vederea 
eliminării excesului de săruri, pentru menţinerea unei homeostazii ionice optime. 

Trebuie spus că şi în cazul vertebratelor (reptile şi păsări) posesoare de 
glande saline situaţia pare să fie similară din acest punct de vedere: astfel, 
mamiferele au rezolvat această problemă printr-o mai mare dezvoltare şi eficienţă a 
rinichilor, capabili să producă o urină pronunţat hipertonică faţă de restul fluidelor 
corpului; deci, eliminarea excesului de săruri din corpul mamiferelor pare o 

problemă rezolvată numai cu ajutorul acestor organe strict şi înalt specializate 
(Shuttleworth, 1987). 

Deci, şi în cazul reptilelor şi păsărilor marine pare să fie vorba tot de un 
mecanism compensator, în vederea evitării hiperosmoticităţii interne. 

După cum am anticipat, majoritatea speciilor de reptile posesoare de glande 
saline sunt legate, intr-un fel sau altul, de apa sărată: fie o ingeră direct, fie este 
vorba de o dietă preponderent salină. Foarte puţine specii terestre au asemenea 
glande (A se vedea tabelul 10.13., Dantzler şi Bradshaw, 2009, p. 472-473, 
op. cit). Aceste glande extrarenale (numite astfel tocmai din motivul descris mai 
sus) sunt capabile să elaboreze soluţii saline hiperosmotice, secretând o gamă mult 
mai variată de ioni, comparativ cu glandele păsărilor; diferenţe apar şi în ceea ce 
priveşte morfologia lor şi originea embriogenetică a acestor structuri. 

Se pare că şi zoologii s-au confruntat cu o problemă, care nu i-a ocolit, aşa 
cum am văzut, nici pe botanişti: este vorba de limbaj şi terminologie. Dacă, iniţial, 
termenul de glandă salină era limitat la glandele secretoare de NaCl, localizate în 
regiunea craniană a păsărilor şi reptilelor marine, respectiv glandele saline nazale la 
păsări şi cele lacrimale, la broaştele ţestoase, cu timpul, termenul s-a extins şi la 
alte structuri analoage. Este vorba de glandele saline ale păsărilor terestre şi ale 
şopârlelor (unele din ele secretă mai degrabă potasiu, decât sodiu), şi chiar de cele 
rectale, secretoare de săruri, de la peştii elasmobranhi. Cu timpul, a fost descrisă o 
funcţie secretoare de săruri şi glandelor linguale de la unele specii de crocodili 
(Kelly, 2006) şi glandelor posterioare sublinguale de la unii şerpi marini. 

Putem observa că este vorba, practic, de aceeaşi problemă pe care noi am 
pus-o în discuţie în repetate rânduri: numai studii complementare celor de 
morfologie şi anatomie, vor putea preciza, cu mai multă siguranţă, natura secreţiei 
la anumite specii posesoare de structuri secretoare. 

O convergenţă comună interesantă, în cazul vertebratelor şi al halofitelor, 
este aceea că natura şi intensitatea secreţiei glandelor este determinată de cantitatea 
de apă şi de hrană consumate, respectiv absorbite 29 , ceea ce pare, logic, cel puţin la 
prima vedere. 

Fireşte că discuţiile pot continua la nesfârşit; nu ne propunem acest lucru, 
deoarece nu este competenţa noastră. Insă această paralelă ni s-a părut prea 
interesantă şi seducătoare pentru a nu o aduce în discuţie în rândurile de faţă. 

O ultimă precizare pe care o mai facem în acest context este cea legată de 
relaţia: factori de mediu (comuni) şi speciile de organisme (vertebrate şi plante 
halofile). Aceasta se referă la relaţia dintre pierderile de apă din corpul unor specii 
de vertebrate, acumularea sărurilor în corpul lor şi prezenţa sau absenţa glandelor 
salifere. Pare exact „scenariul” aplicabil şi pentru halofite. 


29 în cazul halofitelor, când am discutat problema recreţiei sărurilor, în paralel cu ceilalţi tennini 
folosiţi pentru a desemna eliminarea lor, am afinnat, cu alte cuvinte, că sărurile sunt eliminate 
aproximativ aşa cum au fost absorbite, deci ne- (sau foarte puţin) modificate din punct de vedere 
metabolic. 

S-a demonstrat că unele specii de şopârle din medii xerice pierd apă mult mai 
lent decât cele din mediile mezice (potrivit de umede); altele, tot în vederea 
limitării pierderii apei din coipul lor, tolerează creşteri remarcabile de soluţii 
concentrate în interiorul corpului lor (Pianka şi Vitt, 2006, subl. n.). Citind textul 
autorilor sus-citaţi am putut remarca, printre rânduri, acelaşi punct de vedere pe 
care l-am expus şi noi în nenumărate rânduri: o specie, fie acumulează săruri, fie le 
elimină. Pasajul care ne-a atras atenţia este următorul: „ unele specii de 
Ctenophorus care trăiesc în habitatele aride din Australia, de exemplu, trec prin 
lungi perioade de uscăciune în timpul verii, devenind mai mult sau mai puţin 
deshidratate. Deoarece acestea nu au glande care să elimine excesul de săruri 
(subl. n.), unele săruri, în special sodiul, se acumulează în cantităţi ridicate în 
ţesuturile corpului (fenomen numit hipernatremie). Aceste şopârle de obicei se 
hrănesc cu furnici, care conţin şi ele mari cantităţi de sodiu. In timpul secetei, 
şopărlele încetează să mai consume aceste furnici, devenind active, rezistând 
concentraţiilor ridicate de soluţii, până ce ploaia le permite să bea şi să excrete 
sărurile" (p. 39, op. cit.). 

Din textul de mai sus vrem să reţinem următoarea idee: se pare că există 
modele universale de răspuns ale organismelor (aparţinând chiar unor regnuri 
diferite), la aceleaşi condiţii de mediu, în cazul de faţă, salinitatea habitatelor, cu 
toate implicaţiile aferente. Ceea ce poate face diferenţa este nivelul de complexitate 
a structurilor secretoare, privite grosso modo, şi fireşte, particularităţile definitoare 
pentru grupul mare de organisme, privite în ansamblu. însă, analize mai amănunţite 
şi mai profunde, s-ar putea să ne releve, fără prea multă surprindere, că diferenţele 
între grupuri, privite pe o singură linie (glandele, de exemplu) sunt, de fapt, mult 
mai mici. 

ABSTRACT 


SALT-SECRETING STRUCTURES OF HALOPHYTES. 
AN INTEGRATIVE APPROACH 


This book represents an anatomical monograph of one of the most important 
strategies of halophytes’ life, namely, the secretion of salts in excess outside of 
body plant affected by high salinity in the soil. The work focuses primarily on 
reviewing the salt-secreting structures of almost all halophytes genera and species, 
where is well established that these adaptive mechanisms are present. First of all, it 
was necessary to discuss some very interesting and controversial theoretical issues 
regarding the terminology used for these secreting salts structures and their 
classification. Our intention at this level was to put order into the existing 
classifications by proposing a classification based on structural, anatomical criteria. 
This is because the language used abroad is not uniform, but heterogeneous and not 
based on anatomical criteria, but mainly on the funcţional one. There is no 
uniformity neither in salt-secreting structures defmitions; we often found that there 
is confusion and even arbitrary in use of terms which are not synonymous, 
although the boundary between them is sometimes very fragile. 

In the First part of the paper (Place and role of salt-secreting structures in 
the context of general strategies of halophytes. Terminology background) we 
have attempted to specify the place of salt-secreting structures between the major 
halophytes strategies. We have shown that they represent an important adaptation, 
which plays an active role in the adaptive strategies of halophytes. Moreover, the 
presence of these mechanisms defines a separate group within halophytes, the 
group of crynohalophytes. Salt-secreting structures are included, most often in the 
category of mechanisms limiting the content of salts (evasion mechanisms) in the 
plant body. 

In the second part of the work (Definition and classification of salt- 
secreting structures) we have used the anatomical vision to put order into the 
existing defmitions and classifications. The intention was not to far easier, because 
there is great structural and funcţional diversity among the salt secreting formations 
among the halophyte species. Sometimes, the foreign authors use the term “gland”, 
sometimes the term “hydathode”, and in some cases, the term “secreting trichome”. 
Choosing the title of this book is based mainly to our intention to cover all the 
existing structural types. 

We have adapted, modified and completed a previous definition of Fahn’s 
(1988) regarding secretory tissues in vascular plants, using our anatomical vision in 
the phenomenon reviewed by us. 

In this sense, the salt secreting structures comprise: 

1. Structures eliminating salts into the vacuole, the situation of 
Atriplex and Chenopodium species. Salt is eliminated into a 
central vacuole of the bladder cell of the leaf trichomes. These 
cells are situated on top of narrow, 1- to 3-celled stalks. Growth 
of bladder cell is accompanied by the formation and expansion 
of a central vacuole. 

2. Structures (glands, stricto sensu) eliminating salts outside of the 
cells. Here, may be included two types of glands: 

a. bicellular and monocellular glands, mainly on Poaceae 
species; 

b. multicellular glands, such as those of Limonium, Tamarix, 
Avicennia, Frankenia, Cressa eretica, Lavatera arborea. 

3. Epidermal bladder cells of Mesembryanthemum species, which 
occupy an intermediary and special position between salt 
secretory structures. Despite the fact that some authors have 
included these bladder cells in the group of secretory trichomes, 
our opinion is that these cells must regarded, histo-anatomically 
speaking, as special epidermal cells, which accumulate and 
eliminate salts outside of plant body. 

The third chapter of the work (Anatomical structure of salt-secreting 
devices) represents indeed the proper and most consistent part of our work. It 
contains about 300 pages and 240 black and white and color figures. We are 
dealing these salt-secreting structures in an integrative manner and not in a purely 
descriptive one. It means that we tried to correlate these structures with their 
tunction, their adaptive value and ecological significance. In this regard, we have 
reviewed an impressive number of scientific papers (about 385), to which we 
added, naturally our results, related to Atriplex tatarica, Halimione verrucifera and 
Limonium gmelini taxa. These are, in fact, almost the only species of Moldova 
having salt secreting structures. 

Thus it was discussed the structure of glands belonging to Plumbaginaceae, 
which secrete salts and, respectively, mucilages. The number of species possessing 
salt glands in this family is quite high; they vegetate in arid and salt habitats 
worldwide, and are relatively well studied fforn a structural and ultrastructural 
point of view. Glands may be composed of 8 or 16 cells, arranged in concentric 
layers (circles) on the surface of aerial organs. The best represented genera in this 
regard are Limonium (Statice), Acantholimon, Plumbago, Armeria, Limoniastrum. 

The Plumbaginaceae salt glands are included in two categories: 

1. Chalk glands (chalk secreting), well known as Mettenius or 
Licopoli organs, generally localized to or in some depressions of 
abaxial layer of leaves and stems. Sometimes, these glands are 
bounded by epidermal large cells groups or by trichomes. The 

proper glands consist of 4 or 8 epidermal cells, arranged in 
prolonged layers, bounded by 1 or 2 layers, each one being formed 
by accessory cells. The walls between the secretory gland cells and 
surrounding cells are cutinized. The secreting “organs” of this type 
have been generally described as chalk glands because they exude 
deposits of calcium salts and water, calcium salts being sometimes 
scattered on the leaf or stern surface from raindrop. The amount of 
calcium salts secreted by these glands is in connection with soil 
nature, despite the fact that Limonium species investigated by de 
Fraine (1916) do not secrete chalky material. 

2. Mucilage glands of some Plumbaginaceae species; those localized 
in the basal leaf axil and their upper surface of Limonium 
bellidifolium and L. binervosum, described by de Fraine (1916), 
consist in one cap cell, localized on a basis composed of cells with 
very thick walls, covered by a cuticle. 

The results of our investigations on Limonium gmelini evidenced salt glands 
(“Licopoli organs”) in leaf structure, at the level of both epidermis, confirming the 
structure with 8 cells, described by other authors. In addition, we also observed 
these glands in the leaf petiole, but at this level, they are more rarely. 

The salt glands of Tamaricaceae occur especially on Tamarix species. These 
comprise 6 secreting cells, with dense cytoplasm and large nucleus and 
2 extraglandular, collecting cells, intensely vacuolized. Well studied glands were 
those of T. aphylla, T. pentandra, T. ramosissima and T. mannifera. Ultrastructural 
investigations showed that the gland consists in three pairs of secretory cells 
separated by thin cell walls; the secretory cells have many mitochondria, 
microvacuoles and cell wall protuberances. The gland is enclosed by cuticle, 
except for the regions termed “transfusion zones”. The cuticle extends inward 
along the lateral sides of the gland and it ends at the transfusion zone. The cell 
walls of the transfusion zone are confluent with the walls of the underlying cells. 
We commented extensively on this level, the implications of these glands of 
Tamarix species in some ecological imbalances that occur due to soil salinization 
following secretory activity of these taxa. On this occasion, we defined a new type 
of salinization, along with tradiţional types; it’s about phytosalinization as a direct 
result of salt secretion by Tamarix species. Other Tamaricaceae species having salt 
secreting glands are: Myricaria germanica, Reaumuria oxiana, R. fruticosa, 
R. hirtella. 

Frankeniaceae is another family having many species which posses salt 
glands, especially belonging to Frankenia. These structures have been intensely 
studied, both structural and ultrastructural. They are relatively homogenous, 
structurally speaking. The gland consists of 6 secretory cells, which secrete a saline 
solution, accumulated on leaf surfaces and leached by rain. Species having salt 
glands are F. floribunda, F. pulverulenta, F. laevis, F. intermedia, F, reuteri and 

F. patagonica. Ultrastructural studies show that Frankenia salt glands consist in a 
bilateral complex of six secretory cells. This cells aggregate is almost completely 
enclosed by cuticle. The only part of the gland boundary which is cuticle-ffee 
represents a portion of the wall between each inner secretory cell and the 
neighboring mesophyll cell; this region has been termed the transfusion zone. On 
this species, this zone has many plasmodesmata. The most peculiar aspect of the 
transfusion zone of Frankenia is the occurrence of bulbous enlargements in 
the wall. 

Mangroves are Coastal ecosystems comprising halophyte species which have 
salt glands, especially occurring as glandular trichomes. These glands are common 
on Avicennia, Aegialitis and Acanthus species. The most intensely studied glands 
are those of Avicennia species. These glands are localized on both surfaces of the 
leaf. On the upper surface, they are more numerous, occurring isolated on the basis 
of some epidermis invaginations. The cap of gland consists of 8 columnar short 
cells and the stalk is formed by a single discoidal cell; this cell is localized on the 
top of 8 small, modified epidermal cells. On the lower surface, the glands are 
relatively numerous; they differ from those of the upper surface by the fact that 
they are not sunken, consisting of a tetracellular head and having a single large 
epidermal cell, at the base. The mature gland is covered by cuticle, which does not 
allow the transport of salt by apoplastic pathway. Salt flows through the basal cell 
(often called collecting cell) then through stalk and secretory cell and finally is 
excreted in a subcuticular space in the terminal part of gland. During the warming 
and dry days, on the leaf surface salt crystals are formed due to the drying of 
secreted solution. In the early moming when humidity is high, salt excreted from 
the leaf surface absorb hygroscopic water, which dissolves the salt, which can drop 
the leaves in the form of salted droplets. 

Primulaceae is represented by two genera having salt glands: Glaux and 
Samolus ; these have a relatively simple structure, in regard with other salt glands. 
Ordinarily, the glands are located at the level of some depressions in the structure 
of foliar limb. 

Poaceae, a great and heterogeneous family, also includes many salt-secreting 
halophytes. They mainly have a bicellular structure, but some species may have 
even a single-cell gland structure, thus being the simplest configuration of salt 
glands, recorded on Porteresia coarctata. The glands of a large number of species 
have a two-celled hairlike structure, with a basal cell and a cap, secreting cell. 
These glands have been intensely studied, as many species of Poaceae have an 
increased economic value and high phytoremediation capacity; in these circumstances 
a good knowledge of the biology of these species it is an obligatory issue in this 
regard. The simplest type of these glands is the two-celled hairlike found in 
Aeluropus littoralis, formed by a large basal cell and a small cap cell with cutinized 
walls. As in the case of Spartina, the gland is not su nk en in the epidermis, but 

relatively located above it. Its structure is rather similar to that of a hair than that of 
a gland. 

A three-celled gland is found in Chloris gayana, and is comprised of a large 
collecting cell, a stalk one and an upper one, which is assumed to be the secreting 
one. 

The ultrastructural investigations showed that Spartina salt gland consists in 
two cells, a large basal cell and a smaller one, a dome-shaped cap cell which is 
located on a neck-like protrusion of the basal cell. The basal cell is sunk in the leaf 
tissue. The top of the cap cell is usually positioned with or below the level of the 
epidermis outer surface, and a cylindrical depression occurs between the cap cell 
and other four adjacent epidermal cells. The basal cell, cap cell, and the four 
adjacent epidermal cells form the salt-gland complex. A cuticular layer occurs on 
the walls of all the cells of the salt-gland complex which are exposed to the 
atmosphere. The cuticle covering the cap cell is continuous with the cuticle 
covering the neck-like protrusion of the basal cell and the lateral walls of the 
epidermal cells. Toward the top of the cap cell the cuticle forms a distended, dome- 
like covering. The cells of the salt-gland complex which are in contact with 
mesophyll cells are not covered with cuticular layer. 

Chenopodiaceae includes Atriplex and Chenopodium species having 
vezicular hairs (salt hairs); these have a structure somewhat different from that of 
the proper gland, because the excess of salt is accumulated in the large central 
vacuole of vezicular cell of the hair. Salts are consequently released to the outside 
by collapsing of cell walls, thus being deposited on the surface of aerial vegetative 
organs and then removing by rain or dew water drops. 

As a general configuration, an Atriplex salt hair is comprised of two cells: 
a small stalk cell and a large bladder cell. The stalk cell structure shows great 
similarities to various cells of salt glands. It is composed of thick cytoplasm rich in 
mitochondria, dense endoplasmic reticulum, and numerous small vesicles; the salt 
hairs also contain chloroplasts. Stalk cells are connected to adjacent bladder or 
mesophyll cells by numerous plasmodesmata. 

It has been shown that salt content and concentration of sodium and chloride 
in bladders are higher than that of mesophyll cells, and certainly of the externai 
solution. Sodium content usually exceeded that of the chloride. The bladders also 
exhibit a higher electronegativity with respect to the rest of the mesophyll cells and 
to the externai solution. Hence the direction of salt movement is from the medium 
through the mesophyll into the bladders. Since this process is against a concentration 
gradient, it is probably required a metabolic energy. 

The ultrastructural studies evidenced that the salt hair is comprised of many 
cells consisting the stalk of the hair and a bladder cells, which is proeminent to the 
leaf epidermis. It is assumed that when the vacuole of bladder cell is filled with 
saline solution, the cells are collapsing thus eliminating the ions in excess. It seems 
that the hair is covered by a cuticular layer. The secretory hairs of Atriplex are 

included in a special category, covered by a cuticle and the lateral walls of the stalk 
cells being entirely cuticularized and/or suberified. 

Mesembryanthemum crystallinum ( Aizoaceae ) presents large epidermal 
bladder cells on the shoot surface. These serve as an externai water reservoir and 
contribute therefore to salt accumulation and its subsequent removal. They have 
been rather studied ecophysiologically and in a less extent, anatomically. 

It was suggested that epidermal bladder cells of M. crystallinum are a 
xerophytic adaptations, because they represent single water storage cells, being a 
more rarely features than proper water storage tissues. 

These living aqueous cells always remain filled with protoplasm and cell-sap; 
they never contain air. The volume of water that they contain, however, varies 
between wide limits. When transpiration is slack, they may be gorged with water, 
for instance at night or in dull weather, but during strong transpiration they supply 
the assimilating cells with water, and then collapse strongly. 

Thus, bladder cells of M. crystallinum have a clear function in salt 
adaptation; they became bigger, covering the shoot surface, as the plants are 
subjected to salt treatments. 

Convolvulaceae has two species with salt glands, less studied than those of 
other halophyte species: Cressa eretica and Ipomoea pes-caprae. Their structure 
reminds those of glands belonging to Plumbaginaceae, Tamaricaceae, 
Frankeniaceae and mangroves. 

Salt glands of Lavatera arborea ( Malvaceae ) seems to be the last discovered 
salt secreting structures, being therefore, less studied. The gland of Lavatera 
consists of a large basal cell, two middle cells and five top cells. The top cells are 
capped by a dome-shaped cuticle which encloses a subcuticular space. The basal 
cell is characterized by a large central vacuole which is surrounded by a dense 
cytoplasm, with a smooth endoplasmic reticulum and some vesicles. Its cytoplasm 
is linked with the adjacent lower middle cell via plasmodesmata. 

A final part of the paper (The origin and evolution of salt-secreting 
structures) constitutes a completely new and original chapter regarding the 
approach of these structures. Our interest was mainly related to the evolution of 
secretory mechanisms and not that of species, so we made some assumptions and 
evolutionary scenarios, with reference to possible pathways of appearance and 
evolution of glands. 

From an evolutionary point of view, it seems that here were selected multiple 
a different histo-anatomical lines (profiles), if we refer to the general configuration 
of the glands: 

1. Multicellular glandular structures line, seen in species belonging to 
the Plumbaginaceae, Tamaricaceae, Frankeniaceae, Avicenniaceae, 
Primulaceae, Convolvulaceae ( Cressa eretica and Ipomoea pes- 
caprae) and Malvaceae ( Lavatera arborea)', 

2. Mono-cellular structures line (Porteresia coarctata) and bicellular 

line, represented in other Poaceae species; 

3. Vezicular ( accumulating, secreting) hairs line from Chenopodiaceae taxa; 

4. Epidermal bladder cells line of Aizoaceae ( Mesembryanthemum sp.). 

It is possible that histo-anatomical adaptations of halophytes to salinity to 

took place over time, in an integrated, successive, hierarchical and topographic 
way, at the level of axial and lateral vegetative organs. This means that these plants 
have possessed and still posses in the same time several mechanisms regulating the 
content of salts, such as metabolic, physiological, genetic and molecular, in 
addition to histo-anatomical mechanisms. We cannot certainly state when and how 
the first mentioned mechanisms have occurred. It is more likely that some of them 
have appeared on the bases of some existing anatomical structures. Regarding the 
ways in which the secretory structures had appeared and evolved in any point of 
their evolution, we can only give some hypothesis. It is therefore very likely that 
salt glands (in the wide sense), to be derived from: 

1 . Normal epidermal cells, as a result of signal, probably mediated 
by hormonal way, as a response to a stressful factor: salinity and/or 
excessive aridity. Studies regarding the ontogenesis of these secretory 
structures generally support this hypothesis. Epidermal cells could then 
undergo successive divisions that led to the building of salt-secreting 
structures in the configuration that we know today. Secretory function 
could be achieved by increasing metabolic activity through development of 
vacuome, mitochondria and nucleus activity. The secretory function being 
gained, it would have been maintained, as a general law of evolution States 
that an acquisition made by a living organism can not be lost. Evolution is 
a complex irreversible phenomenon. It is likely that Coastal plants 
subjected by aerial parts to salt spray to be offered such a response more 
quickly than inland halophytes, because the action of stressful agent would 
have been quicker and more direct; 

2. Guard cells, which represented already epidermal cells 
(topographically speaking) more evolved and specialized than the 
remaining cells from the epidermis level. At least, they would have 
supplied or accompanied salt secretion, due to the characteristic 
configuration. Firstly, the pore could be involved in this mechanism. This 
is the stomatal opening assuring and regulating the rate of transpiration and 
gaseous exchange between the atmosphere and the internai air spaces. 
Secondly, there were substomatal and suprastomatal cavities, which would 
have managed to accumulate, even temporarily, the salts. This is an 
interesting hypothesis, and the possibility of salt excretion via stomata it is 
not entirely excluded. 

3. Trichomes (hairs), arising at epidermal surface, which could 
initially have a protection function, especially against sunlight. This 

supposition would be related therefore to the case of Poaceae secretory 
structures. At first glimpse it seems a plausible assumption if we are 
thinking on the Poaceae salt glands, viewed sometimes as secreting 
microhairs, having monocellular and often, bicellular structure. We must 
say, as an argument that here is sometimes a difficulty in nowadays, to 
distinguish between these types of secretory structures and other types of 
trichomes. This might be because salt secretion becomes prominent and 
salt whiskers occur abundantly only when plants are exposed to saline 
treatments. Such observations are very exciting because we believe that 
this scenario would have happened in the course of halophytes evolution: 
as the environmental salinity increased, trichomes have acquired a 
secretory function, ensuring the removal of salt excess outside of plant 
body. It seems to be rather a dijfuse secretory function in this 
heterogeneous group, because the Gramineae salt glands are not 
structurally very complicated. In addition this may be correlated with the 
fact that the Poaceae have also other mechanisms regulating the salt 
content in the tissues. In this point of discussion, we suggest a new idea. It 
seems that at any group of plants, having many compensatory mechanisms 
(physiological and metabolic, especially) for salt regulation, the anatomical 
adaptations are less defined. Moreover, it was shown that, generally, the 
secretion is more intensely as the concentration of salts in the environment 
is higher. However, some salt-secreting Poaceae which would have 
migrated into non-saline environments, have been ceased to remove the 
salt via salt glands, loosing therefore this mechanism, ineffectively in the 
new glycophytic conditions. 

